8. การจัดการ

โครงสร้างการจัดการ

โครงสร้างการจัดการของบริษัทฯ ประกอบด้วยคณะกรรมการบริษัทฯ คณะกรรมการชุดย่อย
และเจ้าหน้าที่บริหาร

ตามโครงสร้างสายการบริหารงาน ดังนี้

หมายเหตุ : * บุคคลที่เป็นผู้บริหารตามคำนิยามของ “ผู้บริหาร”
ภายใต้ประกาศคณะกรรมการกำกับหลักทรัพย์และตลาดหลักทรัพย์ กจ.17/2551

เรื่องการกำหนดบทนิยามในประกาศเกี่ยวกับการออกและเสนอขายหลักทรัพย์

คณะกรรมการบริษัทฯ

คณะกรรมการบริษัทฯ มีหน้าที่รับผิดชอบสูงสุดในการบริหารจัดการกิจการของบริษัทฯ
อยู่ภายใต้เงื่อนไข
ข้อบังคับของบริษัทฯ ซึ่งกำหนดให้คณะกรรมการประกอบด้วยกรรมการจำนวนไม่น้อยกว่า 5 คน
แต่ไม่มากกว่า 15 คน สุดแต่ที่ประชุมใหญ่ผู้ถือหุ้นจะเป็นผู้กำหนดเป็นครั้งคราว
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
ในการประชุมสามัญประจำปีทุกครั้ง กรรมการจำนวน 1 ใน 3 จะต้องออกจากตำแหน่ง
และจะมีการเลือกตั้งกรรมการแทนกรรมการที่ออกตามวาระ
กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

ณ วันที่ 31 ธันวาคม 2555 คณะกรรมการบริษัทฯ ประกอบด้วยกรรมการ ซึ่งมีรายชื่อดังต่อไปนี้

1.  นายอำพน กิตติอำพน ประธานกรรมการ และกรรมการอิสระ

2.  นายจุลสิงห์ วสันตสิงห์ รองประธานกรรมการ ประธานกรรมการตรวจสอบ
    และกรรมการอิสระ

3.  นายอารีพงศ์ ภู่ชอุ่ม รองประธานกรรมการ

4.  นายคณิศ แสงสุพรรณ กรรมการอิสระ

5.  นายจุตินันท์ ภิรมย์ภักดี กรรมการตรวจสอบ

6.  นายธีรศักดิ์ สุวรรณยศ กรรมการ

7.  พลตำรวจเอก พงศพัศ พงษ์เจริญ กรรมการ

8.  นายวรเดช หาญประเสริฐ กรรมการ

9.  นายวีระวงค์ จิตต์มิตรภาพ กรรมการอิสระ และกรรมการตรวจสอบ

10. พลอากาศเอก สถิตย์พงษ์ สุขวิมล กรรมการ

11. พลอากาศเอก ม.ล. สุปรีชา กมลาศน์ กรรมการ

12. นายสุธรรม ศิริทิพย์สาคร กรรมการ

13. นายศิลปชัย จารุเกษมรัตนะ กรรมการ

14. นายอภิพร ภาษวัธน์ กรรมการอิสระ

15. นายสรจักร เกษมสุวรรณ กรรมการ

  นางสุวิมล บัวเลิศ (ผู้อำนวยการใหญ่ สำนักเลขานุการบริษัทฯ) เป็นเลขานุการ

กรรมการผู้มีอำนาจลงลายมือชื่อแทนบริษัทฯ

นายอำพน กิตติอำพน ประธานกรรมการ ลงลายมือชื่อร่วมกับนายคณิศ แสงสุพรรณ หรือ นายอภิพร
ภาษวัธน์ หรือนายสรจักร เกษมสุวรรณ อีกหนึ่งคน และประทับตราสำคัญของบริษัทฯ หรือนายคณิศ
แสงสุพรรณ นายอภิพร ภาษวัธน์ นายสรจักร เกษมสุวรรณ
สามคนลงลายมือชื่อร่วมกันและประทับตราสำคัญของบริษัทฯ

ขอบเขตอำนาจหน้าที่ของคณะกรรมการบริษัทฯ

คณะกรรมการบริษัทฯ ต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนมติที่ประชุมผู้ถือหุ้น ทั้งนี้ คณะกรรมการบริษัทฯ
มีอำนาจแต่งตั้งบุคคลอื่นใดให้ดำเนินกิจการของบริษัทฯ ภายใต้การควบคุมของคณะกรรมการบริษัทฯ
หรืออาจมอบอำนาจเพื่อให้บุคคลดังกล่าว มีอำนาจตามที่คณะกรรมการบริษัทฯ เห็นสมควร
และภายในเวลาที่กรรมการเห็นสมควร และคณะกรรมการบริษัทฯ อาจยกเลิก เพิกถอน
เปลี่ยนแปลง หรือแก้ไขอำนาจนั้นๆ ได้ คณะกรรมการบริษัทฯ
มีอำนาจกำหนดชื่อกรรมการผู้มีอำนาจลงนามผูกพันบริษัทฯ ตลอดจนจัดตั้งคณะกรรมการชุดย่อย

ในปี 2555 มีการประชุมทั้งสิ้น 17 ครั้ง

นอกจากนี้ คณะกรรมการบริษัทฯ ได้แต่งตั้งคณะกรรมการชุดต่างๆ
เพื่อช่วยศึกษารายละเอียดและกลั่นกรองงานเฉพาะเรื่อง ดังนี้

คณะกรรมการตรวจสอบ

เพื่อให้บริษัทฯ มีการกำกับดูแลกิจการที่ดี (Good Corporate Governance)
ตามหลักการกำกับดูแลกิจการที่ดีของกระทรวงการคลังและตลาดหลักทรัพย์ฯ
ซึ่งจะช่วยให้ผู้ถือหุ้นและผู้ลงทุนทั่วไปเกิดความมั่นใจในการบริหารงานของบริษัทฯ
คณะกรรมการบริษัทฯ ได้แต่งตั้งคณะกรรมการตรวจสอบ ซึ่งประกอบด้วยกรรมการบริษัทฯ
ที่มีคุณสมบัติเป็นกรรมการอิสระและไม่ได้เป็นผู้บริหารของบริษัทฯ โดย ณ วันที่ 31 ธันวาคม 2555
มีรายชื่อดังนี้

1.  นายจุลสิงห์ วสันตสิงห์ ประธานกรรมการ

2.  นายจุตินันท์ ภิรมย์ภักดี กรรมการตรวจสอบ (เป็นผู้ที่มีความรู้และประสบการณ์ใน
    การสอบทานความน่าเชื่อถือของงบการเงิน)

3.  นายวีระวงค์ จิตต์มิตรภาพ กรรมการตรวจสอบ

  นางเกษรี ณรงค์เดช ที่ปรึกษาคณะกรรมการตรวจสอบ

  นางรวีพร คูหิรัญ ที่ปรึกษาคณะกรรมการตรวจสอบ

นางสุวคนธ์ นะวงศ์ (ผู้อำนวยการใหญ่ สำนักงานการตรวจสอบภายใน) เป็นเลขานุการ

กรรมการตรวจสอบจะต้องมีคุณสมบัติเป็นไปตามข้อกำหนดที่คณะกรรมการกำกับตลาดทุนกำหนด
ซึ่งรวมถึงคุณสมบัติดังต่อไปนี้

1.  เป็นกรรมการอิสระที่มีคุณสมบัติครบตามที่คณะกรรมการกำกับตลาดทุนกำหนด

2.  ไม่เป็นกรรมการที่ได้รับมอบหมายจากคณะกรรมการ
    ให้ตัดสินใจในการดำเนินกิจการของบริษัทฯ บริษัทใหญ่ บริษัทย่อย บริษัทร่วม
    บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัทฯ

3.  ไม่เป็นกรรมการของบริษัทใหญ่ บริษัทย่อย หรือบริษัทย่อยลำดับเดียวกัน

4.  มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบ

อำนาจหน้าที่ของคณะกรรมการตรวจสอบ

1.  สอบทานให้บริษัทฯ มีการรายงานทางการเงินอย่างถูกต้องและเพียงพอ

2.  สอบทานให้บริษัทฯ
    มีระบบการควบคุมภายในและการตรวจสอบภายในที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน

3.  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ฯ และกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระ
    เพื่อทำหน้าที่เป็นผู้สอบบัญชีของบริษัทฯ และเสนอค่าตอบแทนของบุคคลดังกล่าว
    ร่วมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ฯ ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุด
    ต่อบริษัทฯ

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบโดยประกอบด้วยข้อมูลตามที่ตลาดหลักทรัพย์ฯ
    กำหนด

7.  ปฏิบัติการอื่นใดตามที่คณะกรรมการบริษัทฯ
    มอบหมายด้วยความเห็นชอบจากคณะกรรมการตรวจสอบ

8.  ในการปฏิบัติหน้าที่ของคณะกรรมการตรวจสอบ หากพบหรือมีข้อสงสัยว่า
    มีรายการหรือการกระทำดังต่อไปนี้
    ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัทฯ
    ให้คณะกรรมการตรวจสอบเห็นสมควร

(1) รายการที่เกิดความขัดแย้งทางผลประโยชน์

(2) การทุจริต หรือมีสิ่งผิดปกติ หรือมีความบกพร่องที่สำคัญในระบบควบคุมภายใน

(3) การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ฯ
    หรือกฎหมายที่เกี่ยวข้องกับธุรกิจของบริษัทฯ

ในปี 2555 มีการประชุมทั้งสิ้น 12 ครั้ง และมีการรายงานผลต่อคณะกรรมการบริษัทฯ

คณะกรรมการธรรมาภิบาล

เพื่อให้การดำเนินงานของบริษัทฯ
เป็นไปตามหลักการกำกับดูแลกิจการที่ดีตามที่กระทรวงการคลังและตลาดหลักทรัพย์ฯ กำหนด
และเป็นที่ยอมรับในระดับสากล

คณะกรรมการบริษัทฯ ได้แต่งตั้งคณะกรรมการธรรมาภิบาล โดย ณ วันที่ 31 ธันวาคม 2555
มีรายชื่อดังต่อไปนี้

1.  นายธีรศักดิ์ สุวรรณยศ ประธานกรรมการ

2.  พลอากาศเอก สถิตย์พงศ์ สุขวิมล กรรมการ

3.  นายวีระวงค์ จิตต์มิตรภาพ กรรมการ

4.  พลตำรวจเอก พงศพัศ พงษ์เจริญ กรรมการ

5.  กรรมการผู้อำนวยการใหญ่ กรรมการ

6. รองกรรมการผู้อำนวยการใหญ่สายทรัพยากรบุคคล กรรมการและเลขานุการ

และกำกับกิจกรรมองค์กร

7. ผู้อำนวยการใหญ่ฝ่ายกฎหมาย ผู้ช่วยเลขานุการ

  อำนาจหน้าที่ของคณะกรรมการธรรมาภิบาล

1.  เสนอแนะต่อคณะกรรมการบริษัทฯ เกี่ยวกับการกำกับดูแลกิจการที่ดี
    เพื่อให้การดำเนินงานของบริษัทฯ เป็นไป
    ตามหลักการที่กระทรวงการคลังและตลาดหลักทรัพย์ฯ กำหนดและเป็นที่ยอมรับในระดับสากล

2.  พิจารณาตรวจสอบเกี่ยวกับการกำกับดูแลกิจการที่ดีของบริษัทฯ

3.  ประสานงาน และปฏิบัติงานร่วมกับคณะกรรมการอื่นๆ และคณะทำงานอื่นๆ ของบริษัทฯ
    ได้ตามที่เห็นสมควร

4.  มีอำนาจในการเรียกพนักงานและลูกจ้างของบริษัทฯ และบุคคลอื่นๆ ที่เกี่ยวข้อง
    มาให้ถ้อยคำหรือความเห็น
    รวมทั้งให้มีอำนาจในการเรียกเอกสารหรือสิ่งอื่นใดมาเพื่อประกอบการพิจารณาได้ด้วย

5.  ดำเนินการอื่นๆ ตามที่คณะกรรมการบริษัทฯ มอบหมาย

กรรมการอิสระ

เพื่อเป็นไปตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
ตลาดหลักทรัพย์แห่งประเทศไทย
และแนวทางปฏิบัติที่ดีของสำนักงานคณะกรรมการนโยบายรัฐวิสาหกิจ (สคร.)
และสมาคมส่งเสริมสถาบันกรรมการบริษัทไทย (IOD)

คณะกรรมการบริษัทฯ ได้แต่งตั้งกรรมการอิสระ โดย ณ วันที่ 31 ธันวาคม 2555
มีรายชื่อดังต่อไปนี้

  ---- --------------------- ------------------------ --------------------
  1.   นายอำพน               กิตติอำพน                  กรรมการ

  2.   นายจุลสิงห์              วสันตสิงห์                  กรรมการ

  3.   นายคณิศ                แสงสุพรรณ                 กรรมการ

  4.   นายวีระวงค์             จิตต์มิตรภาพ                กรรมการ

  5.   นายอภิพร               ภาษวัธน์                   กรรมการ
  ---- --------------------- ------------------------ --------------------

ทั้งนี้ คุณสมบัติของกรรมการอิสระตามประกาศคณะกรรมการกำกับตลาดทุน มีดังนี้

1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัทฯ บริษัทใหญ่ บริษัทย่อย
    บริษัทร่วม ผู้ถือหุ้นรายใหญ่ หรือผู้มีอำนาจควบคุมบริษัทฯ ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระ
    รายนั้นๆ ด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้รับเงินเดือนประจำ
    หรือผู้มีอำนาจควบคุมบริษัทฯ บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
    ผู้ถือหุ้นรายใหญ่ หรือของผู้มีอำนาจควบคุมของบริษัทฯ
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี ทั้งนี้
    ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
    หรือที่ปรึกษาของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัทฯ

3.  ไม่เป็นบุคคลที่มีความสัมพันธ์ทางสายโลหิต
    หรือโดยการจดทะเบียนตามกฎหมายในลักษณะที่เป็นบิดา มารดา คู่สมรส พี่น้อง และบุตร
    รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหาร หรือผู้มีอำนาจควบคุมของบริษัทฯ หรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่
    หรือผู้มีอำนาจควบคุมของบริษัทฯ
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นที่มีนัย
    หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัทฯ
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

5.  ไม่เป็นหรือเคยเป็นผู้สอบบัญชีของบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือ
    ผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัทฯ บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัทฯ สังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

6.  ไม่เป็นหรือเคยเป็นผู้ให้บริการทางวิชาชีพใดๆ ซึ่งรวมถึงการให้บริการเป็นที่ปรึกษากฎหมาย
    หรือที่ปรึกษาทางการเงิน ซึ่งได้รับค่าบริการเกินกว่า 2 ล้านบาทต่อปี จากบริษัทฯ บริษัทใหญ่
    บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัทฯ ผู้ถือหุ้นรายใหญ่
    หรือ
    ผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8.  ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
    หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
    ลูกจ้าง พนักงาน ที่ปรึกษาที่รับเงินเดือนประจำ หรือถือหุ้นเกินร้อยละ 1
    ของจำนวนหุ้นที่มีสิทธิออกเสียงทั้งหมดของบริษัทอื่น
    ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
    หรือบริษัทย่อย

9.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

บริษัทฯ
ได้กำหนดคุณสมบัติของกรรมการอิสระไว้เข้มกว่าคุณสมบัติตามข้อกำหนดของคณะกรรมการกำกับตลาดทุนและตลาดหลักทรัพย์ฯ
โดยกำหนดเรื่องการถือหุ้นของกรรมการอิสระตามข้อ 1 ไว้เข้มกว่า คือ กำหนดการถือหุ้น ไม่เกิน
ร้อยละ 0.5

กรรมการอิสระที่มีคุณสมบัติตามข้อ 1 ถึงข้อ 9 อาจได้รับมอบหมายจากคณะกรรมการบริษัทฯ
ให้ตัดสินใจในการดำเนินกิจการของบริษัทฯ บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัทฯ
โดยมีการตัดสินใจในรูปแบบขององค์คณะ (Collective Decision) ได้

ในกรณีที่บุคคลที่บริษัทฯ
แต่งตั้งให้ดำรงตำแหน่งกรรมการอิสระเป็นบุคคลที่มีหรือเคยมีความสัมพันธ์ทางธุรกิจ ตามข้อ 4
หรือมีการให้บริการทางวิชาชีพเกินมูลค่าที่กำหนดตามข้อ 6 คณะกรรมการบริษัทฯ
อาจพิจารณาผ่อนผันให้ได้
หากเห็นว่าการแต่งตั้งบุคคลดังกล่าวไม่มีผลกระทบต่อการปฏิบัติหน้าที่และการให้ความเห็นที่เป็นอิสระ
และในกรณีนี้บริษัทฯ
ได้เปิดเผยข้อมูลต่อไปนี้ในหนังสือนัดประชุมผู้ถือหุ้นในวาระพิจารณาแต่งตั้งกรรมการอิสระดังกล่าวแล้ว

(1) ลักษณะความสัมพันธ์ทางธุรกิจหรือการให้บริการทางวิชาชีพ
    ที่ทำให้บุคคลดังกล่าวมีคุณสมบัติไม่เป็นไปตามหลักเกณฑ์ที่กำหนด

(2) เหตุผลและความจำเป็นที่ยังคงหรือแต่งตั้งให้บุคคลดังกล่าวเป็นกรรมการอิสระ

(3) ความเห็นของคณะกรรมการของบริษัทฯ
    ในการเสนอให้มีการแต่งตั้งบุคคลดังกล่าวเป็นกรรมการอิสระ

อำนาจหน้าที่ของกรรมการอิสระ

1. แสดงความคิดเห็น
และ/หรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการ
บริษัทฯ ได้อย่างเสรี ตามภารกิจที่ได้รับมอบหมาย ทั้งนี้ เพื่อให้บริษัทฯ
มีการกำกับดูแลกิจการที่ดีตามหลักการกำกับดูแลที่ดีของตลาดหลักทรัพย์ฯ
และหลักเกณฑ์การประเมินการกำกับดูแลที่ดี
ซึ่งเป็นส่วนหนึ่งของการประเมินผลการดำเนินงานประจำปีของบริษัทฯ
รวมทั้งหลักการปฏิบัติที่ดีที่ยอมรับในระดับสากล

2. มีอำนาจในการเรียกเอกสารและบุคคลต่างๆ ที่เกี่ยวข้อง
เพื่อเป็นข้อมูลประกอบการพิจารณาดำเนินการ

3. ดำเนินการอื่นๆ ตามที่คณะกรรมการบริษัทฯ มอบหมาย

ในปี 2555 กรรมการอิสระของบริษัทฯ ได้มีการปฏิบัติงานตามอำนาจหน้าที่ที่ได้รับมอบหมาย
และได้แสดงความคิดเห็นตามหน้าที่อย่างอิสระ
โดยยึดถือการดูแลผลประโยชน์ของผู้ถือหุ้นทุกรายให้เท่าเทียมกัน

คณะกรรมการสรรหา กำหนดค่าตอบแทน และพัฒนาบุคลากร

เพื่อให้เป็นไปตามหลักการกำกับดูแลกิจการที่ดีตามที่กระทรวงการคลัง และตลาดหลักทรัพย์ฯ กำหนด
รวมทั้งหลักการปฏิบัติที่ดีที่ยอมรับในระดับสากล และเป็นไปตามหลักธรรมาภิบาล

คณะกรรมการบริษัทฯ ได้แต่งตั้งคณะกรรมการสรรหา กำหนดค่าตอบแทน และพัฒนาบุคลากร โดย ณ
วันที่ 31 ธันวาคม 2555 มีรายชื่อดังต่อไปนี้

1. นายอารีพงศ์ ภู่ชอุ่ม ประธานกรรมการ

2. พลอากาศเอก สถิตย์พงษ์ สุขวิมล รองประธานกรรมการ

3. นายคณิศ แสงสุพรรณ กรรมการ

4. นายอภิพร ภาษวัธน์ กรรมการ

5. กรรมการผู้อำนวยการใหญ่ กรรมการ

6. รองกรรมการผู้อำนวยการใหญ่ เลขานุการ

สายทรัพยากรบุคคล

อำนาจหน้าที่ของคณะกรรมการสรรหา กำหนดค่าตอบแทน และพัฒนาบุคลากร

1. กำหนดหลักเกณฑ์สำหรับการสรรหาและแต่งตั้งกรรมการบริษัทฯ และผู้บริหารระดับสูง
และพัฒนาบุคลากรของบริษัทฯ ทั้งนี้
เพื่อให้เกิดการกำกับดูแลกิจการที่ดีตามหลักการที่กระทรวงการคลังและตลาดหลักทรัพย์ฯ กำหนด
รวมทั้งหลักการปฏิบัติที่ดีที่ยอมรับในระดับสากล เป็นไปตามหลักธรรมาภิบาล
โดยมีการนำแนวความคิดของการบริหารจัดการทรัพยากรบุคคลสมัยใหม่มาใช้เพื่อให้ได้ผู้ที่มีความรู้ความสามารถและมีคุณภาพมาดำรงตำแหน่งและปฏิบัติงานในตำแหน่งกรรมการบริษัทฯ
และผู้บริหารระดับสูงของบริษัทฯ รวมทั้งเป็นการดำเนินการสรรหาที่ใช้หลักความเสมอภาค
ความยุติธรรม ความโปร่งใส และการตรวจสอบได้

2. กำหนดค่าตอบแทนแก่กรรมการ อนุกรรมการต่างๆ และฝ่ายบริหาร
รวมทั้งบุคคลภายนอกที่มาปฏิบัติงานให้กับบริษัทฯ
เพื่อเป็นการจูงใจและรักษากรรมการที่มีคุณภาพตามที่บริษัทฯ ต้องการ
และอยู่ในลักษณะที่เปรียบเทียบได้กับระดับที่ปฏิบัติอยู่ในอุตสาหกรรม นอกจากนี้
กรรมการที่ได้รับมอบหมายหน้าที่และความรับผิดชอบเพิ่มขึ้น ควรได้รับค่าตอบแทนเพิ่มที่เหมาะสม
ส่วนกรรมการที่เป็นผู้บริหารและฝ่ายบริหารควรได้รับค่าตอบแทนที่เชื่อมโยงกับผลการดำเนินงานของบริษัทฯ
และผลปฏิบัติงานของกรรมการหรือผู้บริหารแต่ละคน ทั้งนี้
เพื่อให้เกิดการกำกับดูแลกิจการที่ดีตามหลักการที่กระทรวงการคลัง และตลาดหลักทรัพย์ฯ กำหนด
รวมทั้งหลักการปฏิบัติที่ดีที่ยอมรับในระดับสากล

3. มีอำนาจเรียกเอกสารและบุคคลต่างๆ ที่เกี่ยวข้อง เพื่อเป็นข้อมูลประกอบการพิจารณา

4. ดำเนินการอื่นๆ ตามที่คณะกรรมการบริษัทฯ มอบหมาย

5. ให้คณะกรรมการดังกล่าว
มีอำนาจหน้าที่ครอบคลุมถึงการพิจารณาทบทวนความเหมาะสมของตำแหน่ง หน้าที่การงานต่างๆ
ในความรับผิดชอบของพนักงานบริษัทฯ โดยเฉพาะอย่างยิ่งในตำแหน่งผู้บริหารระดับสูง

6. ดำเนินการสรรหาคัดเลือก เพื่อให้ได้บุคคลที่เหมาะสมเป็นกรรมการบริษัทฯ
และผู้บริหารระดับรองกรรมการผู้อำนวยการใหญ่ขึ้นไป เพื่อเสนอคณะกรรมการบริษัทฯ
พิจารณาแต่งตั้ง เลื่อนตำแหน่ง หรือโยกย้ายตามที่เห็นสมควร

ในปี 2555 มีการประชุมทั้งสิ้น 4 ครั้ง และมีการรายงานผลต่อคณะกรรมการบริษัทฯ

คณะกรรมการบริหารความเสี่ยง

เพื่อให้บริษัทฯ
มีการกำกับดูแลกิจการที่ดีตามหลักการกำกับดูแลที่ดีของตลาดหลักทรัพย์แห่งประเทศไทยกำหนด
และหลักเกณฑ์การประเมินการกำกับดูแลที่ดี
ซึ่งเป็นส่วนหนึ่งของการประเมินผลการดำเนินงานของบริษัทฯ ประจำปีบัญชี
รวมทั้งหลักการปฏิบัติที่ดีที่ยอมรับในระดับสากล
และเพื่อให้การดำเนินงานด้านบริหารความเสี่ยงสามารถใช้เป็นเครื่องมือในการบริหารได้

คณะกรรมการบริษัทฯ ได้แต่งตั้งคณะกรรมการบริหารความเสี่ยง โดย ณ วันที่ 31 ธันวาคม 2555
มีรายชื่อดังต่อไปนี้

1. นายศิลปชัย จารุเกษมรัตนะ ประธานกรรมการ

2. นายธีรศักดิ์ สุวรรณยศ กรรมการ

3. พลอากาศเอก หม่อมหลวง สุปรีชา กมลาศน์ กรรมการ

4. กรรมการผู้อำนวยการใหญ่ กรรมการ

5. รองกรรมการผู้อำนวยการใหญ่ เลขานุการ

สายกลยุทธ์และพัฒนาธุรกิจ

โดยมีนาย พิชัย ชุณหวชิร ผู้เชี่ยวชาญด้านการประกันความเสี่ยงราคาน้ำมันอากาศยาน
เป็นประธานคณะทำงานด้านการบริหารความเสี่ยง

  อำนาจหน้าที่ของคณะกรรมการบริหารความเสี่ยง

1.  ให้คำปรึกษาและคำแนะนำในการดำเนินการบริหารความเสี่ยงทั้งมวลของบริษัทฯ

2.  มีอำนาจเรียกเอกสารและบุคคลต่างๆ ที่เกี่ยวข้อง เพื่อเป็นข้อมูลประกอบการพิจารณา

3.  ดำเนินการอื่นๆ ตามที่คณะกรรมการบริษัทฯ มอบหมาย

คณะกรรมการส่งเสริมกิจการเพื่อสังคม

เพื่อให้การดำเนินงานของบริษัทฯ ในการมีส่วนร่วมรับผิดชอบต่อสังคม มีความต่อเนื่องชัดเจน
เพิ่มคุณค่าให้แก่ธุรกิจ และมีการสื่อสารประชาสัมพันธ์กิจกรรมเพื่อสังคมและสิ่งแวดล้อมของบริษัทฯ
ต่อสาธารณชนอย่างสม่ำเสมอ คณะกรรมการบริษัทฯ
ได้แต่งตั้งคณะกรรมการส่งเสริมกิจการเพื่อสังคม โดย ณ วันที่ 31 ธันวาคม 2555
มีรายชื่อดังต่อไปนี้

1. นายอภิพร ภาษวัธน์ ประธานกรรมการ

2. นายจุตินันท์ ภิรมย์ภักดี กรรมการ

3. นายวีระวงค์ จิตต์มิตรภาพ กรรมการ

4. พลตำรวจเอกพงศพัศ พงษ์เจริญ กรรมการ

5. กรรมการผู้อำนวยการใหญ่ กรรมการ

6. รองกรรมการผู้อำนวยการใหญ่อาวุโส กรรมการ

  สายกลยุทธ์และพัฒนาธุรกิจ

7. รองกรรมการผู้อำนวยการใหญ่สายการพาณิชย์ กรรมการ

8. รองกรรมการผู้อำนวยการใหญ่สายทรัพยากรบุคคล กรรมการ

  และกำกับกิจกรรมองค์กร

9. ผู้อำนวยการใหญ่ฝ่ายประชาสัมพันธ์องค์กร กรรมการและเลขานุการ

โดยมี นายอำพน กิตติอำพน เป็นที่ปรึกษาคณะกรรมการส่งเสริมกิจการเพื่อสังคม

อำนาจหน้าที่ของคณะกรรมการส่งเสริมกิจการเพื่อสังคม

1.  กำหนดนโยบายและแนวทางที่ชัดเจนของบริษัทฯ ต่อการมีส่วนร่วมรับผิดชอบต่อสังคม
    เพื่อแสดงให้เห็นถึงความมุ่งมั่นและทุ่มเทของบริษัทฯ ในการบริหารจัดการด้านสิ่งแวดล้อม
    ผสมผสานแนวคิดและนวัตกรรมในรูปแบบสีเขียว (Green Innovation)

2.  จัดทำโครงการเพื่อสังคมและสิ่งแวดล้อมที่สอดคล้องกับแนวคิด
    “การเดินทางแบบรักษ์สิ่งแวดล้อม” (Travel Green) โดยชักนำผู้มีส่วนร่วมทั้งผู้ถือหุ้น
    ผู้โดยสาร คู่ค้า และพนักงานทุกคนเข้าร่วมในทุกกิจกรรมอย่างต่อเนื่อง

3.  จัดกิจกรรมเพื่อสร้างความตระหนัก
    และปลูกฝังจิตสำนึกให้กับพนักงานในทุกระดับชั้นในการคำนึงถึงสิ่งแวดล้อมและสังคม
    และให้ความเห็นชอบในกิจกรรมและการดำเนินการที่เกี่ยวกับการมีส่วนร่วมของบริษัทฯ
    ในเรื่องเกี่ยวกับการสนับสนุนสาธารณประโยชน์ และสาธารณกุศล

4.  สื่อสารและประชาสัมพันธ์กิจกรรมเพื่อสังคมและสิ่งแวดล้อมของบริษัทฯ
    และจัดทำรายงานด้านอนุรักษ์สิ่งแวดล้อม (CSR Report) ต่อสาธารณชนอย่างสม่ำเสมอ

5.  พิจารณากำหนดงบประมาณ ประจำปีของบริษัทฯ ที่จะใช้ในการบริจาค
    การสนับสนุนหน่วยงาน/บุคคลภายนอก การให้บัตรโดยสาร เป็นต้น
    และกำกับดูแลงบประมาณดังกล่าว

6.  พิจารณากลั่นกรองการขอใช้งบประมาณในการบริจาค
    การสนับสนุนหน่วยงาน/บุคคลภายนอกรวมถึงการให้บัตรโดยสาร
    โดยให้ทุกสายงานนำเสนอคณะกรรมการส่งเสริมกิจการเพื่อสังคม (CSR) เพื่อพิจารณาอนุมัติ

7.  ดำเนินการอื่นๆ ตามที่คณะกรรมการบริษัทฯ มอบหมาย

คณะกรรมการบริหาร

เพื่อให้การจัดการของบริษัทฯ เป็นไปตามเป้าหมายของแผนวิสาหกิจบริษัทฯ
อย่างมีประสิทธิภาพเกิดประโยชน์สูงสุดกับบริษัทฯ

คณะกรรมการบริษัทฯ ได้แต่งตั้งคณะกรรมการบริหารบริษัทฯ โดย ณ วันที่ 31 ธันวาคม 2555
มีรายชื่อดังต่อไปนี้

  ---- ---------------------- ----------------- ---------------------------
  1.   นายคณิศ                 แสงสุพรรณ          ประธานกรรมการ

  2.   นายธีรศักดิ์               สุวรรณยศ           กรรมการ

  3.   นายวรเดช               หาญประเสริฐ        กรรมการ

  4.   นายสุธรรม               ศิริทิพย์สาคร         กรรมการ

  5.   พลอากาศเอก ม.ล. สุปรีชา  กมลาศน์            กรรมการ

  6.   นายอภิพร                ภาษวัธน์            กรรมการ

  7.   นายสรจักร               เกษมสุวรรณ         กรรมการ
  ---- ---------------------- ----------------- ---------------------------

นางสุวิมล บัวเลิศ (ผู้อำนวยการใหญ่ สำนักเลขานุการบริษัทฯ) เป็นเลขานุการ

อำนาจหน้าที่ของคณะกรรมการบริหาร

  1. ติดตามความคืบหน้าการปฏิบัติงานของฝ่ายบริหารให้เป็นไปตามที่คณะกรรมการบริษัทฯ
  มอบหมาย

2. พิจารณากลั่นกรองเรื่องที่จะนำเข้าสู่การพิจารณาของคณะกรรมการบริษัทฯ
ตามที่ประธานกรรมการบริษัทฯ หรือคณะกรรมการบริษัทฯ มอบหมาย

  3. เสนอแนะแนวทางและมาตรการในการปรับปรุงคุณภาพ
  และประสิทธิภาพของการดำเนินกิจการของบริษัทฯ

4. มีอำนาจอนุมัติการจัดหาตามระเบียบบริษัทฯ ว่าด้วยการพัสดุ
ภายในวงเงินที่อยู่ในอำนาจอนุมัติไม่เกิน 500 ล้านบาท

5. อนุมัติการใช้เงินนอกเหนือวงเงินที่หน่วยงานได้รับการจัดสรรตามงบประมาณประจำปีที่เกิน 50
ล้านบาท
ในวงเงินไม่เกิน 100 ล้านบาท และให้รายงานคณะกรรมการบริษัทฯ ทราบ

  6. มีอำนาจเรียกเอกสารและบุคคลต่างๆ ที่เกี่ยวข้องมาชี้แจง
  เพื่อเป็นข้อมูลประกอบการพิจารณา

  7. แต่งตั้งคณะอนุกรรมการและคณะทำงานได้ตามความเหมาะสม

  8. ดำเนินการอื่นๆ ตามที่คณะกรรมการบริษัทฯ มอบหมาย

ในการประชุมคณะกรรมการบริหาร ต้องมีกรรมการมาประชุมเกินกึ่งหนึ่งของจำนวนกรรมการทั้งหมด
จึงจะเป็นองค์ประชุม ให้ประธานกรรมการเป็นประธานในที่ประชุม
ในกรณีที่ประธานกรรมการไม่อยู่ในที่ประชุม หรือไม่สามารถปฏิบัติหน้าที่ได้
ให้ประธานกรรมการมอบหมายให้กรรมการคนหนึ่งคนใดเป็นประธานในที่ประชุมแทน
ในกรณีที่ประธานกรรมการมอบหมายให้กรรมการคนหนึ่งคนใดเป็นประธานในที่ประชุมแทนไม่ได้
ให้กรรมการซึ่งมาประชุมเลือกกรรมการคนหนึ่งเป็นประธานในที่ประชุม

การวินิจฉัยชี้ขาดของที่ประชุมคณะกรรมการบริหาร ให้ถือเสียงข้างมาก
โดยกรรมการคนหนึ่งมีเสียงหนึ่งในการลงคะแนน กรรมการซึ่งมีส่วนได้เสียในเรื่องใด
ให้ออกจากที่ประชุมในวาระนั้น และไม่มีสิทธิออกเสียงลงคะแนนในเรื่องนั้น
ถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาด

ในปี 2555 มีการประชุมทั้งสิ้น 16 ครั้ง และมีการรายงานผลต่อคณะกรรมการบริษัทฯ

คณะกรรมการด้านกฎหมาย

เพื่อให้การดำเนินงานของบริษัทฯ ในเรื่องเกี่ยวกับงานด้านกฎหมาย รวมทั้งงานที่เกี่ยวกับกฎ
ข้อบังคับ และระเบียบต่างๆ เป็นไปด้วยความเรียบร้อยถูกต้อง และมีประสิทธิภาพยิ่งขึ้น

คณะกรรมการบริษัทฯ ได้แต่งตั้งคณะกรรมการด้านกฎหมาย โดย ณ วันที่ 31 ธันวาคม 2555
มีรายชื่อดังต่อไปนี้

1.  นายจุลสิงห์ วสันตสิงห์ ประธานกรรมการ

2.  นายวีระวงค์ จิตต์มิตรภาพ กรรมการ

3.  นายสรจักร เกษมสุวรรณ กรรมการ

4.  นายอัชพร จารุจินดา กรรมการ

5.  นายสราวุธ เบญจกุล กรรมการ

6.  นายเข็มชัย ชุติวงศ์ กรรมการ

7.  นายอมรศักดิ์ นพรัมภา กรรมการ

8.  นายสมเกียรติ ฉายะศรีวงศ์ กรรมการ

9.  นายนิรุฒ มณีพันธ์ กรรมการ

10. นายบำเพ็ญ สรรพศรี เลขานุการ

อำนาจหน้าที่ของคณะกรรมการด้านกฎหมาย

1.  พิจารณากลั่นกรองงานด้านกฎหมาย รวมทั้งงานที่เกี่ยวกับกฎ ข้อบังคับ และระเบียบต่างๆ
    ตามที่คณะกรรมการบริษัทฯ กรรมการ และกรรมการผู้อำนวยการใหญ่
    หรือรองกรรมการผู้อำนวยการใหญ่สายทรัพยากรบุคคลและกำกับกิจกรรมองค์กร
    เห็นว่าเป็นเรื่องสำคัญของบริษัทฯ
    หรือเรื่องที่จะต้องนำเข้าสู่การพิจารณาของคณะกรรมการบริษัทฯ

2.  พิจารณาแนวทางและนโยบายในการดำเนินการในเรื่องที่เกี่ยวกับการกระทำผิดต่อกฎหมายแข่งขันทางการค้า
    (Antitrust Law หรือ Competition Law) ในภูมิภาคต่างๆ ให้มีความสอดคล้องกัน
    เพื่อประโยชน์สูงสุดของบริษัทฯ
    และกำหนดนโยบายเพื่อป้องกันมิให้มีการปฏิบัติงานที่อาจเป็นความผิดในเรื่องดังกล่าว

3.  พิจารณาดำเนินการในส่วนที่เกี่ยวข้องกับการสอบสวน การกล่าวหา การพิจารณา
    และการดำเนินคดีของศาล ในเรื่องที่เกี่ยวกับการกระทำผิดต่อกฎหมายแข่งขันทางการค้า
    (Antitrust Law หรือ Competition Law) ในทุกภูมิภาค
    รวมทั้งคดีในลักษณะเดียวกันที่อาจเกิดขึ้นในอนาคต รวมถึงพิจารณาการว่าจ้าง การดำเนินการ
    การประสานงานของที่ปรึกษากฎหมายและทนายความของบริษัทฯ
    ในเรื่องดังกล่าวในภูมิภาคต่างๆ

4.  รวบรวมพยานหลักฐาน
    โดยให้มีอำนาจเรียกและตรวจสอบเอกสารที่เกี่ยวข้องในเรื่องที่เกี่ยวกับการกระทำผิดต่อกฎหมายแข่งขันทางการค้า
    (Antitrust Law หรือ Competition Law)
    รวมทั้งเรียกพนักงานและลูกจ้างที่เกี่ยวข้องมาให้ถ้อยคำเพื่อประโยชน์ในการดำเนินการในเรื่องดังกล่าว
    ทั้งนี้ ให้ทุกหน่วยงานที่เกี่ยวข้องให้ความร่วมมือ และอำนวยความสะดวกแก่คณะกรรมการ
    กรรมการ หรือผู้ที่ได้รับมอบหมายจากคณะกรรมการอย่างเต็มที่

5.  แต่งตั้งคณะอนุกรรมการและคณะทำงานได้ตามความเหมาะสม

6.  ให้มีอำนาจเรียกเอกสารและบุคคลต่างๆ ที่เกี่ยวข้อง เพื่อเป็นข้อมูลประกอบการพิจารณา

7.  ดำเนินการในเรื่องอื่นๆ ที่เกี่ยวข้อง หรือตามที่คณะกรรมการบริษัทฯ มอบหมาย

การประชุมของคณะกรรมการด้านกฎหมายเดือนละ 1 ครั้ง
หรือตามที่ประธานคณะกรรมการด้านกฎหมายกำหนด
การรายงานของคณะกรรมการด้านกฎหมายนำเสนอมติของคณะกรรมการด้านกฎหมายต่อคณะกรรมการบริษัทฯ

เจ้าหน้าที่บริหาร

ณ วันที่ 31 ธันวาคม 2555 บริษัทฯ มีตำแหน่งเจ้าหน้าที่ระดับบริหารจำนวนทั้งสิ้น 13 ตำแหน่ง
ประกอบด้วย กรรมการผู้อำนวยการใหญ่ 1 ตำแหน่ง ระดับรองกรรมการผู้อำนวยการใหญ่อาวุโส 1
ตำแหน่ง ระดับรองกรรมการผู้อำนวยการใหญ่ 8 ตำแหน่ง
และผู้อำนวยการใหญ่สายการบัญชีหรือการเงิน 3 ตำแหน่ง ประกอบด้วย

  1. นายสรจักร เกษมสุวรรณ กรรมการผู้อำนวยการใหญ่

  2. นายโชคชัย ปัญญายงค์ รองกรรมการผู้อำนวยการใหญ่อาวุโส

  สายกลยุทธ์และพัฒนาธุรกิจ

  3. นายปานฑิต ชนะภัย กรรมการผู้จัดการหน่วยธุรกิจการบริการภาคพื้น

  ระดับรองกรรมการผู้อำนวยการใหญ่

  4. เรืออากาศเอก มนตรี จำเรียง รองกรรมการผู้อำนวยการใหญ่ฝ่ายช่าง

  5. นาวาอากาศตรี อัษฎาวุธ วัฒนางกูร รองกรรมการผู้อำนวยการใหญ่สนับสนุนถวายการบิน

  แก่องค์ประธานศูนย์สนับสนุนการปฏิบัติการ

  6. นายธีรพล โชติชนาภิบาล รองกรรมการผู้อำนวยการใหญ่สายผลิตภัณฑ์และ บริการลูกค้า

  7. นายดนุช บุนนาค รองกรรมการผู้อำนวยการใหญ่สายการพาณิชย์

  8. นายนิรุฒ มณีพันธ์ รองกรรมการผู้อำนวยการใหญ่สายทรัพยากรบุคคล
  และกำกับกิจกรรมองค์กร

  9. นางวสุกานต์ วิศาลสวัสดิ์ รองกรรมการผู้อำนวยการใหญ่สายการเงินและการบัญชี

  10. ร้อยโท อธิศักดิ์ พัดชื่นใจ รองกรรมการผู้อำนวยการใหญ่สายปฏิบัติการ

  11. นายรัช ตันตนันตา ผู้อำนวยการใหญ่ฝ่ายการเงินองค์กร

  12. นายธงชัย สิงห์กุล ผู้อำนวยการใหญ่ฝ่ายบัญชีการเงิน

  13. นางชาริตา ลีลายุทธ ผู้อำนวยการใหญ่ฝ่ายบัญชีบริหารและงบประมาณ

หมายเหตุ : เจ้าหน้าที่บริหาร ตามคำนิยาม “ผู้บริหาร”
ของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)

อำนาจหน้าที่ของกรรมการผู้อำนวยการใหญ่

กรรมการผู้อำนวยการใหญ่
มีอำนาจหน้าที่รับผิดชอบภายใต้ขอบเขตที่ระบุไว้ในระเบียบภายในของบริษัทฯ
ดังต่อไปนี้

1. อำนาจหน้าที่ภายใต้ “ระเบียบบริษัท การบินไทย จำกัด (มหาชน)
ว่าด้วยการบริหารกิจการทั่วไป พ.ศ. 2550”

กรรมการผู้อำนวยการใหญ่ มีอำนาจหน้าที่รับผิดชอบในการบริหารงานของบริษัทฯ
ให้บรรลุตามวัตถุประสงค์นโยบายของบริษัทฯ หรือตามมติที่ประชุมคณะกรรมการบริษัทฯ
ตลอดจนบังคับบัญชาฝ่ายบริหารและพนักงานของบริษัทฯ ทั้งนี้
ภายในขอบเขตอำนาจที่กำหนดในข้อบังคับของบริษัทฯ หรือตามที่คณะกรรมการบริษัทฯ กำหนด

2. อำนาจหน้าที่ภายใต้ “ระเบียบบริษัท การบินไทย จำกัด (มหาชน) ว่าด้วยการพัสดุ พ.ศ.
2555” (แก้ไขเพิ่มเติมครั้งที่ 1 พ.ศ. 2555)

กรรมการผู้อำนวยการใหญ่ เป็นผู้รักษาการตามระเบียบบริษัทฯ ว่าด้วยการพัสดุ
และมีอำนาจดำเนินการและอนุมัติการจัดหาพัสดุ การจัดหาประโยชน์ในพัสดุ การให้สิทธิ์
หรือการจำหน่ายพัสดุ ซึ่งรวมถึงการจัดซื้อ การจ้าง การเช่าหรือให้เช่า ฯลฯ
การออกคำสั่งที่จำเป็นต่างๆ ตามระเบียบบริษัทฯ ว่าด้วยการพัสดุ โดยระเบียบบริษัทฯ ดังกล่าว
ได้กำหนดถึงอำนาจของกรรมการผู้อำนวยการใหญ่ในการดำเนินการและอนุมัติการจัดหาพัสดุและการเข้าทำธุรกรรมแต่ละประเภทภายในวงเงินขั้นสูงสุดที่ระบุไว้ตามรายละเอียดและขอบเขตที่กำหนดไว้ในระเบียบบริษัทฯ
ดังต่อไปนี้

- การจัดหาพัสดุ ที่มีวงเงินไม่เกิน 300 ล้านบาท

- การจัดหาเชื้อเพลิงอากาศยาน ที่มีวงเงินไม่เกิน 500 ล้านบาท

- การจัดหาประกันภัยที่มีเบี้ยประกันภัยวงเงินไม่เกิน 500 ล้านบาท

  - การจัดหาบริภัณฑ์และอุปกรณ์อื่นๆ ซึ่งต้องส่งมอบพร้อมกับการส่งมอบเครื่องบิน ตามระเบียบข้อ
  13 ที่มีวงเงินไม่เกิน 300 ล้านบาท

  - การจัดหาประโยชน์ในพัสดุ เช่น การให้เช่า วงเงินไม่เกิน 300 ล้านบาท
  สำหรับพัสดุที่เป็นเครื่องยนต์อะไหล่ (Spare Engine) และอะไหล่ของอากาศยาน (Spare
  Part) ที่ให้เช่าตามความจำเป็นเร่งด่วนซึ่งเป็นประเพณีปฏิบัติของธุรกิจการบิน
  มีอำนาจอนุมัติโดยไม่จำกัดวงเงิน

  - การให้สิทธิหรือการร่วมงานหรือดำเนินการในกิจการของบริษัทฯ ที่เกี่ยวกับการโฆษณา
  การประชาสัมพันธ์ และการจัดทำหนังสือกับบุคคลหรือนิติบุคคลใด
  หรือการให้สิทธิหรือการร่วมงานอื่นที่มีวงเงินไม่เกิน 300 ล้านบาท

  - การตัดบัญชีพัสดุ ที่มีราคาต้นทุนต่อหน่วยของพัสดุขณะได้มาไม่เกิน 50 ล้านบาท

  - การจำหน่ายพัสดุ ที่มีราคาต้นทุนของพัสดุขณะได้มาที่มีมูลค่ารวมต่อครั้งไม่เกิน 300 ล้านบาท

3. อำนาจหน้าที่ภายใต้ “ระเบียบบริษัท การบินไทย จำกัด (มหาชน)
ว่าด้วยอำนาจหน้าที่ทางการเงิน พ.ศ. 2552” (แก้ไขเพิ่มเติมครั้งที่ 3 พ.ศ. 2554)

กรรมการผู้อำนวยการใหญ่ มีอำนาจสั่งให้เข้าทำสัญญาและดำเนินงานตามข้อผูกพันทางการเงิน
และอนุมัติธุรกรรมทางด้านการเงินทั้งปวง ตามที่ได้รับมอบหมายจากที่ประชุมผู้ถือหุ้น
หรือที่ประชุมคณะกรรมการบริษัทฯ รวมทั้งในกิจการประจำทั้งปวงภายในขอบเขตข้อบังคับของบริษัทฯ
ทั้งนี้ ตามรายละเอียดและขอบเขตที่กำหนดไว้ในระเบียบ
บริษัทฯ ดังกล่าว โดยเป็นผู้มีอำนาจสั่งดำเนินงานและ/หรืออนุมัติการเงิน ที่มีวงเงินไม่เกิน 200
ล้านบาท
และการใช้เงินนอกเหนือวงเงินที่หน่วยงานได้รับการจัดสรรตามงบประมาณประจำปีในวงเงินไม่เกิน
50 ล้านบาท

กรรมการผู้อำนวยการใหญ่ไม่สามารถอนุมัติการเข้าทำธุรกรรมใดๆ
ที่อยู่นอกขอบเขตอำนาจของกรรมการผู้อำนวยการใหญ่ ตามที่ระบุไว้ในระเบียบภายในของบริษัทฯ
ดังกล่าวข้างต้น นอกจากนั้น ตามมติที่ประชุมคณะกรรมการบริษัทฯ ครั้งที่ 14/2545 เมื่อวันที่ 27
พฤศจิกายน 2545 ระบุว่า การมอบอำนาจจากคณะกรรมการบริษัทฯ
ให้แก่กรรมการผู้อำนวยการใหญ่ในเรื่องเกี่ยวกับการดำเนินงานตามปกติธุรกิจนั้น
กรรมการผู้อำนวยการใหญ่จะไม่สามารถอนุมัติการเข้าทำธุรกรรมใดๆ ที่ตนหรือ
“บุคคลที่อาจมีความขัดแย้ง” ซึ่งได้แก่ (ก) ผู้บริหารของบริษัทฯ (ข) ผู้ถือหุ้นรายใหญ่ของบริษัทฯ
(ค) ผู้มีอำนาจควบคุมของบริษัทฯ (ง) บุคคลที่มีความสัมพันธ์ทางสายโลหิต ทางการสมรส
หรือโดยการจดทะเบียนตามกฎหมายกับบุคคลตาม (ก) (ข) หรือ (ค) ซึ่งได้แก่ บิดา มารดา
คู่สมรส บุตร หรือญาติสนิทอื่น และ (จ) นิติบุคคลใดๆ ที่บุคคลตาม (ก) (ข) หรือ (ค) ถือหุ้น
หรือมีอำนาจควบคุมหรือมีส่วนได้เสียอื่นใด ไม่ว่าโดยทางตรงหรือทางอ้อมอย่างมีนัยสำคัญ
หรือบุคคลตามที่มีกำหนดไว้ในกฎหมายว่าด้วยหลักทรัพย์และตลาดหลักทรัพย์
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯ
หรือบริษัทย่อยของบริษัทฯ

การสรรหากรรมการและเจ้าหน้าที่บริหาร

การสรรหาคณะกรรมการบริษัทฯ

ตามข้อบังคับของบริษัทฯ คณะกรรมการบริษัทฯ ประกอบด้วยกรรมการจำนวนไม่น้อยกว่า 5 คน
แต่ไม่มากกว่า 15 คน สุดแต่ที่ประชุมใหญ่จะเป็นผู้กำหนดเป็นครั้งคราว
และกรรมการจำนวนไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และกรรมการของบริษัทฯ จะต้องเป็นผู้มีคุณสมบัติและไม่มีลักษณะต้องห้ามตามที่กฎหมายกำหนด
ในการประชุมสามัญประจำปีผู้ถือหุ้นในแต่ละปี
จะมีการเลือกตั้งกรรมการใหม่แทนกรรมการที่ต้องออกจากตำแหน่งตามวาระจำนวน 1 ใน 3
ของจำนวนกรรมการทั้งหมด หรือจำนวนใกล้ที่สุดกับส่วน 1 ใน 3
ในกรณีที่แบ่งออกให้ตรงเป็นสามส่วนไม่ได้

คณะกรรมการบริษัทฯ กำหนดหลักเกณฑ์การดำเนินการสรรหากรรมการบริษัทฯ
เพื่อเป็นแนวทางการดำเนินการของคณะกรรมการสรรหา กำหนดค่าตอบแทน และพัฒนาบุคลากร
ในการสรรหากรรมการบริษัทฯ ให้เป็นไปตามหลักการกำกับดูแลกิจการที่ดี
ตามที่กระทรวงการคลังและตลาดหลักทรัพย์ฯ กำหนด ด้วยความโปร่งใส ตามหลักธรรมาภิบาล
หลักเกณฑ์การดำเนินการสรรหากรรมการบริษัทฯ ดังกล่าวสรุปได้ดังนี้

1. ดำเนินการกำหนดคุณสมบัติของกรรมการบริษัทฯ ที่ต้องการสรรหา

1.1 ความเหมาะสมของความรู้ ประสบการณ์ และความเชี่ยวชาญของกรรมการบริษัทฯ โดยรวม
เพื่อให้
คณะกรรมการบริษัทฯ มีองค์ประกอบที่เหมาะสม สามารถกำหนดกลยุทธ์ และนโยบาย
รวมทั้งกำกับดูแลให้มีการปฏิบัติตามกลยุทธ์ได้อย่างมีประสิทธิผล

1.2 คุณสมบัติของกรรมการบริษัทฯ แต่ละคน เพื่อความมั่นใจว่า
ผู้ที่ได้รับการสรรหาจะสามารถปฏิบัติหน้าที่กรรมการตามหลัก Fiduciary Duty ที่สำคัญ คือ
การปฏิบัติหน้าที่ด้วยความรอบคอบระมัดระวัง และด้วยความซื่อสัตย์สุจริต
มีคุณธรรมและความรับผิดชอบ ตัดสินใจด้วยข้อมูลและเหตุผล ฯลฯ

1.3 ไม่มีลักษณะต้องห้ามตามที่กฎหมาย กฎ ระเบียบอื่นที่เกี่ยวข้องกำหนด

1.4 ความเป็นอิสระของกรรมการอิสระแต่ละคน

1.5 ความสามารถในการอุทิศเวลาของกรรมการบริษัทฯ
อาจพิจารณาจากจำนวนบริษัทที่ดำรงตำแหน่งอยู่ ฯลฯ
เพื่อให้มีเวลาอย่างเพียงพอในการเข้าร่วมประชุมคณะกรรมการบริษัทฯ อย่างสม่ำเสมอ
รวมทั้งการดูแลและการติดตามการดำเนินงานของบริษัทฯ

2. กระบวนการในการสรรหากรรมการบริษัทฯ

2.1 คณะกรรมการสรรหาฯ จะดำเนินการสรรหาบุคคลที่เหมาะสมที่จะมาดำรงตำแหน่งกรรมการฯ

กรณีที่ 1 กรณีตำแหน่งกรรมการว่างลง เนื่องจากครบวาระในการประชุมใหญ่สามัญผู้ถือหุ้นประจำปี
ซึ่งกรรมการต้องพ้นจากตำแหน่ง 1 ใน 3 นั้น อาจพิจารณารายชื่อบุคคลที่เหมาะสมจาก (1)
บุคคลที่เป็นกรรมการเดิมที่พ้นวาระเพื่อเสนอให้ดำรงตำแหน่งต่อไป (2)
บัญชีรายชื่อกรรมการรัฐวิสาหกิจ
ตามประกาศของกระทรวงการคลังซึ่งได้กำหนดแนวทางปฏิบัติสำหรับกรณีที่กรรมการอื่นที่มิใช่กรรมการโดยตำแหน่งครบวาระการดำรงตำแหน่ง
หรือพ้นจากตำแหน่งก่อนครบวาระ
จะต้องแต่งตั้งกรรมการอื่นจากบัญชีรายชื่อกรรมการรัฐวิสาหกิจแทนกรรมการรายดังกล่าว
จำนวนไม่น้อยกว่า 1 ใน 3 ของจำนวนกรรมการอื่น (3) การเสนอชื่อของผู้ถือหุ้น (ถ้ามี) (4)
การเสนอชื่อของประธานกรรมการบริษัทฯ กรรมการบริษัทฯ ฯลฯ (5) การเสาะหาบุคคลที่มีความรู้
ความสามารถ และประสบการณ์ที่เหมาะสมกับบริษัทฯ

กรณีที่ 2 กรณีตำแหน่งกรรมการบริษัทฯ ว่างลงนอกจากเหตุตามกรณีที่ 1 คณะกรรมการสรรหาฯ
จะดำเนินการสรรหาเมื่อคณะกรรมการบริษัทฯ มีมติให้แต่งตั้งทดแทน
โดยอาจพิจารณารายชื่อบุคคลที่เหมาะสมจาก
(1) บัญชีรายชื่อกรรมการรัฐวิสาหกิจ
ตามประกาศของกระทรวงการคลังซึ่งได้กำหนดแนวทางปฏิบัติสำหรับกรณีที่กรรมการอื่นที่มิใช่กรรมการโดยตำแหน่งครบวาระการดำรงตำแหน่ง
หรือพ้นจากตำแหน่งก่อนครบวาระ
จะต้องแต่งตั้งกรรมการอื่นจากบัญชีรายชื่อกรรมการรัฐวิสาหกิจแทนกรรมการรายดังกล่าว
จำนวนไม่น้อยกว่า 1 ใน 3 ของจำนวนกรรมการอื่น (2) การเสนอชื่อของผู้ถือหุ้น (ถ้ามี) (3)
การเสนอชื่อของประธานกรรมการบริษัทฯ กรรมการบริษัทฯ ฯลฯ (4) การเสาะหาบุคคลที่มีความรู้
ความสามารถ และประสบการณ์ที่เหมาะสมกับบริษัทฯ

2.2 คณะกรรมการสรรหาฯ กลั่นกรองให้ได้บุคคลที่มีคุณสมบัติสอดคล้องกับเกณฑ์คุณสมบัติที่กำหนดไว้

2.3 เลขานุการบริษัทฯ
ดำเนินการตรวจสอบคุณสมบัติของบุคคลที่จะได้รับการเสนอชื่อให้เป็นกรรมการ
บริษัทฯ ตามวิธีการที่ได้กำหนดไว้ในหลักเกณฑ์การดำเนินการสรรหากรรมการบริษัทฯ

2.4 คณะกรรมการสรรหาฯ พิจารณาและนำชื่อเสนอคณะกรรมการบริษัทฯ

ที่ประชุมผู้ถือหุ้นเป็นผู้แต่งตั้งกรรมการโดยใช้เสียงข้างมากตามหลักเกณฑ์และวิธีการดังนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดเลือกตั้งบุคคลคนเดียวหรือหลายคนเป็นกรรมการ
    ก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะ
    พึงมีหรือจะพึงเลือกตั้งในครั้งนั้น ในกรณีที่บุคคลซึ่งได้รับการเลือกตั้งในลำดับถัดลงมา
    มีคะแนนเสียงเท่ากันเกิน
    จำนวนกรรมการที่จะพึงมีหรือจะพึงเลือกตั้งในครั้งนั้นให้เลือกด้วยวิธีจับสลากเพื่อให้ได้ตามจำนวนกรรมการที่จะพึงมี

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลหนึ่งซึ่งมีคุณสมบัติและไม่มีลักษณะต้องห้ามตามกฎหมาย
เข้าเป็นกรรมการแทนในการประชุมคณะกรรมการคราวถัดไปด้วยคะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่ เว้นแต่วาระของกรรมการจะเหลือน้อยกว่า 2 เดือน
บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
ด้วยคะแนนเสียง
ไม่น้อยกว่า 3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุม
และมีสิทธิออกเสียงในการประชุมนั้น

ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
ถ้าจำนวนกรรมการที่จะแบ่งออก
ให้ตรงเป็น 3 ส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน 3
กรรมการที่จะต้องออกจากตำแหน่งในปีแรกและปีที่
2 ภายหลังจดทะเบียนบริษัทนั้น ให้ใช้วิธีจับสลากกันว่าผู้ใดจะออก ส่วนปีหลังๆ ต่อไป
ให้กรรมการคนที่อยู่ในตำแหน่งนานที่สุดนั้น เป็นผู้ออกจากตำแหน่ง
กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

การแต่งตั้งคณะกรรมการอื่นๆ

คณะกรรมการบริษัทฯ เป็นผู้พิจารณาแต่งตั้งคณะกรรมการอื่นๆ ของบริษัทฯ ได้แก่
คณะกรรมการตรวจสอบ กรรมการอิสระ คณะกรรมการธรรมาภิบาล คณะกรรมการสรรหา
กำหนดค่าตอบแทน และพัฒนาบุคลากร คณะกรรมการบริหารความเสี่ยง และคณะกรรมการบริหาร

การแต่งตั้งเจ้าหน้าที่ระดับบริหาร

การแต่งตั้งกรรมการผู้อำนวยการใหญ่ ซึ่งเป็นตำแหน่งเจ้าหน้าที่บริหารสูงสุดของบริษัทฯ นั้น
คณะกรรมการ
บริษัทฯ
จะแต่งตั้งคณะกรรมการเพื่อคัดเลือกคณะกรรมการสรรหาผู้ดำรงตำแหน่งกรรมการผู้อำนวยการใหญ่
ซึ่งประกอบด้วยคณะกรรมการบริษัทฯ 5 คน และรองกรรมการผู้อำนวยการใหญ่
สำนักเลขานุการบริษัทฯ 1 คน เพื่อแต่งตั้งคณะกรรมการสรรหา
ผู้ดำรงตำแหน่งกรรมการผู้อำนวยการใหญ่ โดยมีอำนาจหน้าที่ในการกำหนดหลักเกณฑ์ วิธีการสรรหา
และดำเนินการสรรหาผู้ที่มีความรู้ความสามารถ ประสบการณ์ที่เหมาะสม
และคุณสมบัติและไม่มีลักษณะต้องห้ามตามพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ
พ.ศ. 2518 (และที่แก้ไขเพิ่มเติม) และกฎหมายอื่นที่เกี่ยวข้อง
เพื่อดำรงตำแหน่งกรรมการผู้อำนวยการใหญ่
และเสนอชื่อผู้ที่ผ่านการคัดเลือกที่สมควรได้รับการแต่งตั้งต่อคณะกรรมการบริษัทฯ เพื่อพิจารณาต่อไป

สำหรับเจ้าหน้าที่บริหารอื่น คณะกรรมการบริษัทฯ ได้มอบหมายให้คณะกรรมการสรรหา
กำหนดค่าตอบแทน และพัฒนาบุคลากร
คัดเลือกผู้ที่เหมาะสมมาดำรงตำแหน่งระดับรองกรรมการผู้อำนวยการใหญ่ และ/หรือเทียบเท่า
นำเสนอคณะกรรมการบริษัทฯ เพื่อพิจารณาอนุมัติ สำหรับตำแหน่งระดับผู้อำนวยการใหญ่
และ/หรือเทียบเท่าให้เป็นอำนาจของกรรมการผู้อำนวยการใหญ่ ทั้งนี้
ให้นำเสนอคณะกรรมการบริษัทฯ เพื่อทราบก่อนลงนามในคำสั่งแต่งตั้ง

ค่าตอบแทนกรรมการและเจ้าหน้าที่บริหาร

ค่าตอบแทนที่เป็นตัวเงิน

ค่าตอบแทนกรรมการบริษัทฯ

ที่ประชุมใหญ่สามัญผู้ถือหุ้นประจำปี 2555 เมื่อวันที่ 25 เมษายน 2555
ได้มีมติกำหนดค่าตอบแทนกรรมการบริษัทฯ สำหรับช่วงวันที่ 1 พฤษภาคม 2555 ถึงวันที่ 30
เมษายน 2556 และเงินรางวัลประจำปี 2555 ในส่วนของค่าตอบแทนที่เป็นตัวเงิน ดังนี้

1. ให้กรรมการบริษัทฯ ได้รับค่าตอบแทนคนละ 50,000 บาทต่อเดือน เป็นประจำทุกเดือน
และได้รับเบี้ยประชุมคนละ 30,000 บาทต่อครั้ง หากในเดือนใดมีการประชุมเกินกว่า 1 ครั้ง
คงให้กรรมการบริษัทฯ ได้รับเบี้ยประชุมคนละ 30,000 บาทเท่านั้น
โดยให้ประธานกรรมการได้รับเบี้ยประชุมสูงกว่ากรรมการร้อยละ 25
และรองประธานกรรมการได้รับเบี้ยประชุมสูงกว่ากรรมการร้อยละ 12.5
และให้กรรมการเสียภาษีเงินได้เอง

2. ในกรณีกรรมการบริษัทฯ ได้รับแต่งตั้งจากคณะกรรมการบริษัทฯ หรือประธานกรรมการบริษัทฯ
ให้เป็นกรรมการ อนุกรรมการ หรือคณะทำงานชุดต่างๆ ของบริษัทฯ ให้กรรมการบริษัทฯ
ที่ได้รับการแต่งตั้งดังกล่าว ได้รับค่าตอบแทนเพิ่มเป็นเบี้ยประชุมคนละ 10,000 บาทต่อครั้ง
หากในเดือนใด กรรมการ อนุกรรมการ และคณะทำงานชุดใด
มีการประชุมเกินกว่า 1 ครั้ง คงให้ได้รับเบี้ยประชุมคนละ 10,000 บาทเท่านั้น

3. คณะกรรมการตรวจสอบให้ได้รับค่าตอบแทนเป็นรายเดือนเท่ากับเบี้ยประชุมกรรมการบริษัทฯ
โดยที่ในเดือนใด ไม่มีการประชุมคงให้ได้รับค่าตอบแทนด้วย

4. ให้คณะกรรมการบริษัทฯ ได้รับเงินรางวัลประจำปี (Bonus) โดยคำนวณจากอัตราร้อยละ 0.2
ของกำไรสุทธิก่อนผลกำไร/ขาดทุนจากอัตราแลกเปลี่ยนเงินตราต่างประเทศจากงบการเงินรวม
ทั้งนี้ ในวงเงินรวมไม่เกิน 30 ล้านบาท
และให้ใช้อัตราดังกล่าวสำหรับการคำนวณเงินรางวัลประจำปีในปีต่อๆ ไป

ตารางแสดงค่าตอบแทนสำหรับกรรมการของบริษัทฯ ในปี 2555 สิ้นสุดวันที่ 31 ธันวาคม 2555

หน่วย : ล้านบาท

+-----------------------+-------------------+--------------------------+
| คณะกรรมการ            | จำนวน             | ค่าตอบแทนรวมเบี้ยประชุม      |
|                       |                   |                          |
|                       | (ราย)             | และเงินรางวัลประจำปี        |
+-----------------------+-------------------+--------------------------+
| คณะกรรมการบริษัท        | 19                | 15.93 ¹⁾                 |
+-----------------------+-------------------+--------------------------+
| คณะกรรมการตรวจสอบ ²⁾  | 3                 | 1.08                     |
+-----------------------+-------------------+--------------------------+
| คณะกรรมการอื่นๆ ³⁾      | 19                | 1.87                     |
+-----------------------+-------------------+--------------------------+

หมายเหตุ : 1) ค่าตอบแทนรวมเบี้ยประชุม สำหรับคณะกรรมการบริษัทฯ
ค่าเบี้ยประชุมสำหรับคณะอนุกรรมการบริษัทฯ (ไม่รวมค่าตอบแทนคณะกรรมการตรวจสอบ)
ระหว่างวันที่ 1 มกราคม 2555 ถึงวันที่ 31 ธันวาคม 2555 และเงินรางวัลประจำปี
สำหรับช่วงดำรงตำแหน่ง ตั้งแต่วันที่ 1 มกราคม 2554 ถึงวันที่ 31 ธันวาคม 2554

  2) กรรมการบริษัทฯ ที่ได้รับการแต่งตั้งให้เป็นคณะกรรมการตรวจสอบ

  3) บุคคลภายนอกที่คณะกรรมการบริษัทฯ เชิญมาเป็นกรรมการ อนุกรรมการ
  หรือคณะทำงานชุดต่างๆ (มิได้เป็นกรรมการของบริษัทฯ)

ตารางแสดงค่าตอบแทนสำหรับเจ้าหน้าที่บริหารของบริษัทฯ ปี 2555 สิ้นสุดวันที่ 31 ธันวาคม 2555

หน่วย : ล้านบาท

+------------------+--------------+------------------------------------+
|                  | จำนวน        | ค่าตอบแทนรวมเงินเดือน                 |
|                  | (ราย)        |                                    |
|                  |              | เงินรางวัลประจำปี และสวัสดิการ          |
+------------------+--------------+------------------------------------+
| เจ้าหน้าที่บริหาร     | 15           | 63.20                              |
+------------------+--------------+------------------------------------+

หมายเหตุ : * เจ้าหน้าที่บริหารจำนวน 15
รายรวมเจ้าหน้าที่บริหารที่เกษียณอายุและลาออกก่อนวันที่ 31 ธันวาคม 2555

ค่าตอบแทนอื่นๆ

สิทธิประโยชน์ด้านบัตรโดยสาร

คณะกรรมการบริษัทฯ

ตามระเบียบบริษัทฯ
ว่าด้วยการให้สิทธิประโยชน์ด้านบัตรโดยสารแก่กรรมการบริษัทและอดีตกรรมการบริษัท
พ.ศ. 2554 กำหนดให้กรรมการบริษัทฯ ได้รับสิทธิประโยชน์ด้านบัตรโดยสารให้เปล่า ไป-กลับ
ในเส้นทางต่างประเทศ
10 ใบต่อปี ในประเทศ 10 ใบต่อปีในชั้นธุรกิจ ซึ่งลดลงจากเดิมที่เคยให้สิทธิประโยชน์ในชั้นสูงสุด
(First Class) ทั้งนี้ หากมีที่นั่งว่างในชั้นสูงสุดสามารถเดินทางในชั้นดังกล่าวได้
โดยให้นำสิทธิประโยชน์ดังกล่าวไปใช้ตามความเหมาะสม
โดยกรรมการจะได้รับสิทธินี้ในขณะดำรงตำแหน่งกรรมการบริษัทฯ เท่านั้น ทั้งนี้
จำนวนบัตรโดยสารดังกล่าวมีจำนวนเท่ากับจำนวนที่ได้รับอนุมัติจากที่ประชุมใหญ่สามัญผู้ถือหุ้นประจำปี
2554

เจ้าหน้าที่บริหาร

เจ้าหน้าที่บริหารของบริษัทรวมทั้งคู่สมรสและบุตร
จะได้รับบัตรโดยสารแบบสำรองที่นั่งได้ตามระเบียบบริษัทฯ
ที่กำหนด

กองทุนสำรองเลี้ยงชีพ

บริษัทฯ ได้จดทะเบียนจัดตั้งกองทุนสำรองเลี้ยงชีพเมื่อวันที่ 26 มิถุนายน 2535
ซึ่งภายใต้การกำกับดูแลของ
คณะกรรมการกองทุนสำรองเลี้ยงชีพ บริษัทฯ จ่ายเงินสมทบเข้ากองทุนในอัตราร้อยละ 9
ของเงินเดือนค่าจ้างสำหรับพนักงานที่มีอายุงานไม่เกิน 20 ปี และในอัตราร้อยละ10
ของเงินเดือนค่าจ้างสำหรับพนักงานที่มีอายุงาน 20 ปีขึ้นไป
โดยพนักงานจ่ายเงินสะสมในอัตราไม่ต่ำกว่าร้อยละ 2 ของเงินเดือนค่าจ้าง
แต่ไม่เกินอัตราที่บริษัทฯ จ่ายสมทบ

กองทุนบำเหน็จพนักงาน

บริษัทฯ ได้จัดตั้งกองทุนบำเหน็จพนักงาน บริษัท การบินไทย จำกัด (มหาชน)
โดยจ่ายเงินสมทบเข้ากองทุนในอัตราร้อยละ10 ของเงินเดือนค่าจ้าง
ในกรณีที่เงินในกองทุนต่ำกว่าภาระผูกพัน ณ วันสิ้นงวดบัญชี บริษัทฯ
จะจ่ายเงินสมทบเพิ่มเติมให้เต็มตามภาระผูกพัน

พนักงานที่อยู่ในกองทุนบำเหน็จ จะต้องมีอายุงานไม่ต่ำกว่า 3 ปี
จึงจะมีสิทธิได้รับเงินบำเหน็จตามอายุงาน
เมื่อพ้นสภาพจากการเป็นพนักงานที่มีสิทธิได้รับเงินบำเหน็จตามระเบียบบริษัท ตั้งแต่เดือนมิถุนายน
2535 ที่บริษัทฯ ได้ดำเนินการจัดตั้งกองทุนสำรองเลี้ยงชีพแล้ว
พนักงานที่เข้าทำงานหลังจากนี้จะสามารถเข้าเป็นสมาชิกกองทุนสำรองเลี้ยงชีพได้อย่างเดียว
และไม่สามารถเข้าเป็นสมาชิกกองทุนบำเหน็จพนักงาน
กองทุนบำเหน็จพนักงานจึงไม่มีสมาชิกเพิ่มตั้งแต่วันเริ่มจัดตั้งกองทุนสำรองเลี้ยงชีพ

เงินสมทบกองทุนสำรองเลี้ยงชีพและเงินบำเหน็จที่ให้แก่เจ้าหน้าที่บริหารในปี 2555 สิ้นสุด วันที่ 31
ธันวาคม 2555

  หน่วย : ล้านบาท

+----------------+--------------+-------------------------------------+
|                | จำนวน        | จำนวนเงิน                            |
|                |              |                                     |
|                | (ราย)        | (ล้านบาท)                            |
+----------------+--------------+-------------------------------------+
| เจ้าหน้าที่บริหาร   | 13           | 3.3                                 |
+----------------+--------------+-------------------------------------+

หมายเหตุ : * เจ้าหน้าที่บริหารจำนวน 13
รายรวมเจ้าหน้าที่บริหารที่เกษียณอายุและลาออกก่อนวันที่ 31 ธันวาคม 2555

การปฏิบัติตามหลักการกำกับกิจการที่ดี

บริษัท การบินไทย จำกัด (มหาชน) เป็นรัฐวิสาหกิจที่จดทะเบียนในตลาดหลักทรัพย์ฯ
จึงมีพันธกิจที่ต้องดำเนินการให้สอดคล้องกับแนวคิดของธรรมาภิบาลในภาครัฐ
และหลักการกำกับดูแลกิจการที่ดีของภาคเอกชนตามที่กำหนดในตลาดหลักทรัพย์ฯ บริษัทฯ
ดำเนินธุรกิจด้วยความโปร่งใส รับผิดชอบและเป็นธรรมต่อสังคม โดยยึดมั่นในหลักจริยธรรม
และหลักธรรมาภิบาลที่ได้มีการพัฒนาให้เหมาะสมกับการเปลี่ยนแปลงทางเศรษฐกิจและสังคม บริษัทฯ
ได้ให้ความสำคัญในหลักการและแนวทางปฏิบัติตามหลักธรรมาภิบาลที่เกี่ยวกับความรับผิดชอบและเป็นธรรม
เช่น การกำหนดอย่างชัดเจนเกี่ยวกับหน้าที่ความรับผิดชอบ ความเป็นอิสระ
และการปฏิบัติงานของคณะกรรมการบริษัทฯ การเปิดเผยข้อมูลอย่างโปร่งใส
มีระบบการตรวจสอบและการบริหารความเสี่ยงที่รอบคอบ รัดกุม
เพื่อความเชื่อมั่นและเพิ่มมูลค่าให้แก่ ลูกค้า ผู้ถือหุ้น และผู้มีส่วนได้เสียทุกภาคส่วน

คณะกรรมการบริษัทฯ ได้มีการพิจารณาแนวโน้มและความเคลื่อนไหวในระดับสากล
เพื่อให้ข้อเสนอแนะในการปรับปรุงและได้มอบหมายให้คณะกรรมการธรรมาภิบาลดำเนินการปรับปรุง
แก้ไขในหลักการกำกับดูแลกิจการที่ดีให้ทันสมัย เหมาะสม
สอดคล้องกับสภาวการณ์ทางเศรษฐกิจและสังคมที่เปลี่ยนแปลงอยู่ตลอดเวลา
อีกทั้งยังมีการให้ความรู้ความเข้าใจเกี่ยวกับแนวปฏิบัติที่ถูกต้อง
เพื่อให้พนักงานทุกคนสามารถนำไปใช้ในการปฏิบัติงาน รวมทั้งมีการติดตามและประเมินผล
เป็นประจำ

จากผลการดำเนินการตามหลักธรรมาภิบาลและหลักการกำกับดูแลกิจการที่ดี
ทำให้บริษัทได้รับการประเมินจากองค์กรอิสระต่างๆ ในระดับ “ดีมาก” อย่างต่อเนื่องจากปี 2549
ติดต่อกันเป็นเวลา 6 ปีและในปี 2555 บริษัทฯ ได้รับการ
การประเมินอยู่ในระดับ “ดีเลิศ” พร้อมทั้งได้รับโล่เกียรติคุณรางวัล “ดีเยี่ยม”
จากการประกวดแผนงานส่งเสริมธรรมาภิบาล
ในรัฐวิสาหกิจ ประเภทบริษัทมหาชน ประจำปี พ.ศ. 2555 โดยบริษัทฯ ได้รับรางวัล “ดีเยี่ยม”
จาก “โครงการประสิทธิภาพการดำเนินการพัสดุแบบบูรณาการ” และรางวัล “ดี” จาก
“โครงการพัฒนาศูนย์ข้อมูลข่าวสาร”

1. นโยบายเกี่ยวกับการกำกับดูแลกิจการที่ดี

บริษัทฯ ได้ตระหนักและเล็งเห็นถึงความสำคัญของหลักธรรมาภิบาลและหลักการกำกับดูแลกิจการที่ดี
ดังนั้น บริษัทจึงปลูกฝังหลักการดังกล่าวในสำนึกและพฤติกรรมของคณะกรรมการบริษัทฯ ฝ่ายบริหาร
และพนักงาน เพื่อให้การดำเนินธุรกิจของบริษัทฯ เติบโตอย่างมั่นคงและยั่งยืน

คณะกรรมการบริษัทฯ มีนโยบายให้ความสำคัญต่อการดำเนินงานตามหลักการกำกับดูแลกิจการที่ดี
โดยยึดหลัก
ธรรมาภิบาลสากล เป็นแนวทางในการดำเนินงาน จึงกำหนดกรอบนโยบายการกำกับดูแลกิจการ
ซึ่งครอบคลุมองค์ประกอบที่สำคัญ 4 ด้าน ได้แก่

1.  ด้าน รัฐ สังคมและสิ่งแวดล้อม

    -   มุ่งมั่น รักษาและส่งเสริม คุณภาพสิ่งแวดล้อมอันเกิดจากการดำเนินงานขององค์กร

    -   กระตุ้น ส่งเสริม เน้นย้ำให้ทุกหน่วยงานในองค์กร
        ดำเนินงานโดยคำนึงถึงหน้าที่และความรับผิดชอบเพื่อ ประโยชน์ส่วนรวม
        ใส่ใจต่อสิ่งแวดล้อม สังคมและชุมชน

    -   มุ่งมั่น สร้างสรรค์ ส่งเสริม สนับสนุน และบริหารจัดการด้วยความรับผิดชอบต่อ
        สิ่งแวดล้อม สังคม ชุมชน ตามหลักกฎหมายและข้อบังคับที่เกี่ยวข้อง

2.  ด้านผู้รับบริการและผู้มีส่วนได้เสีย

-   มุ่งเน้นการให้บริการทุกระดับด้วยความประทับใจ ผู้รับบริการ/ผู้มีส่วนได้เสีย
    ได้รับการอำนวยความสะดวก และได้รับการตอบสนองตามต้องการ

-   สร้างกระบวนการรับฟังความคิดเห็นของผู้รับบริการ และผู้มีส่วนได้เสียผ่านช่องทางต่างๆ

-   ส่งเสริม สนับสนุน แนวทางใหม่ๆ
    ตลอดจนการนำเทคโนโลยีสมัยใหม่มาประยุกต์ใช้ในการพัฒนาการ
    ให้บริการเพื่อความสะดวกและทันสมัย

-   ส่งเสริมการให้บริการ โดยยึดหลักความพึงพอใจของผู้รับบริการ
    แสดงความรับผิดชอบต่อความเสียหาย
    ที่เกิดขึ้นอย่างเป็นธรรม อันเนื่องมาจากการบริการที่ผิดพลาด
    หรือไม่เป็นไปตามสัญญาหรือข้อตกลง

-   มุ่งมั่นที่จะเปิดโอกาสในการแข่งขันการให้บริการอย่างเป็นธรรมและเสมอภาค

3.  ด้านองค์กร

-   สร้างระบบการกำกับดูแลและป้องกันมิให้เกิดการขัดแย้งทางผลประโยชน์ (Conflict of
    Interest) ในการดำเนินงาน และทบทวนระบบการกำกับดูแลขององค์กรอย่างสม่ำเสมอ

-   ส่งเสริม ปลูกฝัง และกระตุ้น สร้างบรรยากาศให้ตระหนักถึงความเสี่ยงต่อการผิดจริยธรรม
    จนเป็น
    วัฒนธรรมองค์กรโดยเน้นย้ำถึงผลกระทบที่เกิดจากการดำเนินงานที่ไม่สอดคล้องกับหลักคุณธรรม
    จริยธรรม และธรรมาภิบาล

-   สร้างกระบวนการป้องกันและรับมือกับเหตุการณ์ที่คาดไม่ถึง เช่น กรณีที่ผลิตภัณฑ์ บริการ
    และการ ปฏิบัติการมีผลกระทบในเชิงลบต่อสังคม รวมถึงการคาดการณ์ล่วงหน้า
    ถึงความกังวลของสาธารณะที่มีผล ต่อผลิตภัณฑ์ บริการ และการปฏิบัติการ

-   ให้ความสำคัญต่อความถูกต้องและความชัดเจนของข้อมูลที่เผยแพร่สู่สาธารณชน
    โดยปรับปรุงพัฒนา ระบบการจัดการฐานข้อมูลให้ถูกต้อง ทันสมัยอยู่ตลอดเวลา
    และเน้นย้ำให้ผู้ปฏิบัติงานทุกระดับยึดถือ ปฏิบัติโดยเคร่งครัด

-   ส่งเสริมและจัดให้มีระบบบริหารความเสี่ยง
    ที่เกี่ยวกับประสิทธิภาพและประสิทธิผลในการปฏิบัติงาน ความ
    ถูกต้องของรายงานและการปฏิบัติตามกฎระเบียบที่เกี่ยวข้อง
    ภายใต้การกำกับดูแลและควบคุมภายในที่ดี

4.  ด้านผู้ปฏิบัติงาน

-   ให้ความสำคัญ สนับสนุน ผลักดัน การพัฒนาทรัพยากรบุคคล การสร้างความผูกพันองค์กร
    และการสืบ ทอดตำแหน่งอย่างเป็นระบบและต่อเนื่อง

-   มุ่งมั่นที่จะสร้างบรรยากาศในการทำงานที่ดึงดูดและรักษาพนักงานที่มีคุณภาพ
    พร้อมจัดให้มีการพัฒนา ความสามารถและทักษะที่จำเป็น
    เพื่อให้พนักงานพัฒนาศักยภาพและสามารถทำงานอย่างมีประสิทธิภาพ สูงสุด

-   ส่งเสริม สนับสนุน จัดให้มีระบบการแลกเปลี่ยน เรียนรู้
    ประสบการณ์และความรู้ในการปฏิบัติงานทุกระดับ เพื่อยกระดับมาตรฐานในการปฏิบัติงาน

-   เคารพในสิทธิส่วนบุคคลของเจ้าหน้าที่/พนักงาน หลีกเลี่ยงการนำเอาข้อมูล
    หรือเรื่องราวของเจ้าหน้าที่/ พนักงาน
    ทั้งในเรื่องที่เกี่ยวกับการปฏิบัติงานและเรื่องส่วนตัวไปเปิดเผย หรือวิพากษ์วิจารณ์ในลักษณะที่
    จะก่อให้เกิดความเสียหายแก่เจ้าหน้าที่/พนักงาน หรือภาพลักษณ์โดยรวมขององค์กร

-   กำกับดูแลให้พนักงานปฏิบัติหน้าที่ด้วยความซื่อสัตย์สุจริต โปร่งใส
    เพื่อประโยชน์สูงสุดขององค์กร และไม่
    ดำเนินการที่อาจก่อให้เกิดความขัดแย้งทางผลประโยชน์

-   ให้ความสำคัญและความเป็นธรรมกับพนักงานทุกระดับ
    จัดให้มีกระบวนการรับข้อร้องเรียนจากพนักงาน อย่างเป็นระบบ
    ในเรื่องการปฏิบัติที่ไม่เป็นธรรมของผู้บังคับบัญชา

หลักบรรษัทภิบาลของการบินไทย

-   การสร้างมูลค่าเพิ่มให้แก่องค์กรในระยะยาว (Creation of Long Term Value)
    ส่งเสริมและปลูกฝังให้ผู้ปฏิบัติงานมีวิสัยทัศน์และตระหนักถึงความสำคัญในการเพิ่มขีดความสามารถในการแข่งขันในทุกด้าน
    ซึ่งเป็นการสร้างมูลค่าเพิ่มให้แก่องค์กรในระยะยาว ตลอดจนจัดให้มีคณะกรรมการต่างๆ
    ตามหลักธรรมาภิบาล และผู้บริหารต้องปฏิบัติตามนโยบายว่าด้วยการสรรหา แต่งตั้ง
    โยกย้ายและพิจารณาความดีความชอบด้วยความโปร่งใสและเป็นธรรม

-   ความโปร่งใส (Transparency)
    ดูแลให้มีการเปิดเผยข้อมูลสำคัญทั้งข้อมูลด้านการเงินและด้านอื่นๆ
    ที่เกี่ยวข้องกับการดำเนินธุรกิจของบริษัทฯ ภายในระยะเวลาที่เหมาะสม
    และผ่านช่องทางที่ผู้เกี่ยวข้องสามารถเข้าถึงข้อมูลได้สะดวก
    และจัดให้มีหน่วยงานประชาสัมพันธ์และหน่วยงานนักลงทุนสัมพันธ์ทำหน้าที่เผยแพร่ข้อมูลและข่าวสารทั่วไปเกี่ยวกับบริษัทฯ
    ให้สาธารณชนได้รับทราบ อีกทั้งผู้ปฏิบัติงานจะต้องไม่มีผลประโยชน์ส่วนตน
    ในการปฏิบัติหน้าที่หรือละเว้นการดำเนินการใดๆ
    ในลักษณะที่อาจก่อให้เกิดความขัดแย้งทางผลประโยชน์กับบริษัทฯ
    ไม่ใช้ข้อมูลแสวงหาผลประโยชน์เพื่อตนเองหรือผู้อื่น
    ตลอดจนผู้ปฏิบัติงานต้องไม่รับตำแหน่งกรรมการหรือที่ปรึกษาให้แก่บริษัท หรือบุคคลใดๆ
    ซึ่งจะก่อหรืออาจก่อให้เกิดความขัดแย้งทางผลประโยชน์กับบริษัทฯ
    รวมถึงการรับทรัพย์สินหรือประโยชน์อื่นใดของผู้ปฏิบัติงาน
    จะต้องอยู่ภายใต้หลักเกณท์ที่คณะกรรมการป้องกันและปราบปรามการทุจริตแห่งชาติกำหนด

-   ความรับผิดชอบในหน้าที่ (Responsibility)
    ผู้ปฏิบัติงานต้องอุทิศตนในการปฏิบัติหน้าที่ด้วยความรู้และประสบการณ์อย่างเต็มความสามารถโดยให้ความสำคัญต่อการตอบสนองความต้องการของผู้ถือหุ้น
    ลูกค้า คู่ค้า และพนักงาน
    และใช้ดุลยพินิจในการปฏิบัติหน้าที่อย่างเป็นอิสระด้วยความสุจริตและเป็นธรรมตลอดจนหลีกเลี่ยงการกระทำใดๆ
    อันเป็นการขัดแย้งกับผลประโยชน์ของบริษัทฯ
    หรือเป็นการใช้โอกาสหรือข้อมูลที่ได้จากการเป็นผู้ปฏิบัติงานของบริษัทฯ
    เพื่อแสวงหาผลประโยชน์สำหรับตนเองหรือผู้อื่น
    ซึ่งผู้บริหารจะต้องส่งเสริมและปลูกฝังผู้ใต้บังคับบัญชาให้มีจิตสำนึกของความรับผิดชอบอย่างสูงในการปฏิบัติหน้าที่

-   ความรับผิดชอบต่อผลการปฏิบัติหน้าที่ (Accountability)
    ผู้ปฏิบัติงานต้องตั้งใจปฏิบัติหน้าที่อย่างเต็มความสามารถ
    และใช้ความระมัดระวังเยี่ยงผู้มีความรู้และประสบการณ์
    พร้อมที่จะรับผิดชอบต่อผลการกระทำของตน
    รวมถึงชี้แจงและอธิบายการตัดสินใจและการกระทำของตนต่อคณะกรรมการบริษัทฯ
    ผู้บังคับบัญชา
    ผู้ถือหุ้น ลูกค้า คู่ค้า และผู้มีส่วนได้เสียอื่นๆ ของบริษัทฯ
    ส่งเสริมและปลูกฝังให้ผู้ปฏิบัติงานมีจิตสำนึกความรับผิดชอบ

-   ความเป็นธรรม (Equitable Treatment)
    ผู้ปฏิบัติงานต้องดำเนินกิจการและปฏิบัติหน้าที่ของตนเองด้วยความเป็นธรรมโดยการปฏิบัติต่อผู้มีส่วนได้เสียอย่างเท่าเทียมกัน
    ไม่เลือกปฏิบัติเนื่องจากความแตกต่างในด้าน
    เชื้อชาติ สัญชาติ ศาสนา เพศ หรือเหตุอื่นอันไม่เป็นธรรม
    รวมถึงประพฤติปฏิบัติต่อคู่แข่งขันทางการค้าให้สอดคล้องกับหลักสากลภายใต้กรอบแห่งกฎหมายที่เกี่ยวข้อง
    ไม่ละเมิดความลับ หรือล่วงรู้ความลับทางการค้าของคู่แข่งทางการค้าด้วยวิธีฉ้อฉล
    และจัดให้มีช่องทางให้พนักงานสามารถแจ้งเรื่องที่ผิดกฎหมายหรือ
    ผิดระเบียบของบริษัทฯ
    และดูแลให้ข้อร้องเรียนได้รับการตอบสนองภายในระยะเวลาที่เหมาะสม

2. ผู้ถือหุ้น : สิทธิและความเท่าเทียมกันของผู้ถือหุ้น 

สิทธิของผู้ถือหุ้น

บริษัทฯ ให้ความสำคัญกับผู้ถือหุ้นและสิทธิของผู้ถือหุ้น
การทำให้ผู้ถือหุ้นไว้วางใจและมั่นใจในการลงทุนกับบริษัทฯ คือ การที่บริษัทฯ มีนโยบาย
หรือการดำเนินการที่ปกป้องและรักษาสิทธิขั้นพื้นฐานของผู้ถือหุ้นที่พึงได้รับ ได้แก่ สิทธิในการซื้อขาย
การโอนหลักทรัพย์ที่ตนถืออยู่ สิทธิในการมีส่วนแบ่งผลกำไรของบริษัทฯ
สิทธิการได้รับข้อมูลของบริษัทฯ อย่างเพียงพอและทันเวลา สิทธิต่างๆ ในการเข้าร่วมประชุมผู้ถือหุ้น
สิทธิการมอบฉันทะให้บุคคลอื่นเข้าประชุมและออกเสียงลงคะแนนแทน
สิทธิการแสดงความคิดเห็นและซักถามในการประชุมผู้ถือหุ้น
สิทธิในการเสนอเรื่องเพื่อบรรจุเป็นวาระการประชุมและเสนอชื่อบุคคลที่มีคุณสมบัติเหมาะสมเพื่อรับการพิจารณาเลือกตั้งเป็นกรรมการบริษัทฯ
สิทธิในการร่วมตัดสินใจในเรื่องสำคัญของบริษัทฯ เช่น การเลือกตั้งกรรมการ
การอนุมัติธุรกรรมที่สำคัญและมีผลต่อทิศทางการดำเนินธุรกิจของบริษัทฯ
การแก้ไขหนังสือบริคณห์สนธิและข้อบังคับของบริษัทฯ เป็นต้น

การปฏิบัติต่อผู้ถือหุ้นอย่างเท่าเทียมกัน

นโยบายของบริษัทฯ คือการอำนวยความสะดวกให้ผู้ถือหุ้น
และปฏิบัติต่อผู้ถือหุ้นทุกรายอย่างเท่าเทียมกัน เป็นธรรม และเป็นไปตามข้อกำหนดกฎหมาย เช่น
การปกป้องสิทธิขั้นพื้นฐานของผู้ถือหุ้น
การกำหนดให้สิทธิออกเสียงในที่ประชุมเป็นไปตามจำนวนหุ้นที่ผู้ถือหุ้นถืออยู่โดยหนึ่งหุ้นมีสิทธิเท่ากับหนึ่งเสียง
การกำหนดให้กรรมการอิสระเป็นผู้มีหน้าที่ดูแล
ผู้ถือหุ้นส่วนน้อย เป็นต้น

ในส่วนของนโยบายและวิธีการดูแลผู้บริหารในการนำข้อมูลภายในไปใช้ บริษัทฯ
ได้ออกประกาศบริษัทฯ เรื่องการป้องกันการใช้ข้อมูลภายในเพื่อประโยชน์ส่วนตน ตั้งแต่ปี 2547
เพื่อห้ามกรรมการ รวมถึงกรรมการที่พ้นตำแหน่งในช่วง 6 เดือน และผู้บริหาร
ซื้อขายหลักทรัพย์ของบริษัทฯ ก่อนการประกาศงบการเงิน 1 เดือน และหลังประกาศ 3 วัน
รวมทั้งได้จัดทำวาระเรื่อง ช่วงระยะเวลาห้ามทำการซื้อขายหุ้นการบินไทยตามประกาศบริษัทฯ
เป็นรายไตรมาส เพื่อแจ้งให้คณะกรรมการบริษัทฯ และฝ่ายบริหารทราบ
ตลอดจนมีจดหมายแจ้งเป็นรายบุคคลด้วย นอกจากนั้น ยังจัดทำวาระแจ้งคณะกรรมการบริษัทฯ
และฝ่ายบริหารทุกเดือน เรื่อง รายงานการถือครองหุ้นในบริษัทฯ
ของกรรมการและผู้บริหารระดับสูง รวมทั้งของคู่สมรส และบุตรที่ยังไม่บรรลุนิติภาวะ
เพื่อแจ้งให้ทราบถึงการเปลี่ยนแปลงการถือครองหุ้นของคณะกรรมการบริษัทฯ และฝ่ายบริหาร
รวมทั้งกำหนดไว้ในจรรยาบรรณของบริษัทฯ
ให้การเปิดเผยหรือใช้ข้อมูลภายในเพื่อประโยชน์ส่วนตนถือว่าเป็นการผิดวินัยพนักงาน

3. สิทธิของผู้มีส่วนได้เสีย

บริษัทฯ ดำเนินธุรกิจโดยยึดหลักธรรมาภิบาล หรือ หลักการกำกับดูแลกิจการที่ดีของรัฐวิสาหกิจ
รวมทั้งหลักการปฏิบัติที่ดีที่ยอมรับในระดับสากล (International Best Practice)
เพื่อความเป็นองค์กรที่มีประสิทธิภาพและประสิทธิผล มีความโปร่งใส
สร้างความเชื่อมั่นและความพึงพอใจแก่ลูกค้า สร้างมูลค่าสูงสุดสำหรับผู้ถือหุ้น
และมุ่งเน้นสร้างประโยชน์ให้กับผู้มีส่วนได้เสียในทุกภาคส่วนอย่างเป็นธรรม

ในฐานะสายการบินแห่งชาติ บริษัทฯ ดำเนินธุรกิจด้วยความรับผิดชอบต่อสังคม
ซึ่งสอดคล้องกับหลักมาตรฐานสิ่งแวดล้อมสากล เพื่อลดมลพิษและผลกระทบต่างๆ
อันเกิดจากการดำเนินงาน และเพื่อให้เป็นไปตามรัฐธรรมนูญแห่งราชอาณาจักรไทยพุทธศักราช
2550 ที่บัญญัติให้มีประมวลจริยธรรม บริษัทฯ ได้กำหนดแนวทางการปฏิบัติไว้เป็น
ลายลักษณ์อักษรในคู่มือประมวลบรรษัทภิบาลและจริยธรรม เพื่อให้คณะกรรมการ ผู้บริหาร
และพนักงาน ยึดถือปฏิบัติ ดังนี้

  ประเทศชาติ

บริษัทฯ ดำเนินธุรกิจด้วยความโปร่งใสสามารถตรวจสอบได้ ช่วยให้บริษัทฯ
เติบโตอย่างยั่งยืนและเกิดผลดีต่อประเทศชาติ โดยไม่กระทำการใดๆ
อันจะก่อให้เกิดผลเสียต่อประเทศชาติ

สังคมและส่วนรวม

บริษัทฯ คำนึงถึงทรัพยากรธรรมชาติ สิ่งแวดล้อม และประโยชน์ส่วนรวม
โดยปลูกฝังให้เกิดจิตสำนึกรับผิดชอบต่อ “สังคมและส่วนรวม” รวมทั้งให้การสนับสนุน ส่งเสริม
หรือมีส่วนร่วมในกิจกรรมที่เป็นประโยชน์ต่อสังคมหรือชุมชนต่างๆ

ผู้ถือหุ้น

บริษัทฯ ดำเนินธุรกิจเพื่อสร้างผลตอบแทนที่ดีอย่างต่อเนื่องและยั่งยืนให้แก่ “ผู้ถือหุ้น” และปฏิบัติต่อ
“ผู้ถือหุ้น” ทุกรายด้วยความเสมอภาค

ลูกค้า

บริษัทฯ จะให้บริการที่มีคุณภาพ โดยใส่ใจในเรื่องความปลอดภัย ความสะดวกสบาย
และแสวงหาวิธีการที่สามารถสนองความต้องการของ “ลูกค้า” อย่างมีประสิทธิภาพและประสิทธิผล
เพื่อสร้างความเชื่อมั่นและความพึงพอใจ

คู่ค้า เจ้าหนี้ และลูกหนี้

บริษัทฯ จะดำเนินการให้ “คู่ค้า เจ้าหนี้ และลูกหนี้”
มั่นใจได้ว่าจะได้รับการปฏิบัติอย่างเสมอภาคและเป็นธรรม
โดยตั้งอยู่บนพื้นฐานของความสัมพันธ์ทางธุรกิจและการได้รับผลตอบแทนที่เป็นธรรมต่อทั้งสองฝ่าย
รวมทั้งหลีกเลี่ยงสถานการณ์ที่อาจเกิดความขัดแย้งทางผลประโยชน์

4. การประชุมผู้ถือหุ้น 

บริษัทฯ ได้จัดให้มีการประชุมใหญ่สามัญผู้ถือหุ้นประจำปี ตามข้อบังคับของตลาดหลักทรัพย์ฯ
โดยได้ปฏิบัติตามแนวทางการจัดประชุมผู้ถือหุ้นที่ดีของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) รวมทั้งปรับปรุงเพิ่มเติมตามหลักเกณฑ์ของบริษัท ทริส คอร์ปอเรชั่น จำกัด (TRIS
Corp) สมาคมส่งเสริมสถาบันกรรมการบริษัทไทย (IOD)
และตรวจสอบให้การประชุมผู้ถือหุ้นมีข้อปฏิบัติครบถ้วนตามข้อกำหนดที่ระบุไว้ใน Annual General
Meeting Checklist (AGM Checklist)
ตามโครงการประเมินคุณภาพการจัดประชุมผู้ถือหุ้นสามัญประจำปีของบริษัทจดทะเบียน
โดยสมาคมส่งเสริมผู้ลงทุนไทย สมาคมบริษัทจดทะเบียน
และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
เพื่อยกระดับคุณภาพการจัดการประชุมใหญ่สามัญผู้ถือหุ้นประจำปีของบริษัทฯ ดังนี้

การกำหนดวัน เวลา สถานที่ในการประชุม

ที่ประชุมคณะกรรมการบริษัทฯ ครั้งที่ 3/2555 เมื่อวันที่ 24 กุมภาพันธ์ 2555
ได้มีมติกำหนดให้จัดการประชุมใหญ่สามัญผู้ถือหุ้นประจำปี 2555 ในวันที่ 25 เมษายน 2555
ซึ่งอยู่ภายในกำหนดระยะเวลา 4 เดือน นับแต่วันปิดบัญชีประจำปีของบริษัทฯ ทั้งนี้ บริษัทฯ
ได้เปิดเผยมติดังกล่าวในเว็บไซต์ของตลาดหลักทรัพย์ฯ และเผยแพร่
คำบอกกล่าวเรียกประชุมผู้ถือหุ้นในเว็บไซต์ของบริษัทฯ ตั้งแต่วันที่ 22 มีนาคม 2555
โดยการประชุมใหญ่สามัญผู้ถือหุ้นประจำปี 2555 ได้จัดขึ้น ณ ห้องมิราเคิล แกรนด์ บอลรูม ชั้น 4
โรงแรมมิราเคิล แกรนด์ คอนเวนชั่น ถนนวิภาวดีรังสิต กรุงเทพมหานคร
มีผู้ถือหุ้นและผู้รับมอบฉันทะแทนจำนวน 4,601 ราย ถือหุ้นรวมกันทั้งสิ้น 1,739,379,275 หุ้น
เกินกว่า 1 ใน 3 ของจำนวนหุ้นที่จำหน่ายได้ทั้งหมดของบริษัทฯ เข้าร่วมประชุม
ครบเป็นองค์ประชุมตามข้อบังคับของบริษัทฯ

ก่อนวันประชุมผู้ถือหุ้น

ในการประชุมใหญ่สามัญผู้ถือหุ้นประจำปี 2555
เพื่อเป็นการส่งเสริมการกำกับดูแลกิจการที่ดีเกี่ยวกับการดูแลสิทธิของผู้ถือหุ้น บริษัทฯ
ได้เปิดโอกาสให้ผู้ถือหุ้นเสนอเรื่องเพื่อพิจารณาบรรจุเป็นวาระการประชุมและเสนอชื่อบุคคลที่มีคุณสมบัติเหมาะสมเพื่อรับการพิจารณาเลือกตั้งเป็นกรรมการบริษัทฯ
เป็นการล่วงหน้าก่อนที่บริษัทฯ จะส่งหนังสือเชิญประชุม คือ ตั้งแต่เดือนตุลาคม-ธันวาคม 2554
โดยมีรายละเอียดหลักเกณฑ์และวิธีการตามที่ได้เปิดเผยบนเว็บไซต์ของบริษัทฯ
พร้อมทั้งได้มีหนังสือแจ้งตลาดหลักทรัพย์ฯ ในเรื่องดังกล่าว

การส่งเอกสารการประชุมและการมอบฉันทะ

บริษัทฯ ได้จัดส่งหนังสือเชิญประชุม ซึ่งบรรจุวาระที่สำคัญอย่างครบถ้วนตามกฎหมาย
ข้อกำหนดของตลาดหลักทรัพย์ฯ และข้อบังคับของบริษัทฯ อาทิ
รายละเอียดวาระการประชุมที่เพียงพอที่จะประกอบการตัดสินใจ ทั้งนี้ บริษัทฯ
ได้ระบุอย่างชัดเจนในแต่ละวาระที่นำเสนอว่า เป็นเรื่องที่นำเสนอเพื่อทราบ เพื่ออนุมัติ
หรือเพื่อพิจารณารวมทั้งนำเสนอความเห็นของคณะกรรมการบริษัทฯ ในแต่ละวาระอย่างชัดเจน
รายงานการประชุมครั้งที่ผ่านมา รายงานประจำปี พร้อมทั้งเอกสารประกอบการประชุม
เอกสารที่ต้องใช้ในการมอบฉันทะและระบุวิธีการไว้ชัดเจน
ให้แก่ผู้ถือหุ้นได้พิจารณาล่วงหน้าก่อนการประชุมมากกว่า 21 วัน
และได้ประกาศในหนังสือพิมพ์รายวันภาษาไทย
เรื่องคำบอกกล่าวเรียกประชุมใหญ่สามัญผู้ถือหุ้นติดต่อกันไม่น้อยกว่า 3 วัน
และก่อนวันประชุมไม่น้อยกว่า 3 วัน
รวมถึงได้เผยแพร่หนังสือเชิญประชุมพร้อมทั้งเอกสารประกอบการประชุมในเว็บไซต์ของบริษัทฯ
ล่วงหน้าก่อนการประชุมมากกว่า 30 วัน เพื่อบอกกล่าว
ผู้ถือหุ้นล่วงหน้าในเวลาที่เพียงพอสำหรับเตรียมตัวศึกษาข้อมูลในการพิจารณาเกี่ยวกับวาระการประชุมก่อนมาเข้าร่วมประชุม
หนังสือเชิญประชุมได้จัดส่งให้กับผู้ถือหุ้นทุกรายที่มีรายชื่อปรากฏในสมุดทะเบียนผู้ถือหุ้นของบริษัทฯ
รวมทั้งได้แต่งตั้งกรรมการอิสระ เป็นผู้รับมอบฉันทะแทนผู้ถือหุ้น
ในกรณีที่ผู้ถือหุ้นประสงค์จะมอบฉันทะให้ผู้อื่นมาประชุมแทน
สามารถเลือกมอบฉันทะให้บุคคลใดบุคคลหนึ่ง หรือกรรมการอิสระของบริษัทฯ เข้าประชุมแทนได้

วันประชุมผู้ถือหุ้น

การเข้าร่วมประชุมและการลงทะเบียน

บริษัทฯ ได้แจ้งในเอกสารประกอบการประชุมที่จัดส่งพร้อมหนังสือเชิญประชุม
เพื่อให้ผู้ถือหุ้นทราบถึงกระบวนการและขั้นตอนในการเข้าร่วมประชุม
การตรวจสอบเอกสารหรือหลักฐานเพื่อแสดงสิทธิในการเข้าร่วมประชุม บริษัทฯ
ได้อำนวยความสะดวกให้กับผู้ถือหุ้น โดยได้กำหนดวันเวลาการประชุม
สถานที่ประชุมที่มั่นใจในด้านการรักษาความปลอดภัยให้กับผู้ถือหุ้น จัดเจ้าหน้าที่ลงทะเบียน
และกำหนดจุดบริการรับลงทะเบียนให้แก่ผู้ถือหุ้นและผู้รับมอบฉันทะที่เข้าร่วมประชุมอย่างเหมาะสมและเพียงพอ
โดยผู้ถือหุ้นสามารถลงทะเบียนเข้าร่วมประชุมได้ล่วงหน้าก่อนเวลาประชุม 2 ชั่วโมง
และต่อเนื่องจนกว่าการประชุมผู้ถือหุ้นจะแล้วเสร็จ รวมถึงการจัดของที่ระลึก
และการเลี้ยงรับรองที่เหมาะสมแก่ผู้ถือหุ้นที่มาประชุมด้วย

การเข้าร่วมประชุมผู้ถือหุ้นของคณะกรรมการและฝ่ายบริหารของบริษัทฯ

ในปี 2555 นายอำพน กิตติอำพน ประธานกรรมการบริษัทฯ ทำหน้าที่ประธานของที่ประชุม
โดยมีกรรมการและคณะกรรมการชุดต่างๆ รวมทั้งฝ่ายบริหารของบริษัทฯ เข้าร่วมประชุม
เพื่อรับฟังความคิดเห็นและตอบข้อซักถาม
ของผู้ถือหุ้น ดังนี้

กรรมการและคณะกรรมการชุดต่างๆ

  1. นายอำพน กิตติอำพน ประธานกรรมการ และกรรมการอิสระ

  2. นายอารีพงศ์ ภู่ชอุ่ม รองประธานกรรมการ และประธานกรรมการสรรหา กำหนดค่าตอบแทน
  และพัฒนาบุคลากร

  3. นายคณิศ แสงสุพรรณ กรรมการอิสระ กรรมการสรรหา กำหนดค่าตอบแทน
  และพัฒนาบุคลากร และประธานกรรมการบริหาร

  4. นายอภิพร ภาษวัธน์ กรรมการอิสระ
  ประธานกรรมการส่งเสริมกิจการเพื่อสังคมและกรรมการสรรหา กำหนดค่าตอบแทน
  และพัฒนาบุคลากร

  5. พลตำรวจเอก เพรียวพันธ์ ดามาพงศ์ กรรมการ และประธานกรรมการธรรมาภิบาล

  6. นายศิลปชัย จารุเกษมรัตนะ กรรมการ และประธานกรรมการบริหารความเสี่ยง

  7. นายธีรศักดิ์ สุวรรณยศ กรรมการ กรรมการบริหารความเสี่ยง และกรรมการ
  ธรรมาภิบาล

  8. พลอากาศเอก ม.ล. สุปรีชา กมลาศน์ กรรมการ และกรรมการบริหารความเสี่ยง

  9. นายจุตินันท์ ภิรมย์ภักดี กรรมการ กรรมการตรวจสอบ
  และกรรมการส่งเสริมกิจการเพื่อสังคม

  10. นายประดิษฐ สินธวณรงค์ กรรมการ

  11. นายวรเดช หาญประเสริฐ กรรมการ

  12. นายปิยสวัสดิ์ อัมระนันทน์ กรรมการ กรรมการธรรมาภิบาล กรรมการสรรหา
  กำหนดค่าตอบแทน และพัฒนาบุคลากร กรรมการบริหารความเสี่ยง
  และกรรมการส่งเสริมกิจการเพื่อสังคม

  ฝ่ายบริหารบริษัทฯ

  1. นายปิยสวัสดิ์ อัมระนันทน์ กรรมการผู้อำนวยการใหญ่

  2. นายปานฑิต ชนะภัย รองกรรมการผู้อำนวยการใหญ่สายการพาณิชย์

3.  เรืออากาศเอก มนตรี จำเรียง รองกรรมการผู้อำนวยการใหญ่ฝ่ายช่าง

4.  นายโชคชัย ปัญญายงค์ รองกรรมการผู้อำนวยการใหญ่สายกลยุทธ์และพัฒนาธุรกิจ

5.  นาวาอากาศตรี อัษฎาวุธ วัฒนางกูร รองกรรมการผู้อำนวยการใหญ่สายปฏิบัติการ

6.  นายธีรพล โชติชนาภิบาล รองกรรมการผู้อำนวยการใหญ่สายผลิตภัณฑ์
    และบริการลูกค้า

7.  นายดนุช บุนนาค กรรมการผู้จัดการหน่วยธุรกิจการบริการภาคพื้น

8.  นายนิรุจน์ มณีพันธ์ รองกรรมการผู้อำนวยการใหญ่ สำนักเลขานุการบริษัทฯ
    ทำหน้าที่เลขานุการการประชุม

9.  นายสาธก วรศะริน รองกรรมการผู้อำนวยการใหญ่สายทรัพยากรบุคคล

10. นางวสุกานต์ วิศาลสวัสดิ์ รองกรรมการผู้อำนวยการใหญ่สายการเงินและการบัญชี

11. นางสุวคนธ์ นะวงศ์ ผู้อำนวยการใหญ่สำนักงานการตรวจสอบภายใน

12. นางสุนัที อิศวพรชัย ผู้อำนวยการใหญ่ฝ่ายสื่อสารองค์กรและประชาสัมพันธ์

13. นายประกอบเกียรติ นินนาท ผู้อำนวยการใหญ่ฝ่ายธุรกิจปิโตรเลียมและประกันภัย

14. นางชุดา ธนะภูมิ ผู้อำนวยการใหญ่ฝ่ายพัฒนาและฝึกอบรมบุคลากร

15. นายรัช ตันตนันตา ผู้อำนวยการใหญ่ฝ่ายการเงินองค์กร

16. นายพิเชษฐ์ เรียงวัฒนสุข ผู้อำนวยการใหญ่ฝ่ายบริหารความเสี่ยง

17. นายธงชัย สิงห์กุล ผู้อำนวยการใหญ่ฝ่ายบัญชีการเงิน

18. นางพิณคำ โรหิตเสถียร ผู้อำนวยการใหญ่ฝ่ายบริการบนเครื่องบิน

19. นายพิชัย จึงอนุวัตร กรรมการผู้จัดการฝ่ายการพาณิชย์สินค้า และไปรษณียภัณฑ์

20. นายชัยฤกษ์ ทิพยจันทร์ ผู้อำนวยการใหญ่สังกัดสำนักงานกรรมการผู้อำนวยการใหญ่

21. นายเล็ก กลิ่นวิบูลย์ ผู้อำนวยการใหญ่ฝ่ายบริการลูกค้าภาคพื้น

22. นางชาริตา ลีลายุทธ ผู้อำนวยการใหญ่ฝ่ายบัญชีบริหารและงบประมาณ

23. ร้อยตรี อนุสสรณ์ นาคศรีชุ่ม ผู้อำนวยการใหญ่ฝ่ายบริการอุปกรณ์ภาคพื้น

24. เรืออากาศโท วุฒิชัย สงวนหมู่ ผู้อำนวยการใหญ่ฝ่ายซ่อมใหญ่

25. นายวรเนติ หล้าพระบาง กรรมการผู้จัดการหน่วยธุรกิจการบินไทยสมายล์

26. ร้อยโท อธิศักดิ์ พัดชื่นใจ ผู้อำนวยการใหญ่ฝ่ายปฏิบัติการบิน

27. นายดุลยพงศ์ สุขานุศาสน์ ผู้อำนวยการใหญ่ฝ่ายพันธมิตรและพัฒนาธุรกิจการพาณิชย์

28. เรืออากาศเอก กนก ทองเผือก ผู้อำนวยการใหญ่ฝ่ายบริหารทรัพยากรบุคคล

29. นายฉลองชัย หิรัณยเลขา ผู้อำนวยการใหญ่ฝ่ายวางแผนการตลาด และบริหารรายได้

30. เรืออากาศโท สุรพล อิศรางกูร ณ อยุธยา กรรมการผู้จัดการฝ่ายครัวการบิน

31. นายบำเพ็ญ สรรพศรี ผู้อำนวยการใหญ่ฝ่ายกฎหมายและกำกับกิจกรรมองค์กร

32. นางสาวจิระพันธ์ ศิริไพรวัน ผู้อำนวยการใหญ่ฝ่ายพัฒนาธุรกิจและโครงการสำคัญ

33. นายสาโรจน์ ยุทธไตร ผู้อำนวยการใหญ่ฝ่ายงานบริการเทคโนโลยีสารสนเทศ

34. นางเดือนเพ็ญ ทีฆกุล ผู้อำนวยการใหญ่ฝ่ายกลยุทธ์และแผน

การเปิดโอกาสให้ผู้ถือหุ้นซักถามและแสดงความคิดเห็น การลงมติ และการบันทึกรายงานการประชุม

ในการประชุมใหญ่สามัญผู้ถือหุ้นประจำปี 2555
ก่อนดำเนินการประชุมประธานในที่ประชุมได้มีการแจ้งรายละเอียดขององค์ประชุม
อธิบายวิธีการลงคะแนน การนับคะแนน การใช้บัตรลงคะแนน การเก็บบัตรลงคะแนน
การนับคะแนนเสียง และเปิดเผยผลการนับคะแนนในแต่ละวาระอย่างชัดเจน โปร่งใส
รวมทั้งเปิดโอกาสให้ผู้ถือหุ้นซักถาม หรือแสดงความคิดเห็นอย่างเหมาะสมและเพียงพอ
และให้ฝ่ายบริหารที่เกี่ยวข้องชี้แจงและให้ข้อมูลต่างๆ แก่ผู้ถือหุ้นอย่างครบถ้วนและชัดเจน
สำหรับการลงคะแนนและนับคะแนนเสียง บริษัทฯ ปฏิบัติตามข้อบังคับของบริษัทฯ ที่กำหนดให้ 1 หุ้น
เป็น 1 เสียง และนับเสียงข้างมากหรือไม่น้อยกว่า 2 ใน 3 เป็นมติ
โดยในวาระทั่วไปใช้บัตรลงคะแนนเฉพาะกรณีที่ผู้ถือหุ้นไม่เห็นด้วยและงดออกเสียงสำหรับวาระเลือกตั้งกรรมการใช้บัตรลงคะแนน
เห็นด้วย ไม่เห็นด้วย และงดออกเสียง รวมทั้งบริษัทฯ
มีการจดบันทึกรายงานการประชุมอย่างครบถ้วนและมีการบันทึกภาพประชุมในลักษณะสื่อวิดีทัศน์
และพร้อมให้บริการเผยแพร่แก่ผู้ถือหุ้นที่สนใจ

  ภายหลังวันประชุมผู้ถือหุ้น

  การแจ้งมติที่ประชุมผู้ถือหุ้น

บริษัทฯ ได้แจ้งมติที่ประชุมผู้ถือหุ้นผ่านระบบข่าวของตลาดหลักทรัพย์ฯ
ภายหลังจากการประชุมผู้ถือหุ้นในวันเดียวกัน โดยมติดังกล่าวได้ระบุผลของมติ
(เห็นชอบ/ไม่เห็นชอบ) และผลของการลงคะแนนเสียง (เห็นด้วย/ไม่เห็นด้วย/งดออกเสียง)
ในแต่ละวาระ และจัดส่งรายงานการประชุมผู้ถือหุ้น
ซึ่งจดบันทึกรายชื่อกรรมการ/ผู้บริหารที่เข้าร่วมประชุม ผลของมติ (เห็นชอบ/ไม่เห็นชอบ)
และผลของการลงคะแนนเสียง (เห็นด้วย/ไม่เห็นด้วย/งดออกเสียง)
ในวาระที่ขอรับรอง/อนุมัติจาก ผู้ถือหุ้น รวมทั้งประเด็นอภิปรายที่สำคัญ
ข้อซักถามของผู้ถือหุ้นในแต่ละวาระและการชี้แจงของบริษัทฯ อย่างละเอียดให้ตลาดหลักทรัพย์ฯ
และหน่วยงานราชการ ภายในระยะเวลา 14 วัน นับแต่วันประชุมผู้ถือหุ้น
พร้อมทั้งเผยแพร่รายงานการประชุม
ผู้ถือหุ้นบนเว็บไซต์ของบริษัทฯ

5. ภาวะผู้นำและวิสัยทัศน์

วิสัยทัศน์ที่ดีของผู้นำ ควรตั้งมั่นอยู่บนพื้นฐานความเป็นจริง
แต่มีความท้าทายและสอดคล้องกับค่านิยมหลักขององค์กร
ผู้นำควรสามารถใช้วิสัยทัศน์เป็นเครื่องนำทางในการตัดสินใจ
เพื่อนำพาองค์กรไปสู่ความสำเร็จและยั่งยืน ด้วยการมุ่งเน้นประโยชน์สูงสุดสำหรับ ลูกค้า ผู้ถือหุ้น
และผู้มีส่วนได้เสียทุกภาคส่วน รวมถึง พนักงานทุกระดับ
และควรมีการสื่อสารให้เข้าใจถึงผลประโยชน์สำหรับกลุ่มต่างๆ เหล่านั้น

คณะกรรมการบริษัทฯ มีการพัฒนาวิสัยทัศน์อย่างสม่ำเสมอ
เพื่อนำมากำหนดทิศทางขององค์กรว่าควรก้าวไปในทิศทางใด
ด้วยการพิจารณาค่านิยมและอุดมคติขององค์กรที่ยังมีประโยชน์และมีคุณค่า
มีการหารือเกี่ยวกับแนวคิดต่างๆ กับผู้มีส่วนได้เสีย
และนำผลจากการหารือมาใช้ในการพิจารณาเพื่อกำหนดวิสัยทัศน์ให้สอดคล้องกับความเป็นจริง
ตลอดจนกำกับดูแลให้การบริหารงานดำเนินตามแผนกลยุทธ์ โดยคำนึงถึงกฎหมาย กฎระเบียบ
ข้อบังคับต่างๆ เพื่อให้เกิดประสิทธิภาพและประสิทธิผลต่อบริษัทฯ

6. ความขัดแย้งทางผลประโยชน์ 

บริษัทฯ ยึดมั่นและให้ความสำคัญในหลักการการกำกับดูแลกิจการที่ดี
ที่จะขจัดความขัดแย้งทางผลประโยชน์
ซึ่งคณะกรรมการบริษัทฯ ได้พิจารณารายการที่อาจมีความขัดแย้งทางผลประโยชน์
หรือรายการที่เกี่ยวโยงกัน หรือรายการระหว่างกันอย่างเหมาะสมภายใต้กรอบจริยธรรมที่ดี
และมีการดูแลให้คณะกรรมการบริษัทฯ ฝ่ายบริหาร
และพนักงานทุกคนถือปฏิบัติโดยเคร่งครัดตามข้อกำหนดของคณะกรรมการกำกับตลาดทุนและตลาดหลักทรัพย์ฯ
เพื่อให้เป็นที่เชื่อถือและไว้วางใจของผู้มีส่วนได้เสียทุกฝ่าย ซึ่งมีหลักเกณฑ์สำคัญ ดังนี้

บริษัทฯ ได้ออกประกาศบริษัทฯ เรื่องการเปิดเผยข้อมูลรายการที่เกี่ยวโยงกันของบริษัท การบินไทย
จำกัด (มหาชน) ตามหลักเกณฑ์และวิธีการของตลาดหลักทรัพย์ฯ ตั้งแต่กันยายน 2547
เพื่อให้คณะกรรมการบริษัทฯ และฝ่ายบริหารทุกท่าน
ซึ่งเข้าข่ายบุคคลที่เกี่ยวโยงกันตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์
เปิดเผยข้อมูลบุคคลและนิติบุคคลที่เกี่ยวโยงกัน ทุกครั้งที่มีการแต่งตั้งกรรมการหรือผู้บริหารใหม่
สำนักเลขานุการบริษัทฯ จะจัดส่งแบบฟอร์ม
“รายละเอียดของบุคคลที่เกี่ยวโยงกันตามประกาศคณะกรรมการตลาดหลักทรัพย์ฯ
เรื่องการเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน พ.ศ.
2546”
ซึ่งได้ปรับปรุงรายละเอียดตามข้อกำหนดของคณะกรรมการกำกับตลาดทุนที่เปลี่ยนแปลงโดยตลอด
โดยให้กรรมการหรือผู้บริหารที่ได้รับแต่งตั้งใหม่ ให้ข้อมูลพร้อมลงนามรับรองความถูกต้องของข้อมูล
และหากภายหลังมีการเปลี่ยนแปลงข้อมูล
กรรมการหรือผู้บริหารจะต้องจัดส่งแบบฟอร์มดังกล่าวพร้อมลงนามรับรองความถูกต้องของข้อมูลทุกครั้ง
โดยสำนักเลขานุการบริษัทฯ จะจัดส่งแบบฟอร์มดังกล่าวให้ประธานกรรมการบริษัทฯ
และประธานกรรมการตรวจสอบรับทราบด้วย
พร้อมทั้งจัดทำสรุปรายชื่อบุคคลและนิติบุคคลที่เกี่ยวโยงกันนำส่งฝ่ายบริหารทุกฝ่าย
และบุคคลที่เป็นผู้ประสานงานเกี่ยวกับรายการที่เกี่ยวโยงกันของแต่ละหน่วยงาน
เพื่อใช้ตรวจสอบธุรกรรมที่หน่วยงานตนจะเสนอฝ่ายบริหารหรือคณะกรรมการบริษัทฯ
และหากมีรายการที่เกี่ยวโยงกันเกิดขึ้น บริษัทฯ จะดำเนินการตามขั้นตอนปฏิบัติที่กำหนดไว้
ซึ่งอ้างอิงจากกฎหมายที่เกี่ยวข้อง รวมทั้งนำไปเปิดเผยในรายงานประจำปี (แบบ 56-2)
และแบบแสดงรายการข้อมูลประจำปี (แบบ 56-1)

เพื่อให้การดำเนินการเกี่ยวกับเรื่องรายการที่เกี่ยวโยงกันมีแนวทางปฏิบัติที่ชัดเจนยิ่งขึ้น บริษัทฯ
ได้ออกประกาศบริษัทฯ เรื่อง การกำหนดนโยบายราคาสำหรับรายการที่เกี่ยวโยงกันของบริษัท
การบินไทย จำกัด (มหาชน) ในเดือนมกราคม 2548
โดยในการเข้าทำรายการที่เกี่ยวโยงกันของบริษัทฯ กับบุคคลที่เกี่ยวโยงกัน
ใช้นโยบายการกำหนดราคาซื้อสินค้าและบริการระหว่างบริษัทฯ กับกิจการที่เกี่ยวข้อง
โดยกำหนดจากราคาปกติของธุรกิจเช่นเดียวกับบริษัทฯ
กำหนดให้กับบุคคลหรือกิจการอื่นที่ไม่เกี่ยวข้องเป็นลำดับแรก
และใช้นโยบายราคาที่มีเงื่อนไขทางธุรกิจที่ไม่เป็นปกติ หรือไม่เป็นไปตามราคาตลาดหากจำเป็น
ทั้งนี้ เพื่อบริษัทฯ จะได้ปฏิบัติตามหลักเกณฑ์และวิธีการของตลาดหลักทรัพย์ฯ
รวมทั้งมาตรฐานการบัญชี ได้อย่างถูกต้องและครบถ้วน

นอกจากนั้น ในการประชุมคณะกรรมการบริษัทฯ และฝ่ายบริหารทุกเดือน สำนักเลขานุการบริษัทฯ
จะจัดทำวาระเสนอ เรื่อง รายการที่เกี่ยวโยงกันของบริษัท การบินไทย จำกัด (มหาชน)
เพื่อเปิดเผยให้คณะกรรมการบริษัทฯ และฝ่ายบริหารทราบว่าในแต่ละเดือนบริษัทฯ
มีการเข้าทำรายการที่เกี่ยวโยงกันหรือไม่ ทั้งนี้ บริษัทฯ
ได้ปรับปรุงขั้นตอนการปฏิบัติงานในด้านนี้ให้สอดคล้องกับข้อกำหนดของหน่วยงานที่เกี่ยวข้อง
ที่เปลี่ยนแปลงไปโดยตลอด
เพื่อให้การดูแลด้านการขจัดความขัดแย้งและผลประโยชน์เป็นไปตามหลักการกำกับดูแลกิจการที่ดีและถูกต้องตามข้อกำหนด

7. จริยธรรมธุรกิจ

จริยธรรมทางธุรกิจ เป็นหนทางแห่งความสำเร็จในการดำเนินธุรกิจ
เพราะองค์กรจะได้รับการยอมรับและมีความน่าเชื่อถือ
ทำให้ได้เปรียบในการแข่งขันและมีความมั่นคงในระยะยาว บริษัทฯ
มีเจตนารมณ์ที่จะดำเนินธุรกิจควบคู่ไปกับความรับผิดชอบต่อสังคม
โดยยึดมั่นในหลักจริยธรรมทางธุรกิจและหลักธรรมาภิบาลหรือหลักการกำกับดูแลกิจการที่ดี บริษัทฯ
ได้ให้พนักงานในทุกระดับปฏิบัติงานตาม “ประมวลบรรษัทภิบาลและจริยธรรมของบริษัท การบินไทย
จำกัด (มหาชน)” ควบคู่ไปกับประกาศ ข้อบังคับ คำสั่ง ระเบียบ และวิธีปฏิบัติอื่นๆ ทั้งนี้
เพื่อให้ผู้ปฏิบัติงานของบริษัทฯ ปฏิบัติหน้าที่ได้อย่างถูกต้องตามหลักคุณธรรมและจริยธรรม
ผดุงไว้ซึ่งเกียรติและศักดิ์ศรีควรค่าแก่ความไว้วางใจ
และเสริมสร้างความเชื่อมั่นต่อลูกค้าและประชาชน อันเป็นผลทำให้ภาพลักษณ์ของบริษัทฯ
เป็นที่ศรัทธาแก่บุคคลโดยทั่วไป

นอกเหนือจากการดำเนินธุรกิจเพื่อประโยชน์ของผู้มีส่วนได้เสียในทุกภาคส่วนแล้ว บริษัทฯ
ยังคำนึงถึงสังคมและสิ่งแวดล้อมโดยรวม ด้วยการมุ่งเน้นการมีส่วนร่วมของผู้บริหาร พนักงาน
เพื่อปลูกฝังจิตสำนึกการรับผิดชอบต่อสังคมอย่างต่อเนื่อง โดยมุ่งมั่นที่จะสร้างสรรค์
ส่งเสริมและสนับสนุนกิจกรรมด้านสังคมและสิ่งแวดล้อมเพื่อการวางรากฐานและการขยายเครือข่าย
เพื่อการเจริญเติบโตอย่างยั่งยืน อาทิ เชิญชวนให้พนักงาน บริจาคเงินหรือสิ่งของ
เครื่องใช้เพื่อนำไปช่วยเหลือผู้ประสบอุทกภัยในหลายพื้นที่ทั่วประเทศ โครงการปลูกชีวิตให้แผ่นดิน
เนื่องจากเล็งเห็นถึงความสำคัญของการอนุรักษ์ต้นน้ำลำธารของผืนป่าในประเทศ

บริษัทฯ มีหลักจริยธรรม เพื่อให้พนักงานยึดถือปฏิบัติ ดังนี้

  หลักจริยธรรม (Ethics)

1.  ยึดมั่นในระบอบประชาธิปไตย
    ให้การสนับสนุนและยึดมั่นในระบอบประชาธิปไตยอันมีพระมหากษัตริย์ทรงเป็นประมุข

2.  ยึดมั่นในประโยชน์ของบริษัทฯ ปฏิบัติหน้าที่เพื่อประโยชน์สูงสุดของบริษัทฯ
    โดยไม่แสวงหาผลประโยชน์เพื่อตนเองหรือผู้อื่น และไม่มีผลประโยชน์ทับซ้อน

3.  ยึดมั่นในความซื่อสัตย์สุจริต ไม่ยินยอมให้เกิดการทุจริตขึ้นในงานที่ตนมีหน้าที่รับผิดชอบ

4.  ยึดมั่นในความถูกต้อง ไม่ยินยอมให้เกิดการกระทำที่ผิดกฎหมายขึ้นในงานที่ตนมีหน้าที่รับผิดชอบ

5.  ยึดมั่นในความโปร่งใส ไม่บิดเบือนข้อเท็จจริงไม่ว่าในลักษณะใดๆ
    ในการให้ข้อมูลข่าวสารแก่ผู้ร่วมงาน ประชาชน ผู้ถือหุ้น และผู้มีส่วนได้เสียอื่นๆ ของบริษัทฯ

8. การถ่วงดุลของกรรมการที่ไม่เป็นผู้บริหาร

การแต่งตั้งกรรมการของบริษัทฯ
เป็นไปตามมติที่ประชุมใหญ่สามัญผู้ถือหุ้นโดยผ่านการพิจารณาของคณะกรรมการสรรหากำหนดค่าตอบแทน
และพัฒนาบุคลากร และกรรมการบริษัทฯ ตามลำดับ ตามข้อบังคับของบริษัทฯ
และคณะกรรมการบริษัทฯ ประกอบด้วยกรรมการอย่างน้อย 5 ท่าน แต่ไม่เกิน 15 ท่าน โดย ณ
วันที่ 31 ธันวาคม 2555 คณะกรรมการบริษัทฯ มีจำนวน 15 ท่าน ประกอบด้วย

-   กรรมการที่ไม่ได้เป็นผู้บริหาร 9 ท่าน

-   กรรมการอิสระ 5 ท่าน

-   กรรมการที่เป็นผู้บริหาร 1 ท่าน

จากโครงสร้างข้างต้น คณะกรรมการบริษัทฯ ประกอบด้วยกรรมการที่ไม่ได้เป็นผู้บริหารถึงร้อยละ
60 ของจำนวนกรรมการทั้งหมด และมีกรรมการอิสระถึงร้อยละ 33.33
ของจำนวนกรรมการทั้งหมด
ซึ่งเป็นจำนวนที่มากพอที่จะสามารถสร้างกลไกถ่วงดุลอำนาจภายในคณะกรรมการบริษัทฯ ดังนั้น
ผู้มีส่วนได้เสียจึงสามารถมั่นใจได้ว่าคณะกรรมการบริษัทฯ
สามารถปฏิบัติหน้าที่ในฐานะตัวแทนผู้ถือหุ้นได้อย่างเป็นอิสระ และมีการถ่วงดุลที่เหมาะสม

ทั้งนี้ คณะกรรมการบริษัทฯ มีหน้าที่รับผิดชอบในการปฏิบัติหน้าที่ให้เป็นไปตามกฎหมาย วัตถุประสงค์
และข้อบังคับของบริษัทฯ ตลอดจนมติของที่ประชุมผู้ถือหุ้น ด้วยความซื่อสัตย์สุจริต
และความระมัดระวังในการรักษาผลประโยชน์ของบริษัทฯ กรรมการบริษัทฯ
มีวาระการดำรงตำแหน่งที่แน่นอน ตามข้อบังคับบริษัทฯ ที่กำหนดไว้ว่า
ในการประชุมสามัญประจำปีทุกครั้งให้กรรมการจำนวน 1 ใน 3 ออกจากตำแหน่ง
โดยให้กรรมการที่ดำรงตำแหน่งนานที่สุดเป็นผู้ออกจากตำแหน่ง

9. การประเมินตนเองของคณะกรรมการบริษัทฯ
และการประเมินผลการปฏิบัติงานของผู้ดำรงตำแหน่งกรรมการผู้อำนวยการใหญ่

บริษัทฯ
กำหนดการประเมินผลการปฏิบัติงานของคณะกรรมการเป็นประจำทุกปีตามหลักการกำกับดูแลกิจการที่ดี
เพื่อเป็นเครื่องมือในการตรวจสอบการปฏิบัติหน้าที่ของคณะกรรมการบริษัทฯ
และได้ทำการปรับปรุงแบบประเมินให้มี
ความชัดเจนยิ่งขึ้น โดยความเห็นชอบของคณะกรรมการธรรมาภิบาล
ประกอบด้วยแบบการประเมินตนเองของกรรมการ (Self Assessment)
แบบประเมินไขว้ของกรรมการ (Cross Evaluation) และแบบประเมินคณะกรรมการบริษัทฯ
(Board Evaluation)
และนำผลการประเมินของคณะกรรมการรายงานในการประชุมคณะกรรมการบริษัทฯ
เพื่อนำไปจัดกิจกรรมเพื่อเป็น
การส่งเสริมความรู้ ความสามารถของคณะกรรมการ

บริษัทฯ
ได้แต่งตั้งคณะกรรมการการประเมินผลการปฏิบัติงานของผู้ดำรงตำแหน่งกรรมการผู้อำนวยการใหญ่
ประกอบด้วยกรรมการบริษัทฯ และผู้แทนฝ่ายบริหารทำหน้าที่เลขานุการ
คณะกรรมการดังกล่าวจะทำหน้าที่ประเมินผลการปฏิบัติงานของกรรมการผู้อำนวยการใหญ่ปีละ 2
ครั้ง เป็นประจำทุกปีตามรอบของปีงบประมาณ
ซึ่งได้ทำการประเมินผลการปฏิบัติงานอย่างต่อเนื่องและสม่ำเสมอ

10. การรวมหรือแยกตำแหน่ง

ประธานกรรมการบริษัทฯ เป็นกรรมการที่ไม่ได้เป็นผู้บริหารและเป็นกรรมการอิสระ
ไม่เป็นบุคคลเดียวกับกรรมการผู้อำนวยการใหญ่ และไม่มีความสัมพันธ์ใดๆ กับฝ่ายบริหาร
โดยบริษัทฯ ได้มีการจัดให้แบ่งแยกบทบาท หน้าที่
และความรับผิดชอบในการปฏิบัติงานของคณะกรรมการบริษัทฯ
และฝ่ายบริหารออกจากกันอย่างชัดเจนและเป็นลายลักษณ์อักษร

11. ค่าตอบแทนกรรมการและผู้บริหาร

คณะกรรมการบริษัทฯ ได้แต่งตั้งคณะกรรมการสรรหา กำหนดค่าตอบแทน และพัฒนาบุคลากร
เพื่อทำหน้าที่พิจารณากำหนดค่าตอบแทนของกรรมการ อนุกรรมการต่างๆ และฝ่ายบริหารของบริษัทฯ
รวมทั้งบุคคลภายนอกที่มาปฏิบัติงานให้กับบริษัทฯ เพื่อเป็นการจูงใจ
และรักษากรรมการที่มีคุณภาพตามที่บริษัทฯ
ต้องการและอยู่ในลักษณะที่เปรียบเทียบได้กับระดับที่ปฏิบัติอยู่ในอุตสาหกรรม นอกจากนี้
กรรมการที่ได้รับมอบหมายหน้าที่ความรับผิดชอบเพิ่มขึ้น ควรได้รับค่าตอบแทนเพิ่มที่เหมาะสม
ส่วนกรรมการที่เป็นผู้บริหารและฝ่ายบริหาร
ควรได้รับค่าตอบแทนที่เชื่อมโยงกับผลการดำเนินงานของบริษัทฯ และผลการปฏิบัติงานของกรรมการ
หรือผู้บริหารแต่ละคน ทั้งนี้ เพื่อให้เกิดการกำกับดูแลที่ดีตามหลักการที่กระทรวงการคลัง
และตลาดหลักทรัพย์ฯ กำหนด รวมทั้งหลักการปฏิบัติที่ดีซึ่งเป็นที่ยอมรับในระดับสากล
โดยค่าตอบแทนกรรมการเป็นไปตามมติที่ได้รับการอนุมัติจากที่ประชุมใหญ่สามัญผู้ถือหุ้น ทั้งนี้
รายละเอียดค่าตอบแทนกรรมการและผู้บริหาร สำหรับปี 2555
ได้เปิดเผยไว้ในหัวข้อผลตอบแทนกรรมการและเจ้าหน้าที่บริหารแล้ว

12. การประชุมคณะกรรมการบริษัทฯ

บริษัทฯ ได้กำหนดการประชุมคณะกรรมการบริษัทฯ ไว้อย่างเป็นทางการล่วงหน้าตลอดทั้งปี
โดยกำหนดการประชุมเดือนละ 1 ครั้ง ในทุกวันศุกร์ที่ 2 ของเดือน
และมีการประชุมวาระพิเศษเฉพาะคราวเพิ่มตามความจำเป็น โดยมีการกำหนดวาระชัดเจน
และมีวาระพิจารณาติดตามผลการดำเนินงานเป็นประจำ สำนักเลขานุการบริษัทฯ
จะจัดส่งหนังสือเชิญประชุมพร้อมระเบียบวาระการประชุมและเอกสารให้กรรมการแต่ละท่านล่วงหน้าก่อนการประชุมเป็นเวลา
7 วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม โดยในปี 2555
คณะกรรมการบริษัทฯ มีการประชุมรวมทั้งสิ้น 17 ครั้ง
ซึ่งรายละเอียดการเข้าร่วมประชุมของกรรมการบริษัทฯ
แต่ละท่านได้สรุปอยู่ในหัวข้อการถือครองหุ้นและการเข้าประชุมของคณะกรรมการบริษัทฯ
และคณะกรรมการตรวจสอบประจำปี เลขานุการบริษัทฯ
ได้มีการจดบันทึกและจัดทำรายงานการประชุมเป็นลายลักษณ์อักษรทุกครั้งและได้นำเสนอคณะกรรมการบริษัทฯ
พิจารณาร่างรายงานการประชุมดังกล่าวก่อนทำการรับรองในการประชุมครั้งต่อไป
รวมทั้งได้มีการจัดเก็บรายงานการประชุมของคณะกรรมการบริษัทฯ
ที่ผ่านการรับรองจากคณะกรรมการบริษัทฯ ให้พร้อมสำหรับการตรวจสอบจากคณะกรรมการบริษัทฯ
และหน่วยงานที่เกี่ยวข้อง

13. คณะอนุกรรมการ

คณะกรรมการบริษัทฯ ได้แต่งตั้งกรรมการที่มีความรู้ความชำนาญที่เหมาะสมเป็นคณะอนุกรรมการ
เพื่อช่วยปฏิบัติงานในการศึกษาและกลั่นกรองเรื่องสำคัญที่ต้องการการดูแลอย่างใกล้ชิดในแต่ละด้าน
และเสนอความเห็นต่อคณะกรรมการบริษัทฯ
คณะอนุกรรมการในความหมายที่กำหนดไว้ในหลักการกำกับดูแลกิจการที่ดี บริษัทฯ
ได้จัดตั้งเป็นคณะกรรมการชุดต่างๆ สำหรับรายละเอียด บทบาท หน้าที่ความรับผิดชอบ
และองค์ประกอบของแต่ละคณะได้อธิบายไว้ภายใต้หัวข้อเรื่องคณะกรรมการและคณะอนุกรรมการชุดย่อย

14. การควบคุมภายในและการตรวจสอบภายใน

ดูรายละเอียดในส่วนที่ 1-9 หน้า 1 เรื่อง การควบคุมภายในและการตรวจสอบภายใน

15. รายงานของคณะกรรมการบริษัทฯ

คณะกรรมการบริษัทฯ มีหน้าที่จัดทำรายงานอธิบายถึงผลการดำเนินงานของบริษัทฯ และ
เหตุการณ์สำคัญในรอบปี ให้ผู้ถือหุ้นได้รับทราบ และรับผิดชอบต่อการมีระบบบริหารความเสี่ยง
และระบบการควบคุมภายในที่เหมาะสม และมีประสิทธิผล โดยคณะกรรมการบริษัทฯ
ได้แต่งตั้งคณะกรรมการตรวจสอบ
เพื่อทำหน้าที่ดูแลรับผิดชอบเกี่ยวกับคุณภาพของรายงานทางการเงินและระบบการควบคุมภายใน
รวมถึงกระบวนการต่างๆ
ให้มีการจัดทำอย่างถูกต้องตามมาตรฐานบัญชีที่รับรองทั่วไปและมีการเปิดเผยข้อมูลอย่างโปร่งใส
คณะกรรมการบริษัทฯ ได้จัดทำรายงานดังกล่าว
และคณะกรรมการตรวจสอบได้มีการรายงานตามรายละเอียดที่ปรากฏในรายงานประจำปีแล้ว

16. ความสัมพันธ์กับนักลงทุน

บริษัทฯ โดยฝ่ายนักลงทุนสัมพันธ์ ในฐานะที่มีหน้าที่ความรับผิดชอบในการสร้างความสัมพันธ์ที่ดีกับ
นักลงทุน ผู้ถือหุ้น และผู้มีส่วนได้เสีย ได้ดำเนินงานตามแนวทางปฏิบัติที่ดีของบริษัทจดทะเบียน
ตามกฎระเบียบของตลาดหลักทรัพย์ฯ อย่างเคร่งครัด โดยให้ความสำคัญในการนำเสนอข้อมูลต่างๆ
ของบริษัทฯ ที่มีความทันสมัย ได้แก่ ข้อมูลทางด้านการเงิน ผลการดำเนินงานของบริษัทฯ
กลยุทธ์ในการดำเนินธุรกิจ เพื่อให้กลุ่มเป้าหมายหลักทุกกลุ่ม ซึ่งได้แก่ ผู้ถือหุ้น
นักลงทุนทั้งรายบุคคลและสถาบัน นักวิเคราะห์หลักทรัพย์ ผู้บริหารกองทุนและผู้บริหารหลักทรัพย์
พนักงาน ตลอดจน
ผู้มีส่วนได้เสียอื่นๆ ได้รับข้อมูลข่าวสารที่ถูกต้อง โปร่งใสอย่างสม่ำเสมอเท่าเทียมกัน
ผ่านทางรายงานทางการเงินและรายงานอื่นๆ ที่เกี่ยวข้อง ซึ่งเป็นรายงานที่บริษัทฯ
ส่งให้ตลาดหลักทรัพย์ฯ ตามกฎเกณฑ์ข้อบังคับอย่างสม่ำเสมอ ทั้งนี้ เพื่อสร้างความเข้าใจที่ถูกต้อง
และความเชื่อมั่นที่ดีต่อการบริหารงานของบริษัทฯ

สำหรับในปี 2555 บริษัทฯ โดยฝ่ายนักลงทุนสัมพันธ์ได้มีกิจกรรมที่สำคัญๆ ดังนี้

+-----------------------------------------+----------------------------+
|   กิจกรรม                                |   จำนวน                    |
+-----------------------------------------+----------------------------+
|   โรดโชว์ในประเทศและต่างประเทศ            |   6 ครั้ง/ปี                  |
+-----------------------------------------+----------------------------+
|   การ                                   |   40 ครั้ง/ปี                 |
| เข้าประชุม/การประชุมทางโทรศัพท์กับผู้บริหารบริษัทฯ |                            |
+-----------------------------------------+----------------------------+
|   การตอบข้อซักถามและให้ข้อมูลทางโทรศัพท์       |   3-5 ราย/วัน               |
|   และทางอีเมล์                            |                            |
+-----------------------------------------+----------------------------+
|   การชี้แจงข้อมูลรายไตรมาส                  |   4 ครั้ง/ปี                  |
+-----------------------------------------+----------------------------+
|   การเยี่ยมชมกิจการบริษัทฯ                   |   4 ครั้ง/ปี                  |
+-----------------------------------------+----------------------------+
|   การจัดกิจกรรมพิเศษอื่นๆ                    |   2 ครั้ง/ปี                  |
+-----------------------------------------+----------------------------+

ทั้งนี้ ในปี 2555 บริษัทฯ ได้ให้ความร่วมมือในการจัดกิจกรรมพิเศษอื่นๆ ร่วมกับตลาดหลักทรัพย์ฯ
และบริษัทหลักทรัพย์ต่างๆ โดยจัดให้มีการบรรยายให้ความรู้ ตลอดจนตอบข้อซักถามต่างๆ
และได้รับการตอบรับที่ดีจาก
ผู้ถือหุ้น นักวิเคราะห์หลักทรัพย์ และนักลงทุน กิจกรรมดังกล่าว ได้แก่ การร่วมงาน SET in the
City 2012 ของตลาดหลักทรัพย์ฯ การร่วมงาน Transportation Day งาน Thailand
Focus 2012 และงาน Corporate Day ซึ่งจัดโดยบริษัทหลักทรัพย์ต่างๆ ในประเทศ เป็นต้น

นอกเหนือจากกิจกรรมดังกล่าวแล้ว บริษัทฯ ยังจัดกิจกรรมพิเศษอื่นๆ โดยบริษัทฯ เองอย่างต่อเนื่อง
เพื่อให้กลุ่มบุคคลที่เป็นเป้าหมายหลักได้มีโอกาสได้พบปะกับผู้บริหารระดับสูงของบริษัทฯ
ซึ่งผู้บริหารของบริษัทฯ ได้แสดงวิสัยทัศน์และนโยบาย
พร้อมตอบข้อซักถามอันเป็นการสร้างความเชื่อมั่นให้กับกลุ่มบุคคลดังกล่าวได้เป็นอย่างดี นอกจากนี้
บริษัทฯ
ได้มีการพัฒนาและปรับปรุงเว็บไซต์ของฝ่ายนักลงทุนสัมพันธ์ให้มีความทันสมัยและง่ายต่อการสืบค้นผ่านทาง
http://www.thaiairways.co.th/about-thai/investor-relations/th/investor_th.html
และยังสามารถลงทะเบียนรับข้อมูลของบริษัทฯ ที่ทันต่อเหตุการณ์ผ่านทางอีเมล์ได้

17. เลขานุการบริษัทฯ

คณะกรรมการบริษัทฯ เล็งเห็นถึงความสำคัญของบทบาทและหน้าที่ของเลขานุการบริษัทฯ
และได้ปฏิบัติตาม พระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา
89/15 ซึ่งกำหนดให้คณะกรรมการต้องจัดให้มีเลขานุการบริษัท รับผิดชอบดำเนินการในนามบริษัทฯ
หรือคณะกรรมการ โดยบริษัทฯ ได้แต่งตั้งให้ นางสุวิมล บัวเลิศ
ผู้อำนวยการใหญ่สำนักเลขานุการบริษัทฯ เป็นเลขานุการบริษัทฯ
และทำหน้าที่เป็นเลขานุการคณะกรรมการบริษัทฯ แทนนายนิรุฒ มณีพันธ์ ตั้งแต่วันที่ 13 พฤศจิกายน
2555 โดยรายงานตรงต่อกรรมการผู้อำนวยการใหญ่

  เลขานุการบริษัทฯ มีหน้าที่และความรับผิดชอบหลักดังนี้

-   ประสานงาน และดูแลกิจกรรมต่างๆ ของคณะกรรมการบริษัทฯ ให้เป็นไปตามกฎหมาย
    ระเบียบข้อบังคับที่เกี่ยวข้องต่างๆ และมติที่ประชุมผู้ถือหุ้น

-   จัดทำและจัดเก็บรักษาทะเบียนกรรมการ

-   จัดทำและจัดเก็บรักษาหนังสือนัดประชุมคณะกรรมการบริษัทฯ
    เอกสารประกอบการประชุมคณะกรรมการบริษัทฯ และรายงานการประชุมคณะกรรมการบริษัทฯ
    ให้ครบถ้วนสมบูรณ์

-   จัดทำและจัดเก็บรักษาหนังสือนัดประชุมผู้ถือหุ้น เอกสารประกอบการประชุมผู้ถือหุ้น
    และรายงานการประชุมผู้ถือหุ้น ให้ครบถ้วนสมบูรณ์ภายในกำหนดเวลาของกฎหมาย

-   จัดเก็บรักษารายงานการมีส่วนได้เสียที่รายงานโดยกรรมการหรือผู้บริหาร

-   เป็นที่ปรึกษาและเลขานุการคณะกรรมการบริษัทฯ

-   เป็นที่ปรึกษาและประสานงานกับเลขานุการของคณะอนุกรรมการต่างๆ ที่คณะกรรมการบริษัทฯ
    ได้มีมติ
    แต่งตั้ง

-   กำกับดูแลการปฏิบัติตามกฎระเบียบที่เกี่ยวข้องกับบริษัทจดทะเบียน

-   ประสานงานกับที่ปรึกษากฎหมายและผู้สอบบัญชี

-   เป็นศูนย์กลางในการติดต่อ ให้ข้อมูลกับกรรมการบริษัทฯ และบุคคลภายนอก

-   ให้คำแนะนำเบื้องต้นแก่กรรมการบริษัทฯ เกี่ยวกับข้อกฎหมาย ระเบียบและข้อบังคับต่างๆ
    ของบริษัทฯ และติดตามให้มีการปฏิบัติตามอย่างถูกต้องและสม่ำเสมอ
    รวมทั้งรายงานการเปลี่ยนแปลงที่มีนัยสำคัญแก่กรรมการ

-   ดูแล กำกับ รับผิดชอบการจัดทำและจัดเก็บรักษารายงานประจำปี (แบบ 56-2)
    และแบบแสดงรายการข้อมูลประจำปี (แบบ 56-1)

-   ให้คำแนะนำกรรมการและผู้บริหาร เพื่อให้ปฏิบัติตามข้อกำหนด หลักเกณฑ์
    ระเบียบข้อบังคับของ ก.ล.ต. และตลาดหลักทรัพย์ฯ

-   กำกับดูแลการให้คำปรึกษา อำนวยความสะดวกในด้านงานทะเบียนแก่ผู้ถือหุ้นของบริษัทฯ

-   ดำเนินการจัดประชุมผู้ถือหุ้น เพื่อให้เป็นไปตามข้อกำหนดของกฎหมาย
    และหลักการกำกับดูแลกิจการที่ดี

18. นโยบายและวิธีการดูแลผู้บริหารในการนำข้อมูลภายในไปใช้ 

บริษัทฯ มีนโยบายปฏิบัติตามกฎเกณฑ์ของตลาดหลักทรัพย์ฯ
และสำนักงานคณะกรรมการกำกับหลักทรัพย์และตลาดหลักทรัพย์อย่างเคร่งครัด โดยบริษัทฯ
ให้ความสำคัญในเรื่องหลักการกำกับดูแลกิจการที่ดี เพื่อให้บรรลุผลในทางปฏิบัติ
โดยออกประกาศบริษัทฯ เรื่องการป้องกันการใช้ข้อมูลภายในเพื่อประโยชน์ส่วนตน ตั้งแต่ปี 2547
เพื่อห้ามกรรมการ รวมถึงกรรมการที่พ้นตำแหน่งในช่วง 6 เดือน และผู้บริหาร
ซื้อขายหลักทรัพย์ของบริษัทฯ ก่อนการประกาศงบการเงิน 1 เดือน และหลังประกาศ 3 วัน
โดยทุกๆ 3 เดือน สำนักเลขานุการบริษัทฯ จะจัดทำวาระแจ้งคณะกรรมการและฝ่ายบริหาร
รวมถึงจัดทำหนังสือแจ้งกรรมการและผู้บริหารเป็นรายบุคคลถึงช่วงระยะเวลาห้ามทำการซื้อขายหุ้นการบินไทย
ตามประกาศบริษัทฯ ฉบับดังกล่าว นอกจากนั้น ยังจัดทำวาระแจ้งคณะกรรมการบริษัทฯ
และฝ่ายบริหารทุกเดือนเรื่องรายงานการถือครองหุ้นการบินไทยของกรรมการบริษัทฯ
และผู้บริหารระดับสูง รวมทั้งของคู่สมรส และบุตรที่ยังไม่บรรลุนิติภาวะ
เพื่อแจ้งให้ทราบถึงการเปลี่ยนแปลงการถือครองหุ้นของคณะกรรมการบริษัทฯ และฝ่ายบริหาร
รวมทั้งแจ้งบทลงโทษ
กรณีไม่ได้จัดทำรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ภายในระยะเวลาที่กำหนด
รวมทั้งกำหนดไว้ในจรรยาบรรณการบินไทย ให้การเปิดเผยหรือใช้ข้อมูลภายในเพื่อประโยชน์ส่วนตน
ถือว่าเป็นการผิดวินัยพนักงาน

19. การพัฒนาความรู้และทักษะของคณะกรรมการบริษัทฯ และฝ่ายบริหาร

บทบาทของกรรมการบริษัทจดทะเบียนในการกำกับดูแลกิจการที่ดี
เป็นสิ่งที่ได้รับความสนใจจากผู้มีส่วนได้เสีย หน่วยงานกำกับดูแล นักลงทุน สถาบัน ผู้ถือหุ้น
ตลอดจนตัวบริษัทเอง ความคาดหวังจากผู้มีส่วนได้เสีย จากการปฏิบัติหน้าที่ของกรรมการบริษัทฯ
ในปัจจุบันนั้นมีเพิ่มขึ้น ผู้มีส่วนได้เสียมิได้คาดหวังให้กรรมการเป็นเพียงแต่ตรายาง
แต่มีความคาดหวังให้กรรมการมีหน้าที่ชี้นำองค์กรไปสู่ความเจริญอย่างยั่งยืน (Sustainability)
ต้องคอยดูแลและปกป้องผลประโยชน์ของผู้ถือหุ้นไม่ว่าจะเป็นรายใหญ่หรือรายเล็กให้ได้รับผลตอบแทนสูงที่สุด
จากเหตุผลดังกล่าวข้างต้น บริษัทฯ
จึงเล็งเห็นความสำคัญของการพัฒนาความรู้และทักษะของคณะกรรมการบริษัทฯ และฝ่ายบริหาร
โดยมีนโยบายส่งเสริมและนำผลประเมินคณะกรรมการบริษัทฯ
มาประกอบในการดำเนินการให้คณะกรรมการบริษัทฯ
และฝ่ายบริหารเข้ารับการอบรมหรือเข้าร่วมกิจกรรมเพื่อเป็นการเพิ่มพูนความรู้ด้านต่างๆ
ที่เกี่ยวข้องกับบทบาทหน้าที่ที่ได้รับมอบหมาย ทั้งในฐานะกรรมการบริษัทฯ และกรรมการชุดย่อยต่างๆ
อย่างสม่ำเสมอ รวมถึงฝ่ายบริหารที่ได้รับแต่งตั้งให้ไปปฏิบัติหน้าที่ในตำแหน่ง กรรมการผู้แทนบริษัทฯ
ในคณะกรรมการบริษัทย่อย บริษัทร่วมและบริษัทที่เกี่ยวข้อง
ทั้งที่จัดโดยสมาคมส่งเสริมสถาบันกรรมการบริษัทไทย (IOD) ตลาดหลักทรัพย์ฯ
สำนักงานคณะกรรมการกำกับหลักทรัพย์และตลาดหลักทรัพย์ และสมาคมบริษัทจดทะเบียน
ซึ่งกรรมการส่วนใหญ่ ได้ผ่านการอบรมหลักสูตรจากสมาคมส่งเสริมสถาบันกรรมการบริษัทไทย
(IOD) ได้แก่

1.  หลักสูตร Director Accreditation Program (DAP)

2.  หลักสูตร Director Certification Program (DCP)

3.  หลักสูตร DCP Refresher Course (Re-DCP)

4.  หลักสูตร Audit Committee Program (ACP)

5.  หลักสูตร Role of the Chairman Program (RCP)

6.  หลักสูตร Finance for Non-Finance Director (FND)

7.  หลักสูตร Understanding the Fundamental of Financial Statements (UFS)

8.  หลักสูตร Financial Statements for Directors (FSD)

9.  หลักสูตร The Executive Director Course (EDC)

การเข้ารับการอบรมของคณะกรรมการบริษัทฯ และฝ่ายบริหาร

คณะกรรมการและผู้บริหารบริษัทฯ
ให้ความสำคัญต่อการเข้าร่วมสัมมนาหลักสูตรที่เกี่ยวข้องกับการพัฒนาความรู้ความสามารถในการปฏิบัติหน้าที่อย่างสม่ำเสมอ
โดยคณะกรรมการและผู้บริหารบริษัทฯ
ตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์
ได้ผ่านการอบรม/สัมมนาหลักสูตรของสมาคมส่งเสริมสถาบันกรรมการบริษัทไทย (Thai
Institute of Directors Association : IOD) และ ณ วันที่ 31 ธันวาคม 2555
มีรายละเอียดการเข้าอบรมของกรรมการและผู้บริหาร ดังนี้

+----------------------+----------------------+-----------------------+
| รายชื่อ                | ตำแหน่ง               | หลักสูตร                |
+======================+======================+=======================+
| นายอำพน กิตติอำพน      | ประธานก              | -Director             |
|                      | รรมการและกรรมการอิสระ | Certification Program |
|                      |                      |                       |
|                      |                      | (DCP 80/2006)         |
+----------------------+----------------------+-----------------------+
| นายจุลสิงห์ วสันตสิงห์     | รองประธานก           | -Audit Committee      |
|                      | รรมการและกรรมการอิสระ | Program               |
|                      |                      |                       |
|                      | รอง                  | (ACP 17/2007)         |
|                      | ประธานกรรมการตรวจสอบ |                       |
|                      |                      | -Director             |
|                      |                      | Certification Program |
|                      |                      |                       |
|                      |                      | (DCP 35/2003)         |
|                      |                      |                       |
|                      |                      | -DCP Refresher Course |
|                      |                      |                       |
|                      |                      | (Re-DCP 1/2008)       |
|                      |                      |                       |
|                      |                      | -Finance for          |
|                      |                      | Non-Finance Director  |
|                      |                      |                       |
|                      |                      | (FND 7/2003)          |
|                      |                      |                       |
|                      |                      | -Financial            |
|                      |                      | Institutions          |
|                      |                      | Governance            |
|                      |                      |                       |
|                      |                      | Program               |
|                      |                      |                       |
|                      |                      | -Financial            |
|                      |                      | Institutions          |
|                      |                      | Governance            |
|                      |                      |                       |
|                      |                      | Program               |
|                      |                      |                       |
|                      |                      | (FGP 4/2012)          |
+----------------------+----------------------+-----------------------+
| นายอารีพงศ์ ภู่ชอุ่ม       | รองประธานกรรมการ     | -Director             |
|                      |                      | Certification Program |
|                      |                      |                       |
|                      |                      | (DCP 3/2000)          |
|                      |                      |                       |
|                      |                      | -DCP Refresher Course |
|                      |                      |                       |
|                      |                      | (Re-DCP 2/2009)       |
+----------------------+----------------------+-----------------------+
| นายคณิศ แสงสุพรรณ      | กรรมการอิสระ          | -Director             |
|                      |                      | Accreditation Program |
|                      |                      |                       |
|                      |                      | (DAP 21/2004)         |
+----------------------+----------------------+-----------------------+
| นายจุตินันท์ ภิรมย์ภักดี     | กรรมการ              | -Audit Committee      |
|                      |                      | Program               |
|                      | กรรมการตรวจสอบ       |                       |
|                      |                      | (ACP 38/2012)         |
|                      |                      |                       |
|                      |                      | -Director             |
|                      |                      | Certification Program |
|                      |                      |                       |
|                      |                      | (DCP 49/2004)         |
|                      |                      |                       |
|                      |                      | -Role of the Chairman |
|                      |                      | Program               |
|                      |                      |                       |
|                      |                      | (RCP 11/2005)         |
+----------------------+----------------------+-----------------------+
| นายธีรศักดิ์ สุวรรณยศ     | กรรมการ              | -Director             |
|                      |                      | Accreditation Program |
|                      |                      |                       |
|                      |                      | (DAP 26/2004)         |
+----------------------+----------------------+-----------------------+
|                      |                      |                       |
+----------------------+----------------------+-----------------------+
| พลตำรวจเอก พงศพัศ     | กรรมการ              | -Audit Committee      |
| พงษ์เจริญ              |                      | Program               |
|                      |                      |                       |
|                      |                      | (ACP 26/2009)         |
|                      |                      |                       |
|                      |                      | -Director             |
|                      |                      | Certification Program |
|                      |                      |                       |
|                      |                      | (DCP 107/2008)        |
+----------------------+----------------------+-----------------------+
| นายวรเดช หาญประเสริฐ  | กรรมการ              | -                     |
+----------------------+----------------------+-----------------------+
| นายวีระวงค์ จิตต์มิตรภาพ  | กรรมการอิสระ          | -Director             |
|                      |                      | Certification Program |
|                      | กรรมการตรวจสอบ       |                       |
|                      |                      | (DCP 0/2000)          |
+----------------------+----------------------+-----------------------+
| พลอากาศเอก สถิตย์พงษ์   | กรรมการอิสระ          | -                     |
| สุขวิมล                |                      |                       |
+----------------------+----------------------+-----------------------+
| พลอากาศเอก ม.ล.      | กรรมการ              | -Director             |
| สุปรีชา กมลาศน์         |                      | Accreditation Program |
|                      |                      |                       |
|                      |                      | (DAP 54/2006)         |
+----------------------+----------------------+-----------------------+
| นายสุธรรม ศิริทิพย์สาคร   | กรรมการ              | -Director             |
|                      |                      | Accreditation Program |
|                      |                      |                       |
|                      |                      | (DAP 63/2007)         |
+----------------------+----------------------+-----------------------+
| นายศิลปชัย จารุเกษมรัตนะ | กรรมการ              | -                     |
+----------------------+----------------------+-----------------------+
| นายอภิพร ภาษวัธน์       | กรรมการอิสระ          | -Director             |
|                      |                      | Accreditation Program |
|                      |                      |                       |
|                      |                      | (DAP 39/2005)         |
+----------------------+----------------------+-----------------------+
| นายสรจักร เกษมสุวรรณ   | กรรมการ              | -Director             |
|                      |                      | Accreditation Program |
|                      | กรรมการผู้อำนวยการใหญ่  |                       |
|                      |                      | (DAP 22/2004)         |
+----------------------+----------------------+-----------------------+

การปฐมนิเทศกรรมการใหม่ (Directors Orientation)

เพื่อให้เป็นไปตามหลักการกำกับดูแลกิจการที่ดี (Good Corporate Governance)
เกี่ยวกับความรับผิดชอบของ
คณะกรรมการ (Board Responsibilities)
ตามข้อเสนอแนะของรายงานการกำกับดูแลกิจการเฉพาะบริษัท (Company Corporate
Governance Assessment Report & Recommendations)
ของสมาคมส่งเสริมสถาบันกรรมการบริษัทไทย บริษัทฯ
ได้จัดให้มีการประชุมสัมมนาเชิงปฏิบัติการเพื่อแนะนำลักษณะธุรกิจและแนวทางการดำเนินธุรกิจของบริษัทฯ
รวมทั้งได้จัดเอกสารและข้อมูลที่เป็นประโยชน์ต่อการปฏิบัติหน้าที่ของกรรมการ ซึ่งประกอบด้วย

1.  หลักการและแนวทางการกำกับดูแลที่ดีในรัฐวิสาหกิจปี 2552

2.  คู่มือกรรมการบริษัท การบินไทย จำกัด (มหาชน)

3.  คู่มือกรรมการบริษัทจดทะเบียน

4.  คู่มือประมวลบรรษัทภิบาลและจริยธรรมของบริษัทฯ

5.  แนวทางปฏิบัติสำหรับเลขานุการคณะกรรมการรัฐวิสาหกิจ

6.  หนังสือบริคณห์สนธิและข้อบังคับของบริษัทฯ

7.  พระราชบัญญัติคุณสมบัติมาตรฐานสำหรับกรรมการ และพนักงานรัฐวิสาหกิจ

8.  หลักการกำกับดูแลกิจการที่ดีสำหรับบริษัทจดทะเบียนปี 2549

9.  ข้อแนะนำการให้สารสนเทศสำหรับผู้บริหารบริษัทจดทะเบียน

10. สาระสำคัญของพระราชบัญญัติหลักทรัพย์และตลาดหลักทรัพย์ (ฉบับที่4 พ.ศ. 2551)

11. ข้อกำหนดของตลาดหลักทรัพย์ฯ เกี่ยวกับการเปิดเผยสารสนเทศของบริษัทจดทะเบียน

12. รายงานประจำปี และ CD

ค่าธรรมเนียมและค่าใช้จ่ายการตรวจสอบบัญชี

บริษัทฯ ยังคงสถานะเป็นรัฐวิสาหกิจ การตรวจสอบงบการเงินของบริษัทฯ
จะต้องกระทำโดยสำนักงานการตรวจเงินแผ่นดิน
ตามพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. 2542 มาตรา 4 (4)
และมาตรา
39 (2)
โดยมีการโอนย้ายสับเปลี่ยนเจ้าหน้าที่รับรองงบการเงินตามการโยกย้ายของเจ้าหน้าที่สำนักกรรมการตรวจเงินแผ่นดินสำหรับปี
2555 มีค่าธรรมเนียมตรวจสอบ 2.90 ล้านบาท และค่าใช้จ่ายเกี่ยวกับการตรวจสอบบัญชี 1.95
ล้านบาท

ปัจจัยที่อาจมีผลกระทบต่อการตัดสินใจลงทุน

ในสถานการณ์ปัจจุบันธุรกิจการบินเป็นธุรกิจที่มีการแข่งขันสูงมากจากสายการบินคู่แข่ง
สายการบินต้นทุนต่ำ และสายการบินกลุ่มตะวันออกกลาง นอกจากนี้ ยังมีปัจจัยเสี่ยงต่างๆ
ที่เกี่ยวข้องกับธุรกิจการบิน และส่งผลกระทบโดยตรงต่อผลการดำเนินงาน และผลตอบแทนการลงทุน
ได้แก่ ความผันผวนของราคาน้ำมัน เศรษฐกิจภายในประเทศ และต่างประเทศ
ทั่วโลก สถานการณ์ของตลาดเงินและตลาดทุน
ตลอดจนปัญหาและเหตุการณ์ทางการเมืองทั้งในและต่างประเทศ ภัยพิบัติทางธรรมชาติ
และโรคระบาด เป็นต้น

การตัดสินใจลงทุนอย่างรอบคอบ ถูกต้องและฉับไว ทันต่อเหตุการณ์ ตลอดจนความรู้ความสามารถ
ทักษะ ประสบการณ์ของผู้บริหารทุกระดับขององค์กร จึงนับว่า
มีความสำคัญอย่างมากต่อผลการดำเนินงาน และผลประกอบการ
ของบริษัทฯ ซึ่งจะมีผลกระทบต่อผลประโยชน์ของผู้ถือหุ้นโดยตรง ดังนั้น ทางบริษัทฯ
จึงแนะนำให้นักลงทุนและผู้มีส่วนได้เสียทุกท่านควรศึกษา
และทำความเข้าใจในรายละเอียดเกี่ยวกับข้อมูลของบริษัทฯ และปัจจัยอื่นๆ ที่ส่งผลกระทบต่อ
ผลประกอบการของบริษัทฯ

การถือครองหุ้น และการเข้าร่วมประชุมของคณะกรรมการบริษัทฯ และคณะกรรมการตรวจสอบ
ประจำปี 2555

+---------------------+---------------+--------+---------+------------+
| รายชื่อและตำ          |               | จ      | การเข้าร | ช          |
| แหน่งคณะกรรมการบริษัทฯ |               | ำนวนหุ้น | ่วมประชุม | ่วงระยะเวลา |
|                     |               |        | /       | การ        |
|                     |               | ท      | จำน     | ดำรงตำแหน่ง |
|                     |               | ี่ถือครอง | วนครั้งที่มี |            |
|                     |               |        | ก       |            |
|                     |               |        | ารประชุม |            |
|                     |               |        | (ครั้ง)   |            |
+=====================+===============+========+=========+============+
| 1. นายอำพน กิตติอำพน  | ประธานกรรมการ | -      | 17/17   | 27 เม.ย.   |
|                     | แ             |        |         | 54 - เม.ย. |
|                     | ละกรรมการอิสระ |        |         | 57         |
+---------------------+---------------+--------+---------+------------+
| 2. นายจุลสิงห์ วสันตสิงห์ | รอง           | -      | 15/17   | 28 เม.ย.   |
|                     | ประธานกรรมการ |        |         | 53 - เม.ย. |
|                     |               |        | 11/12   | 56         |
|                     | กรรมการอิสระ   |        |         |            |
|                     | และ           |        |         |            |
|                     |               |        |         |            |
|                     | ประธานก       |        |         |            |
|                     | รรมการตรวจสอบ |        |         |            |
+---------------------+---------------+--------+---------+------------+
| 3. นายอารีพงศ์ ภู่ชอุ่ม   | รอง           | -      | 13/17   | 25 เม.ย.   |
|                     | ประธานกรรมการ |        |         | 55 - เม.ย. |
|                     |               |        |         | 58         |
+---------------------+---------------+--------+---------+------------+
| 4. นายคณิศ แสงสุพรรณ  | กรรมการอิสระ   | -      | 17/17   | 28 เม.ย.   |
|                     |               |        |         | 53 - เม.ย. |
|                     |               |        |         | 56         |
+---------------------+---------------+--------+---------+------------+
| 5. นายประดิษฐ        | อดีตกรรมการ    | -      | 13/17   | 12 ต.ค. 54 |
| สินธวณรงค์            |               |        |         | – 24 ต.ค.  |
|                     |               |        |         | 55         |
+---------------------+---------------+--------+---------+------------+
| 6. พลตำรวจเอก       | อดีตกรรมการ    | -      | 8/17    | 25 เม.ย.   |
| เพรียวพันธ์ ดามาพงศ์    |               |        |         | 55 - 1     |
|                     |               |        |         | ต.ค. 55    |
+---------------------+---------------+--------+---------+------------+
| 7. นายวีระวงค์        | กรรมการ       | -      | 16/17   | 28 เม.ย.   |
| จิตต์มิตรภาพ           |               |        |         | 53 - เม.ย. |
|                     | ก             |        | 9/12    | 56         |
|                     | รรมการตรวจสอบ |        |         |            |
+---------------------+---------------+--------+---------+------------+
| 8. พลอากาศเอก       | กรรมการอิสระ   | -      | 2/17    | 25 เม.ย.   |
| สถิตย์พงษ์ สุขวิมล       |               |        |         | 55 - เม.ย. |
|                     |               |        |         | 58         |
+---------------------+---------------+--------+---------+------------+
| 9. พลอากาศเอก ม.ล.  | กรรมการ       | -      | 17/17   | 25 เม.ย.   |
| สุปรีชา กมลาศน์        |               |        |         | 55 - เม.ย. |
|                     |               |        |         | 58         |
+---------------------+---------------+--------+---------+------------+
| 10. นายอภิพร ภาษวัธน์  | กรรมการอิสระ   | -      | 15/17   | 28 เม.ย.   |
|                     |               |        |         | 53 - เม.ย. |
|                     |               |        |         | 56         |
+---------------------+---------------+--------+---------+------------+
| 11. นายธีรศักดิ์        | กรรมการ       | -      | 15/17   | 27 เม.ย.   |
| สุวรรณยศ             |               |        |         | 54 - เม.ย. |
|                     |               |        |         | 57         |
+---------------------+---------------+--------+---------+------------+
| 12. นายวรเดช        | กรรมการ       | -      | 13/17   | 11 พ.ย. 54 |
| หาญประเสริฐ          |               |        |         | – 1 ม.ค.   |
|                     |               |        |         | 56         |
+---------------------+---------------+--------+---------+------------+
| 13. นายจุตินันท์        | กรรมการ       | -      | 15/17   | 11 พ.ย. 54 |
| ภิรมย์ภักดี             |               |        |         | – เม.ย. 57 |
|                     | ก             |        | 10/12   |            |
|                     | รรมการตรวจสอบ |        |         |            |
+---------------------+---------------+--------+---------+------------+
| 14. นายปิยสวัสดิ์       | อดีตกรรมการ    | -      | 8/17    | 27 เม.ย.   |
| อัมระนันทน์            |               |        |         | 54 – 21    |
|                     |               |        |         | มิ.ย. 55    |
+---------------------+---------------+--------+---------+------------+
| 15. นายศิลปชัย        | กรรมการ       | -      | 14/17   | 25 เม.ย.   |
| จารุเกษมรัตนะ         |               |        |         | 55 – เม.ย. |
|                     |               |        |         | 58         |
+---------------------+---------------+--------+---------+------------+
| 16. พลตำรวจเอก      | กรรมการ       | -      | 2/17    | 13 พ.ย. 55 |
| พงศพัศ พงษ์เจริญ       |               |        |         | – เม.ย. 58 |
+---------------------+---------------+--------+---------+------------+
| 17. นายสุธรรม        | กรรมการ       | -      | 2/17    | 13 พ.ย. 55 |
| ศิริทิพย์สาคร           |               |        |         | – เม.ย. 57 |
+---------------------+---------------+--------+---------+------------+
| 18. นายสรจักร        | กรรมการ       | -      | 3/17    | 13 พ.ย. 55 |
| เกษมสุวรรณ           |               |        |         | – เม.ย. 57 |
+---------------------+---------------+--------+---------+------------+

หมายเหตุ : อดีตกรรมการ หมายถึง กรรมการบริษัทฯ ที่พ้นวาระก่อนวันที่ 31 ธันวาคม 2555

ตารางแสดงค่าตอบแทนคณะกรรมการบริษัทฯ ประจำปี 2555

+----------+------+-----------+--------+---------+---------+--------+
|          |      |           | ค่า     | เบี้ย     | เงินรางว |        |
|          |      |           | ตอบแทน | ประชุมอน | ัลประจำปี |        |
| รายชื่อ    |      |           |        | ุกรรมการ | (โบนัส)  |        |
| และตำแหน |      |           | รวมเบ  |         |         |        |
| ่งคณะกรรม |      |           | ี้ยประชุม | บริษัทฯ   | จากผลปร |        |
| การบริษัทฯ |      |           |        | (บาท)   | ะกอบการ |        |
|          |      |           | คณะ    |         |         |        |
|          |      |           | กรรมกา | ค่าตอ    | ปี 2554  |        |
|          |      |           | รบริษัทฯ | บแทนคณะ |         |        |
|          |      |           | (บาท)  | กรรมการ | (บาท)   |        |
|          |      |           |        |         |         |        |
|          |      |           |        | ตรวจสอบ |         |        |
|          |      |           |        | (บาท)   |         |        |
+==========+======+===========+========+=========+=========+========+
|          |      |           |        |         |         | รวมผล  |
|          |      |           |        |         |         | ตอบแทน |
|          |      |           |        |         |         |        |
|          |      |           |        |         |         | (บาท)  |
+----------+------+-----------+--------+---------+---------+--------+
|          |      |           |        |         |         |        |
+----------+------+-----------+--------+---------+---------+--------+
|          |      |           |        |         |         |        |
+----------+------+-----------+--------+---------+---------+--------+
| 1.       | กิตต  | ประธ      | 1,050, | 10      | -       | 1,060, |
| นายอำพน  | ิอำพน | านกรรมการ | 000.00 | ,000.00 |         | 000.00 |
|          |      | และกร     |        |         |         |        |
|          |      | รมการอิสระ |        |         |         |        |
+----------+------+-----------+--------+---------+---------+--------+
|          |      |           |        |         |         |        |
+----------+------+-----------+--------+---------+---------+--------+
| 2.       | วสัน  | รองประธ   | 1,005, | 70      | -       | 1,075, |
| นายจุลสิงห์ | ตสิงห์ | านกรรมการ | 000.00 | ,000.00 |         | 000.00 |
|          |      | และกร     |        |         |         |        |
|          |      | รมการอิสระ |        |         |         |        |
+----------+------+-----------+--------+---------+---------+--------+
|          |      | ปร        | -      | 360     | -       | 360,   |
|          |      | ะธานกรรมก |        | ,000.00 |         | 000.00 |
|          |      | ารตรวจสอบ |        |         |         |        |
+----------+------+-----------+--------+---------+---------+--------+
| 3.       | ภู่ชอุ่ม | รองประธ   | 891,   | 110     | -       | 1,001, |
| น        |      | านกรรมการ | 250.00 | ,000.00 |         | 250.00 |
| ายอารีพงศ์ |      |           |        |         |         |        |
+----------+------+-----------+--------+---------+---------+--------+
|          |      | อ         | 80,    | -       | -       | 80,    |
|          |      | ดีตกรรมการ | 000.00 |         |         | 000.00 |
+----------+------+-----------+--------+---------+---------+--------+
| 4.       | แสงส | กรรมการ   | 960,   | 240     | -       | 1,200, |
| นายคณิศ   | ุพรรณ | และกร     | 000.00 | ,000.00 |         | 000.00 |
|          |      | รมการอิสระ |        |         |         |        |
+----------+------+-----------+--------+---------+---------+--------+
|          |      |           |        |         |         |        |
+----------+------+-----------+--------+---------+---------+--------+
| 5.       | ภิรม  | กรรมการ   | 960,   | 50      | -       | 1,010, |
| นายจุตินันท์ | ย์ภักดี |           | 000.00 | ,000.00 |         | 000.00 |
+----------+------+-----------+--------+---------+---------+--------+
|          |      | กรรมก     | -      | 360     | -       | 360,   |
|          |      | ารตรวจสอบ |        | ,000.00 |         | 000.00 |
+----------+------+-----------+--------+---------+---------+--------+
| 6.       | สุวร  | กรรมการ   | 960,   | 210     | -       | 1,170, |
| นายธีรศักดิ์ | รณยศ |           | 000.00 | ,000.00 |         | 000.00 |
+----------+------+-----------+--------+---------+---------+--------+
| 7.       | พงษ  | กรรมการ   | 140,   | 10      | -       | 150,   |
| พล.ต.อ.  | ์เจริญ |           | 000.00 | ,000.00 |         | 000.00 |
| พงศพัศ    |      |           |        |         |         |        |
+----------+------+-----------+--------+---------+---------+--------+
| 8.       | หา   | กรรมการ   | 930,   | 150     | -       | 1,080, |
| นายวรเดช | ญประ |           | 000.00 | ,000.00 |         | 000.00 |
|          | เสริฐ |           |        |         |         |        |
+----------+------+-----------+--------+---------+---------+--------+
| 9.       | จ    | กรรมการ   | 930,   | 110     | -       | 1,040, |
| น        | ิตต์มิต |           | 000.00 | ,000.00 |         | 000.00 |
| ายวีระวงค์ | รภาพ |           |        |         |         |        |
+----------+------+-----------+--------+---------+---------+--------+
|          |      | กรรมก     | -      | 360     | -       | 360,   |
|          |      | ารตรวจสอบ |        | ,000.00 |         | 000.00 |
+----------+------+-----------+--------+---------+---------+--------+
| 10.      | ส    | กรรมการ   | 660,   | -       | -       | 660,   |
| พล.อ.อ.  | ุขวิมล |           | 000.00 |         |         | 000.00 |
| สถิตย์พงษ์  |      |           |        |         |         |        |
+----------+------+-----------+--------+---------+---------+--------+
| 11.      | ศ    | กรรมการ   | 140,   | 30      | -       | 170,   |
| นายสุธรรม | ิริทิพย |           | 000.00 | ,000.00 |         | 000.00 |
|          | ์สาคร |           |        |         |         |        |
+----------+------+-----------+--------+---------+---------+--------+
| 12.      | กม   | กรรมการ   | 960,   | 150     | -       | 1,110, |
| พล.อ.อ.  | ลาศน์ |           | 000.00 | ,000.00 |         | 000.00 |
| ม.ล.     |      |           |        |         |         |        |
| สุรีชา     |      |           |        |         |         |        |
+----------+------+-----------+--------+---------+---------+--------+
| 13.      | ภา   | กรรมการ   | 960,   | 260     | -       | 1,220, |
| นายอภิพร  | ษวัธน์ |           | 000.00 | ,000.00 |         | 000.00 |
+----------+------+-----------+--------+---------+---------+--------+
| 14.      | จาร  | กรรมการ   | 869,   | 140     | -       | 1,009, |
| นายศิลปชัย | ุเกษม |           | 354.84 | ,000.00 |         | 354.84 |
|          | รัตนะ |           |        |         |         |        |
+----------+------+-----------+--------+---------+---------+--------+
| 15.      | เ    | กรรมการ   | 140,   | 40      | -       | 180,   |
| นายสรจักร | กษมส |           | 000.00 | ,000.00 |         | 000.00 |
|          | ุวรรณ |           |        |         |         |        |
+----------+------+-----------+--------+---------+---------+--------+
| 16.      | อัมระ | อ         | -      | -       | -       | -      |
| น        | นันทน์ | ดีตกรรมการ |        |         |         |        |
| ายปิยสวัสดิ์ |      |           |        |         |         |        |
+----------+------+-----------+--------+---------+---------+--------+
| 17.      | สินธว | อ         | 787,   | 170     | -       | 957,   |
| น        | ณรงค์ | ดีตกรรมการ | 096.78 | ,000.00 |         | 096.78 |
| ายประดิษฐ |      |           |        |         |         |        |
+----------+------+-----------+--------+---------+---------+--------+
| 18.      | ดาม  | อ         | 271,   | 20      | -       | 291,   |
| พล.ต.อ.  | าพงศ์ | ดีตรองประธ | 250.00 | ,000.00 |         | 250.00 |
| เพรียวพันธ์ |      | านกรรมการ |        |         |         |        |
|          |      |           |        |         |         |        |
|          |      |           |        |         |         |        |
+----------+------+-----------+--------+---------+---------+--------+
|          |      | อ         | 370,   | -       | -       | 370,   |
|          |      | ดีตกรรมการ | 000.00 |         |         | 000.00 |
+----------+------+-----------+--------+---------+---------+--------+
| 19.      | รัตน  | อ         | -      | 20      | -       | 20,    |
| นายประวิช | เพียร | ดีตกรรมการ |        | ,000.00 |         | 000.00 |
+----------+------+-----------+--------+---------+---------+--------+

หมายเหตุ : 1) อดีตประธานกรรมการ อดีตรองประธานกรรมการ และอดีตกรรมการ หมายถึง
กรรมการบริษัทฯ ที่พ้นวาระก่อนวันที่ 31 ธันวาคม 2555

2) นายปิยสวัสดิ์ อัมระนันทน์ แสดงความจำนงไม่ขอรับค่าตอบแทนและเบี้ยประชุมทุกคณะตลอดปี
2555

  3) นายประวิช รัตนเพียร เป็นกรรมการบริษัทฯ ปี 2554 ขอลาออกเมื่อวันที่ 7 ตุลาคม 2554
  ได้รับค่าเบี้ยประชุมอนุกรรมการบริษัทฯ ของปี 2554

4) เงินรางวัลประจำปี (โบนัส) จากผลประกอบการปี 2554 บริษัทฯ งดจ่าย

บุคลากร

ณ วันที่ 31 ธันวาคม 2555 บริษัทฯ มีพนักงานจำนวน 25,412 คน โดยทั่วไป พนักงานของบริษัทฯ
จะสิ้นสุดสภาพการเป็นพนักงานเมื่อสิ้นสุดรอบปีงบประมาณของทางการ (วันที่ 30 กันยายน)
ที่พนักงานนั้นมีอายุครบ 60 ปีบริบูรณ์
บริษัทมีข้อจำกัดตามแนวปฏิบัติภายในบางประการเกี่ยวกับมาตรการที่จะนำมาใช้ในการดำเนินการลดจำนวนพนักงานเพื่อการเพิ่มประสิทธิภาพในการดำเนินงาน
หรือลดต้นทุน ทั้งนี้ แนวปฏิบัติภายในของบริษัทฯ
ได้กำหนดให้สอดคล้องกับกฎหมายแรงงานของประเทศไทย
ซึ่งมีบทบัญญัติเกี่ยวกับการจ้างแรงงานและการเลิกจ้างพนักงาน ตลอดจนการเกษียณอายุ
การทำงาน

ตารางแสดงจำนวนพนักงานแยกตามสถานที่ปฏิบัติงานและหน้าที่ ณ วันที่ที่แสดงไว้

+--------------------------+-------------+--------------+-------------+
|                          | จำนวนพนักงาน |              |             |
|                          | (คน)        |              |             |
+==========================+=============+==============+=============+
|                          | ปี 2555      | ปี 2554       | ปี 2553      |
+--------------------------+-------------+--------------+-------------+
| จำนวนพนักงานทั้งหมด*        | 25,412      | 25,856       | 25,884      |
+--------------------------+-------------+--------------+-------------+
| แบ่งตามสถานที่ปฏิบัติงาน       | 22,209      | 22,567       | 22,563      |
+--------------------------+-------------+--------------+-------------+
|  กรุงเทพฯ                |             |              |             |
+--------------------------+-------------+--------------+-------------+
|  สถานที่อื่นในประเทศไทย     | 1,607       | 1,642        | 1,648       |
+--------------------------+-------------+--------------+-------------+
|  ต่างประเทศ              | 1,596       | 1,647        | 1,673       |
+--------------------------+-------------+--------------+-------------+
| แบ่งตามหน้าที่               |             |              |             |
+--------------------------+-------------+--------------+-------------+
|  ลูกเรือบนเที่ยวบิน          |             |              |             |
+--------------------------+-------------+--------------+-------------+
| - นักบิน                   | 1,252       | 1,433        | 1,450       |
+--------------------------+-------------+--------------+-------------+
| - พนักงานต้อนรับบนเครื่องบิน   | 6,094       | 6,186        | 5,984       |
+--------------------------+-------------+--------------+-------------+
|  ฝ่ายช่าง                 | 4,336       | 4,401        | 4,467       |
+--------------------------+-------------+--------------+-------------+
|  สายการพาณิชย์            | 1,801       | 1,850        | 1,951       |
+--------------------------+-------------+--------------+-------------+
|  หน่วยธุรกิจการบริการภาคพื้น  | 5,366       | 5,333        | 5,656       |
+--------------------------+-------------+--------------+-------------+
|  ฝ่ายบริการลูกค้าภาคพื้น      | -           | 3,108        | 3,328       |
|                          |             |              |             |
|  ฝ่ายบริการลานจอดและ      | -           | 2,225        | 2,328       |
| อุปกรณ์ภาคพื้น               |             |              |             |
+--------------------------+-------------+--------------+-------------+
|  ฝ่ายครัวการบิน            | 1,926       | 1,956        | 1,996       |
+--------------------------+-------------+--------------+-------------+
|                         | 1,645       | 1,679        | 1,695       |
| ฝ่าย                      |             |              |             |
| การพาณิชย์สินค้าและไปรษณียภัณฑ์ |             |              |             |
+--------------------------+-------------+--------------+-------------+
|  ฝ่ายอื่นๆ                 | 2,992       | 3,018        | 2,685       |
+--------------------------+-------------+--------------+-------------+

ตัวชี้วัดผลการปฏิบัติหน้าที่หลัก (Key Performance Indicators : KPIs)

บริษัทฯ กำหนดให้มีตัวชี้วัดผลการปฏิบัติงานหลัก (Key Performance Indicators : KPIs)
สำหรับพนักงาน ทั้งนี้
มีวัตถุประสงค์เพื่อให้พนักงานปฏิบัติงานไปในทิศทางเดียวกัน และมุ่งสู่เป้าหมายขององค์กร
รวมถึงเชื่อมโยงการจ่ายค่าตอบแทนตามผลการปฏิบัติงาน
ทั้งยังเป็นการเสริมสร้างความรับผิดชอบให้กับพนักงานในทุกระดับขององค์กร
ตัวชี้วัดผลการปฏิบัติงานหลักนี้เชื่อมโยงโดยตรงกับความสามารถในการทำกำไรและตัวชี้วัดผลการปฏิบัติงานอย่างอื่น
เพื่อให้วัตถุประสงค์ของฝ่ายบริหารสอดคล้องตรงกันกับวัตถุประสงค์ของผู้ถือหุ้น ในปี 2555 บริษัทฯ
ได้กำหนดให้มีตัวชี้วัดผล
การปฏิบัติงานหลักสำหรับผู้บริหารระดับผู้จัดการแผนกขึ้นไป ซึ่งรวมถึงกรรมการผู้อำนวยการใหญ่
รองกรรมการผู้อำนวยการใหญ่สายการพาณิชย์ สายกลยุทธ์และพัฒนาธุรกิจ
สายทรัพยากรบุคคลและกำกับกิจกรรมองค์กร สายการเงินและการบัญชี สายปฏิบัติการ
สายผลิตภัณฑ์และบริการลูกค้า ฝ่ายช่าง และกรรมการผู้จัดการกลุ่มธุรกิจสนับสนุนการบินทั้ง 4
กลุ่มของบริษัทฯ

ตัวชี้วัดผลการปฏิบัติงานหลักสำหรับผู้บริหารระดับสูง จะแตกต่างกันไปตามภารกิจที่รับผิดชอบ
และเป็นการประเมินผลการดำเนินงาน
และเป้าหมายโดยรวมของแต่ละฝ่ายที่ผู้บริหารระดับสูงแต่ละท่านกำกับดูแล

นอกเหนือจากการนำตัวชี้วัดผลการปฏิบัติงานหลักมาใช้กับผู้บริหารระดับผู้จัดการแผนกขึ้นไปในปีนี้แล้ว
บริษัทฯ ได้จัดทำร่างตัวชี้วัดของพนักงานระดับปฏิบัติการสำหรับใช้ประเมินผลการปฏิบัติงานประจำปี
2556 และคาดว่าจะนำตัวชี้วัดผลการปฏิบัติหน้าที่หลักมาใช้กับพนักงานทุกระดับในปี 2557

สิทธิประโยชน์ และสวัสดิการของพนักงาน

บริษัทฯ
มีนโยบายการให้สิทธิประโยชน์ด้านเงินเดือนและค่าตอบแทนแก่พนักงานที่เป็นธรรมและแข่งขันได้ในธุรกิจ
ซึ่งผลตอบแทนที่ให้แก่พนักงานนี้จะเชื่อมโยงกับผลการปฏิบัติงาน
เป็นการให้ผลตอบแทนที่มุ่งเน้นผลงาน (Performance Based Reward)
เฉพาะในส่วนของเงินเดือนและเงินรางวัลประจำปี
จะพิจารณาตามหลักเกณฑ์ที่คณะกรรมการฝ่ายบริหารงานนโยบายและคณะกรรมการบริษัทฯ กำหนด
นอกจากนี้ พนักงานยังได้รับสิทธิประโยชน์อื่นๆ และสวัสดิการที่ไม่น้อยกว่าที่กฎหมายกำหนด

บริษัทฯ ให้การดูแลและป้องกันด้านสุขภาพอนามัยแก่พนักงานอย่างครบถ้วนทุกด้าน
เพื่อมุ่งหวังให้พนักงานมีสุขภาพอนามัยที่ดีซึ่งถือเป็นปัจจัยหนึ่งของการมีคุณภาพชีวิตที่ดี
โดยจัดให้มีแพทย์และพยาบาลประจำสำนักงานในช่วงเวลาปฏิบัติงาน
มีการตรวจรักษาสุขภาพอนามัยและมาตรการการดูแลสุขภาพอนามัยของพนักงานอย่างสม่ำเสมอตลอดปี
มีการสัมมนาและประชาสัมพันธ์แนวทางการป้องกันโรค
รวมถึงส่งเสริมให้พนักงานได้ออกกำลังกายเพื่อสุขภาพที่ดี
โดยได้จัดสถานที่และอุปกรณ์การออกกำลังกาย เป็นต้น นอกจากนี้บริษัทฯ
ยังตระหนักถึงความปลอดภัยแก่ชีวิตและทรัพย์สินของพนักงาน
จึงให้ความสำคัญด้านอาชีวอนามัยและสภาพแวดล้อมในการทำงาน
โดยกำหนดเป็นนโยบายและส่งเสริมให้มีการกำกับดูแลเพื่อให้พนักงานได้ทำงานในที่ปลอดภัยและมีการควบคุมภยันตรายอย่างใกล้ชิด

บริษัทฯ ได้คำนึงถึงคุณภาพชีวิตที่มั่นคงและมีหลักประกันยามพ้นสภาพจากการเป็นพนักงาน
จึงจัดตั้งกองทุนบำเหน็จและกองทุนสำรองเลี้ยงชีพ
โดยทั้งสองกองทุนจัดตั้งขึ้นสำหรับพนักงานที่ได้รับการว่าจ้างเป็นพนักงานประจำในประเทศไทยและพนักงานที่ถูกโอนไปทำงานชั่วคราวในต่างประเทศ
กองทุนบำเหน็จเป็นกองทุนที่จัดตั้งขึ้นสำหรับพนักงานประจำที่บริษัทฯ ว่าจ้างก่อนวันที่ 26 มิถุนายน
2535 ส่วนกองทุนสำรองเลี้ยงชีพจัดตั้งขึ้นสำหรับพนักงานประจำที่ว่าจ้างตั้งแต่วันที่ 26 มิถุนายน
2535
เป็นต้นไปรวมถึงพนักงานที่ว่าจ้างก่อนวันดังกล่าวซึ่งประสงค์จะลาออกจากการเป็นสมาชิกกองทุนบำเหน็จเพื่อสมัครเข้าเป็นสมาชิกกองทุนสำรองเลี้ยงชีพ
โดย ณ วันที่ 31 ธันวาคม 2555 บริษัทฯ มีพนักงานที่เป็นสมาชิกกองทุนบำเหน็จ จำนวน 2,907
คน และพนักงานที่เป็นสมาชิกกองทุนสำรองเลี้ยงชีพจำนวน 21,089 คน

ตารางแสดงผลตอบแทนที่เป็นตัวเงินที่จ่ายให้แก่พนักงานตามปีหรือรอบระยะเวลาที่แสดงไว้

  หน่วย : ล้านบาท

+-------------------------------+----------+---+---------+---+-----------+
| ผลตอบแทนที่เป็นตัวเงินแก่พนักงาน     | ปี 2555   |   | ปี 2554  |   | ปี 2553    |
+-------------------------------+----------+---+---------+---+-----------+
|   พนักงานทั่วไป                  | 21,619   |   | 21,841  |   | 24,054    |
+-------------------------------+----------+---+---------+---+-----------+
|   นักบิน                        | 8,627    |   | 5,624   |   | 5,296     |
+-------------------------------+----------+---+---------+---+-----------+
|   พนักงานต้อนรับบนเครื่องบิน        | 5,735    |   | 8,591   |   | 8,778     |
+-------------------------------+----------+---+---------+---+-----------+
|   รวม                         | 35,981   |   | 36,056  |   | 38,128    |
|                               |          |   |         |   |           |
|                               |          |   |         |   | Z         |
+-------------------------------+----------+---+---------+---+-----------+

หมายเหตุ : จำนวนรวมผลตอบแทนอาจไม่ตรงกับผลรวมผลตอบแทนของพนักงานแต่ละประเภท
เนื่องจากมีการปัดเศษทศนิยม

นโยบายการพัฒนาและฝึกอบรมพนักงาน

บริษัทฯ
กำหนดวางกลยุทธ์และแนวทางการดำเนินงานโดยมุ่งพัฒนาศักยภาพของพนักงานเพื่อให้เกิดความ
เชี่ยวชาญที่สามารถทำงานให้แก่องค์กรได้อย่างมีผลิตภาพสูงและพร้อมรับการขยายตัวและการเปลี่ยนแปลงในอนาคต
โดยบูรณาการระหว่างการพัฒนาบุคคล การพัฒนาอาชีพ และการพัฒนาองค์การ
เพื่อมุ่งเน้นการเรียนรู้ของบุคคลไปสู่ทีมการเรียนรู้และองค์กรแห่งการเรียนรู้

สำหรับเครื่องมือในการเสริมสร้างการเรียนรู้ บริษัทฯ
ได้ริเริ่มให้มีโครงการบริหารจัดการคนดีคนเก่งขององค์กร หรือที่เรียกว่า THAI High Flyer
Program
เป็นการส่งเสริมให้บุคลากรได้รับการพัฒนาที่แตกต่างกันปรับเปลี่ยนรูปแบบจากเดิมที่เน้นเฉพาะการฝึกอบรมด้วยหลักสูตรต่างๆ
เป็นการสั่งสมประสบการณ์โดยผู้บริหารระดับสูงมีส่วนร่วมในการให้ความรู้และคำแนะนำ
ตลอดจนถึงการหมุนเวียนเปลี่ยนงาน เพื่อให้มีความสามารถรอบด้าน
พร้อมสำหรับการเติบโตในเส้นทางอาชีพที่มีความชัดเจน
เป็นการเสริมสร้างความผูกพันของพนักงานต่อองค์กร
ด้วยตระหนักว่าบุคลากรเป็นทรัพยากรบุคคลที่มีค่ายิ่ง
จึงได้เร่งดำเนินการด้านการบริหารจัดการความรู้
โดยสนับสนุนให้มีการถ่ายโอนความรู้ของผู้เชี่ยวชาญที่เป็นภูมิปัญญาของการบินไทยอย่างเป็นระบบจัดกิจกรรมและเวทีการแลกเปลี่ยนเรียนรู้จากคนรุ่นเก่าสู่คนรุ่นใหม่
ซึ่งนำไปสู่การปรับเปลี่ยนวัฒนธรรมองค์กรที่พึงประสงค์ได้อย่างถาวรและเกิดการพัฒนาอย่างยั่งยืนอันเป็นการเพิ่มขีดความสามารถและสร้างความสำเร็จในการแข่งขันขององค์กร

บุคลากรการบิน

บริษัทฯ ให้ความสำคัญในการฝึกอบรมนักบินและพนักงานต้อนรับบนเครื่องบินอย่างมาก
เพื่อให้บุคลากรมีทักษะและความสามารถที่เพียงพอต่อการให้บริการผู้โดยสาร บริษัทฯ
ได้จัดหลักสูตรการฝึกอบรมนักบินเบื้องต้น (Airline Transition Training)
เพื่อผลิตบุคลากรที่มีประสิทธิภาพในการปฏิบัติการบิน
ซึ่งความรับผิดชอบในส่วนนี้เป็นของฝ่ายพัฒนาทรัพยากรการบินของบริษัทฯ ทั้งนี้ บริษัทฯ
มีเป้าหมายจะผลิตนักบินประมาณปีละ 70 คน ในส่วนของพนักงานต้อนรับบนเครื่องบิน
พนักงานทุกคนจะต้องผ่านการฝึกฝนทั้งภาคทฤษฎีและปฏิบัติ
และมีกระบวนการทดลองงานบริการบนเครื่องบินอีก 6 เดือน บริษัทฯ
ยังจัดให้มีการฝึกอบรมการพัฒนาทัศนคติต่องานและลูกค้า
จัดสัมมนาพนักงานต้อนรับบนเครื่องบินในทุกระดับชั้นเพื่อปลุกจิตสำนึกการให้บริการที่ดี

บุคลากรการบินประกอบด้วย :

นักบิน

บริษัทฯ ให้ความสำคัญกับการฝึกอบรมนักบินเป็นอย่างยิ่ง
เพื่อให้ได้นักบินที่ได้มาตรฐานตามกฎเกณฑ์ขององค์การการบินพลเรือนระหว่างประเทศ
(International Civil Aviation Organization) บริษัทฯ
จะส่งผู้ที่ผ่านการสอบคัดเลือกไปฝึกอบรมเพื่อเป็นนักบินที่สถาบันการฝึกบิน เป็นเวลา 12 เดือน
เพื่อให้ได้รับใบอนุญาตนักบินพาณิชย์ตรีจากกรมการบินพลเรือน เมื่อได้รับใบอนุญาตนักบินแล้ว
นักบินจะเข้ารับการฝึกอบรมในหลักสูตรนักบินเบื้องต้น (Airline Transition Training)
หลักสูตรการฝึกบินเฉพาะแบบ (Aircraft Type Course)
และหลักสูตรการฝึกเปลี่ยนแบบเครื่องบิน (Aircraft Conversion Course)
เป็นเวลาอย่างน้อย 12 เดือน
นักบินดังกล่าวจึงจะได้รับใบอนุญาตจากกรมการบินพลเรือนให้ทำการบินกับเครื่องบินของบริษัทฯ
นักบินผู้ช่วยของบริษัทฯ จะต้องมีประสบการณ์ด้านการบินอย่างน้อย 8 ปี
นักบินผู้ช่วยที่ผ่านการประเมินจะได้รับการคัดเลือกเข้ารับการทดสอบและพิจารณาเลื่อนตำแหน่งเป็นกัปตันหรือนักบินที่หนึ่ง
(Pilot in Command) ปัจจุบัน บริษัทฯ มีเครื่องฝึกบินจำลองสำหรับแบบของเครื่องบินแบบโบอิ้ง
และแบบแอร์บัสที่บริษัทฯ ทำการบินอยู่จำนวน 6 แบบ ติดตั้งอยู่ที่สำนักงานใหญ่ของบริษัทฯ
เพื่อใช้ในการฝึกอบรมและเพิ่มพูนทักษะของนักบิน
โดยนักบินจะสามารถทำการฝึกการนำเครื่องบินขึ้นและลงจอด ณ ท่าอากาศยานต่างๆ ได้ทั่วโลก
ในสภาพภูมิอากาศทุกประเภททั้งภาวะปกติและฉุกเฉิน นอกจากนี้
นักบินทุกคนจะต้องผ่านการตรวจสุขภาพตามระยะเวลาที่กำหนด
และต้องเข้ารับการฝึกอบรมด้านความปลอดภัยในด้านการปฏิบัติการบิน โดยทั่วไปนักบินของบริษัทฯ
จะเกษียณอายุเมื่อมีอายุครบ 60 ปี

พนักงานต้อนรับบนเครื่องบิน

ผู้ที่บริษัทฯ รับเข้าเป็นพนักงานต้อนรับบนเครื่องบินจะได้รับการฝึกอบรมที่ศูนย์ฝึกอบรม
เป็นเวลาไม่น้อยกว่า
3 เดือน และมีการฝึกอบรมเพิ่มเติมตลอดระยะเวลาการทำงาน
พนักงานต้อนรับบนเครื่องบินมีสิทธิได้รับการพิจารณาเลื่อนตำแหน่งเป็นหัวหน้าพนักงานต้อนรับบนเครื่องบินหลังจากปฏิบัติงานในตำแหน่งพนักงานต้อนรับบนเครื่องบินเป็นเวลา
10 ปี
และมีสิทธิได้รับการพิจารณาเลื่อนตำแหน่งเป็นผู้จัดการเที่ยวบินหลังจากปฏิบัติงานในตำแหน่งหัวหน้าพนักงานต้อนรับบนเครื่องบินเป็นเวลา
2 ปี โดยพิจารณาจากผลการปฏิบัติงาน ผลสอบข้อเขียน การสัมภาษณ์
และคะแนนการวัดผลภาษาอังกฤษ

บริษัทฯ ให้ความสำคัญในการพัฒนาศักยภาพของพนักงานต้อนรับบนเครื่องบินอย่างต่อเนื่อง
โดยมีการวางแผนการฝึกอบรมสำหรับพนักงานตั้งแต่แรกเข้า
การฝึกอบรมสำหรับเปลี่ยนแบบเครื่องบิน
และการฝึกอบรมสำหรับพนักงานต้อนรับบนเครื่องบินที่ได้รับการเลื่อนตำแหน่งสูงขึ้นจนถึงระดับผู้จัดการเที่ยวบิน
พนักงานต้อนรับบนเครื่องบินทุกคน จะได้รับการฝึกอบรมเพื่อทบทวนเรื่องระบบความปลอดภัย
และการบริการอย่างน้อย 1 ครั้งภายใน 1 ปี
โดยให้ความสำคัญกับการฝึกอบรมทั้งภาคทฤษฎีและภาคปฏิบัติ ให้พนักงานมีความรู้ความชำนาญ
มีทัศนคติและใจรักต่องานบริการ (Service-Minded) ควบคู่ไปกับความตระหนักด้านความปลอดภัย

นอกจากพนักงานต้อนรับบนเครื่องบินจะได้รับการฝึกอบรมตามหลักสูตรดังกล่าวข้างต้นแล้ว
ยังมีหลักสูตรที่เสริมสร้างศักยภาพเฉพาะทางในสายงานวิชาชีพด้านการบิน อันได้แก่
หลักสูตรการพัฒนาบุคลิกภาพ
หลักสูตรการเรียนรู้และทำความเข้าใจกับอารมณ์และความรู้สึกของตนเอง
เพื่อเป็นการพัฒนาศักยภาพส่วนตัวของพนักงาน และเป็นการเพิ่มประสิทธิภาพการบริการให้ดียิ่งขึ้น
นอกจากนี้ บริษัทฯ ให้ความสำคัญกับการตรวจติดตาม
การประเมินผลการปฏิบัติงานของพนักงานต้อนรับบนเครื่องบินทุกระดับ
โดยได้กำหนดมาตรฐานการประเมินผลให้พนักงานต้อนรับบนเครื่องบินทุกคนได้รับการประเมินผลการปฏิบัติงาน
4 ครั้งต่อปี เป็นอย่างน้อย

บริษัทฯ ให้ความสำคัญในการฝึกอบรมพนักงานทุกฝ่ายทุกระดับ โดยฝ่ายฝึกอบรมและพัฒนาของบริษัทฯ
มีหน้าที่ในการวางแผนการจัดทำหลักสูตรและดำเนินการฝึกอบรม
โดยมีหลักสูตรทั้งด้านการบริหารจัดการสำหรับผู้บริหาร ด้านพัฒนาทัศนคติ พฤติกรรม
และความรู้ของวิทยาการสมัยใหม่ ที่เปลี่ยนแปลงตลอดเวลา ด้านภาษาและวัฒนธรรมต่างๆ
รวมทั้งการพัฒนาทักษะด้านเทคนิคเฉพาะด้าน ตลอดจนด้านการทบทวนการปฏิบัติงาน
ซึ่งพนักงานทุกคนต้องเข้ารับการอบรมอย่างสม่ำเสมอ
โดยจะมีการประเมินและติดตามผลการพัฒนาเป็นระยะๆ

นอกจากนี้บริษัทฯ ยังกำหนดให้มีการพัฒนาศักยภาพของพนักงานอย่างต่อเนื่อง
โดยมีการวางแผนการฝึกอบรมสำหรับพนักงานตั้งแต่แรกเข้า ซึ่งนอกเหนือจากการฝึกอบรมทั่วไปแล้ว
ยังกำหนดให้มีการฝึกอบรมตามวิชาชีพให้แก่พนักงานแต่ละสายงาน
ไม่ว่าจะเป็นการจัดฝึกอบรมภายในบริษัทฯ
โดยนำวิทยากรที่มีความรู้ความสามารถจากสถาบันที่มีชื่อเสียงเข้ามาให้ความรู้และคำแนะนำ
หรือการจัดส่งพนักงานไปรับการฝึกอบรมภายนอกบริษัทฯ ทั้งในประเทศและต่างประเทศ ทั้งนี้
เพื่อให้บุคลากรมีทักษะ ความรู้ความชำนาญ และความสามารถทั้งภาคทฤษฎีและปฏิบัติ
รวมถึงมีทัศนคติที่ดี

ค่าใช้จ่ายในการพัฒนาพนักงาน หน่วย : ล้านบาท

+-------------------------------------+-----------+---------+---------+
| รายจ่ายในการพัฒนาพนักงาน               | ปี 2555    | ปี 2554  | ปี 2553  |
+=====================================+===========+=========+=========+
| รายจ่ายในการพัฒนาพนักงานทั่วไป           | 98        | 90      | 133     |
+-------------------------------------+-----------+---------+---------+
| รายจ่ายในการพัฒนานักบิน                 | 455       | 659     | 337     |
+-------------------------------------+-----------+---------+---------+
| รายจ่ายในการพัฒนาพนักงานต้อนรับบนเครื่องบิน | 8         | 14      | 11      |
|                                     |           |         |         |
|   ต้อนรับบนเครื่องบิน                    |           |         |         |
+-------------------------------------+-----------+---------+---------+
|   รวม                               | 561       | 763     | 481     |
+-------------------------------------+-----------+---------+---------+

การบริหารงานแรงงานสัมพันธ์ สหภาพแรงงานรัฐวิสาหกิจการบินไทย และการคุ้มครองแรงงาน

แนวทางด้านแรงงานสัมพันธ์ของบริษัทฯ

บริษัทฯ มุ่งมั่นที่จะส่งเสริมแรงงานสัมพันธ์ที่ดีระหว่างนายจ้างและลูกจ้าง
เพื่อให้เกิดประสิทธิภาพในการบริหารจัดการให้เป็นไปตามวัตถุประสงค์ของพระราชบัญญัติแรงงานรัฐวิสาหกิจสัมพันธ์
พ.ศ. 2543 โดยบริษัทฯ ใช้ระบบการปรึกษาหารือร่วมกันในรูปแบบของคณะกรรมการกิจการสัมพันธ์
ซึ่งกำหนดให้มีการประชุมร่วมกันอย่างน้อยเดือนละ หนึ่งครั้ง
โดยมีอำนาจหน้าที่ในการพิจารณาให้ความเห็นเกี่ยวกับการปรับปรุงประสิทธิภาพในการดำเนินงานของบริษัทฯ
ตลอดจนส่งเสริมและพัฒนาการแรงงานสัมพันธ์ หาทางปรองดองและระงับข้อขัดแย้งในบริษัทฯ
พิจารณาปรับปรุงระเบียบข้อบังคับในการทำงาน อันเป็นประโยชน์ต่อนายจ้าง ลูกจ้างและบริษัทฯ
ร่วมกันปรึกษาหารือเพื่อแก้ไขปัญหาตามคำร้องทุกข์ของลูกจ้างหรือสหภาพแรงงานฯ
รวมถึงการร้องทุกข์ที่เกี่ยวกับการลงโทษทางวินัย ตลอดจนปรึกษาหารือเพี่อพิจารณาปรับปรุงสภาพ
การจ้าง เป็นต้น ซึ่งจากการประชุมคณะกรรมการกิจการสัมพันธ์ที่ผ่านมา
แม้ว่าจะมีการยื่นข้อเรียกร้องตามกฎหมาย
บ้างก็ตาม
แต่ก็สามารถเจรจาทำความเข้าใจและตกลงกันได้ด้วยดีเสมอมาตามกระบวนการและขั้นตอนที่กฎหมายกำหนด

แนวทางด้านการคุ้มครองแรงงาน

บริษัทฯ เห็นถึงความสำคัญและคำนึงถึงความปลอดภัย
อาชีวอนามัยและสภาพแวดล้อมในการทำงานของพนักงาน
เนื่องจากลักษณะงานที่มีความแตกต่างกันในแต่ละสายงาน จึงจัดให้มีคณะกรรมการความปลอดภัย
อาชีวอนามัยและสภาพแวดล้อมในการทำงานโดยมีการคัดสรรจากฝ่ายบริหารและฝ่ายลูกจ้างหน่วยงานต่างๆ
ของบริษัทฯ ร่วมเป็นกรรมการ
เพื่อพิจารณาหาแนวทางและดำเนินการให้ถูกต้องตามที่กฎหมายกำหนด รวมถึง
ร่วมกันตรวจสอบและจัดหาอุปกรณ์ เครื่องมือเครื่องใช้ต่างๆ
เพื่อให้การปฏิบัติงานเป็นไปด้วยความสะดวก รวดเร็วและมีความปลอดภัยสูงสุด
เพื่อลดการเกิดอุบัติเหตุ หรือภัยอันตรายที่อาจเกิดขึ้นได้กับพนักงานของบริษัทฯ ทั้งนี้ บริษัทฯ
ได้ดำเนินการให้ความคุ้มครองแรงงาน ตามที่กฎหมายกำหนดไว้

คู่มือกรรมการบริษัทฯ

ในฐานะที่คณะกรรมการบริษัทฯ เป็นผู้รับมอบอำนาจจากผู้ถือหุ้นให้ดำเนินภารกิจต่างๆ ของบริษัทฯ
เพื่อให้เกิดประโยชน์สูงสุดแก่ผู้ถือหุ้น
มีหน้าที่และความรับผิดชอบในการกำหนดนโยบายและทิศทางการดำเนินงานของบริษัทฯ
และควบคุมการดำเนินงานของฝ่ายบริหารให้เป็นไปตามนโยบายและทิศทางที่กำหนด
รวมทั้งมีหน้าที่ในการปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนปฏิบัติหน้าที่ให้เป็นไปตามมติที่ประชุมผู้ถือหุ้นด้วย
ความซื่อสัตย์สุจริต และระมัดระวังรักษาผลประโยชน์ของบริษัทฯ
ด้วยความรับผิดชอบต่อผู้มีส่วนได้เสีย ซึ่งได้แก่ ผู้ถือหุ้น นักลงทุน พนักงาน ลูกค้า คู่ค้า เจ้าหนี้
หน่วยงานของรัฐ ชุมชน และสิ่งแวดล้อม

ดังนั้น เพื่อให้ภารกิจหลักของคณะกรรมการบริษัทฯ ดำเนินไปอย่างมีประสิทธิภาพและประสิทธิผล
บริษัทฯ จึงได้จัดทำคู่มือกรรมการบริษัทฯ ขึ้น โดยมีวัตถุประสงค์เพื่อเสริมสร้างความรู้ความเข้าใจ
ในบทบาท หน้าที่ ความรับผิดชอบของคณะกรรมการบริษัทฯ ต่อผู้ถือหุ้น
รวมทั้งเพื่อให้เข้าใจถึงหลักเกณฑ์ที่สำคัญเกี่ยวกับคณะกรรมการ และคณะอนุกรรมการชุดต่างๆ
นโยบาย ข้อมูลที่สำคัญของบริษัทฯ ข้อบังคับที่เกี่ยวข้องในการบริหารจัดการ หลักเกณฑ์
กฎระเบียบต่างๆ ที่เกี่ยวข้องกับกรรมการ